ആര്‍ക്കും എപ്പഴും മതവും ജാതിയും മാറാം, അതും ഓണ്‍ലൈനായി തന്നെ ! - Boolokam\nHome Columns Criticism ആര്‍ക്കും എപ്പഴും മതവും ജാതിയും മാറാം, അതും ഓണ്‍ലൈനായി തന്നെ !\nആര്‍ക്കും എപ്പഴും മതവും ജാതിയും മാറാം, അതും ഓണ്‍ലൈനായി തന്നെ !\n‘ദേ, ചേട്ടനീ വാര്‍ത്ത വായിച്ചില്ലേ?’ മാതൃഭൂമിപ്പത്രം ഊണുമേശമേല് നിവര്‍ത്തിവിരിച്ച്, അതിന്റെ പേജുകളോരോന്നായി വായിച്ചു തീര്‍ക്കുന്നതിനിടയില് ശാരി, എന്റെ ധര്‍മ്മദാരങ്ങള്, വിളിച്ചു ചോദിച്ചു.\n‘ഏതു വാര്‍ത്ത?’ കമ്പ്യൂട്ടറിന്റെ കീബോര്‍ഡില് നിന്നു തലയുയര്‍ത്താതെ ഞാന് ചോദിച്ചു.\n‘ആര്‍ക്കും എപ്പഴും മതവും ജാതിയും മാറാമെന്ന് സുപ്രീം കോടതി വിധി പ്രസ്താവിച്ചിരിയ്ക്ക്ണൂന്ന്. ഓണ്‍ലൈനായി മതവും ജാതിയും മാറാമെന്നും പറഞ്ഞിരിയ്ക്ക്ണു.’\n‘അതെയോ?’ ഇന്ത്യന് പത്രങ്ങളുടെ വെബ്‌സൈറ്റുകള് ഞാന് നോക്കാന് തുടങ്ങിയിരുന്നില്ല. വിദേശപത്രങ്ങള്‍ക്കാണു മുന്‍ഗണന. കമ്പ്യൂട്ടറിനെ ‘നിദ്ര’യിലാക്കി ഞാനെഴുന്നേറ്റ് ഊണുമുറിയിലേയ്ക്കു ചെന്നു.\n‘ങാ ഹാ, നേരം വെളുത്തപ്പൊ മുതല് ചേട്ടന് കമ്പ്യൂട്ടറിന്മേല് കമഴ്ന്നടിച്ചു കിടന്നിട്ടും ഈ ന്യൂസു കണ്ടില്ലാ, ഇല്ലേ?’ ഞാന് അമേരിക്കന് പത്രങ്ങളും ബ്രിട്ടീഷ് പത്രങ്ങളും വായിയ്ക്കുന്നതിനെപ്പറ്റി അവള്‍ക്ക് ലവലേശം ബഹുമാനമില്ല. നാട്ടുകാര്യങ്ങളറിയാന് നാട്ടിലെ പത്രങ്ങള് വായിയ്ക്കണം. അല്ലാതെ കണ്ട അമേരിക്കയിലേയും ബ്രിട്ടനിലേയും പത്രങ്ങള് വായിച്ചിട്ടെന്തു പ്രയോജനം! ഇപ്പോള്‍ത്തന്നെ കണ്ടില്ലേ. അതാണ് അവളുടെ ചോദ്യം.\n‘ഇല്ല.’ ഞാന് തല ചൊറിഞ്ഞു. ‘എവിടെ, നോക്കട്ടെ.’ ഞാന് പത്രത്തിനായി കൈ നീട്ടി.\n‘അതു വേണ്ട. ഞാന് വായിച്ചു തീര്‍ന്നിട്ടു തരാം. ഈ വാര്‍ത്ത വേണങ്കി ഞാന് വായിച്ചു കേള്‍പ്പിയ്ക്കാം.’ അത് അവളുടെ പതിവാണ്. പത്രത്തിന് ഇരുപത്തെട്ടു പേജുണ്ടെങ്കില് ഇരുപത്തെട്ടു പേജും വായിച്ചു തീര്‍ത്ത ശേഷമേ അവള് പത്രം വിട്ടു തരാറുള്ളു. നെറ്റില് കാണാത്ത പല വാര്‍ത്തകളും പത്രത്തിലുണ്ടാകും. അവയെപ്പറ്റി പറയുമ്പോള് അവളുടെ പത്രാസൊന്നു കാണേണ്ടതു തന്നെയാണ്.\nസുപ്രീംകോടതിവിധിയുടെ വാര്‍ത്ത അവള് വായിച്ചു കേള്‍പ്പിച്ചു. വാര്‍ത്തയുടെ രത്‌നച്ചുരുക്കം ഇതായിരുന്നു: മതം മാറുന്നതു തടഞ്ഞുകൊണ്ട് പല സംസ്ഥാനങ്ങളും പലപ്പോഴായി നിയമങ്ങള് പാസ്സാക്കിയിരുന്നു. ആ നിയമങ്ങള്‍ക്കെതിരെ ഫയല് ചെയ്യപ്പെട്ട ഒരപേക്ഷമേല് സുപ്രീം കോടതി ഇന്നലെ പുറപ്പെടുവിച്ച വിധിയായിരുന്നു, അത്. സ്വന്തം മനഃസാക്ഷിയ്ക്കനുസരിച്ച് ഏതു മതത്തിലും വിശ്വസിയ്ക്കാനുള്ള മൌലികസ്വാതന്ത്ര്യം ഭരണഘടനയില് ആലേഖനം ചെയ്തിട്ടുള്ളതാണ്. ആ മൌലികാവകാശത്തില് നിയന്ത്രണങ്ങള് വരുത്തിയിരിയ്ക്കുന്ന എല്ലാ സംസ്ഥാനനിയമങ്ങളും അസാധുവായി സുപ്രീം കോടതി പ്രഖ്യാപിച്ചിരിയ്ക്കുന്നു. ആര്‍ക്കും എപ്പോള് വേണമെങ്കിലും മതം മാറാനുള്ള സ്വാതന്ത്ര്യമുണ്ടെന്നും കോടതി വിധിച്ചിരിയ്ക്കുന്നു. തന്നെയുമല്ല, ഓണ്‍ലൈന് വഴി ഒരു മതം വിടാനും മറ്റൊരു മതത്തില് ചേരാനുമുള്ള സംവിധാനം എല്ലാ മതങ്ങളും ഉടന് ഒരുക്കണമെന്നും സുപ്രീം കോടതി കല്പിച്ചിരിയ്ക്കുന്നു.\nകോടതിയുടെ കല്പനയെപ്പറ്റി പല മതങ്ങളും ജാതികളും മുന്‍പേ തന്നെ ഊഹിച്ചെടുത്തു കാണണം. കാരണം കോടതിവിധിയോടൊപ്പം തന്നെ, കോടതിനിര്‍ദ്ദേശപ്രകാരമുള്ള ഓണ്‍ലൈന് സംവിധാനം പല മതങ്ങളും ജാതികളും സൃഷ്ടിച്ചു കഴിഞ്ഞിരിയ്ക്കുന്നു. ഇതിനുള്ള തയ്യാറെടുപ്പും അവര് നേരത്തേ തന്നെ നടത്തിയിരുന്നിരിയ്ക്കണം.\nമതം മാത്രമല്ല, ജാതിയും ഓണ്‍ലൈന് വഴി മാറാമത്രെ. പത്രത്തില് ചില മേജര് മതങ്ങളുടേയും, ജാതികളുടേയും പരസ്യങ്ങള് പോലും വന്നു കഴിഞ്ഞിരിയ്ക്കുന്നു. എല്ലാ പരസ്യങ്ങളും തങ്ങളുടെ മതത്തില് അഥവാ ജാതിയില് ചേരാന് ജനതയെ ‘ഹൃദയപൂര്‍വ്വം’ ക്ഷണിച്ചിരിയ്ക്കുന്നതും ശാരി കാണിച്ചു തന്നു. എല്ലാ പരസ്യങ്ങളിലും വെബ്‌സൈറ്റ് അഡ്രസ്സുകളും കൊടുത്തിട്ടുണ്ട്.\nആശ്ചര്യം. മതംമാറ്റപ്രക്രിയ അതിലളിതം. പേരും മേല്‍വിലാസവും മറ്റും എഴുതിച്ചേര്‍ത്ത്, വോട്ടേഴ്‌സ് ഐഡിയുടേയോ ആധാര് കാര്‍ഡിന്റേയോ സ്‌കാന് അപ്‌ലോഡു ചെയ്ത്, മറ്റൊരു മതത്തിന്റേയോ ജാതിയുടേയോ അംഗമല്ലെന്ന സത്യപ്രസ്താവന സെലക്റ്റു ചെയ്ത്, പേജിന്റെ ചുവട്ടിലെ ‘സബ്മിറ്റ്’ ബട്ടണ് ക്ലിക്കു ചെയ്താലുടന് ഇരുപതക്കങ്ങളുള്ള ഒരു നമ്പര് തെളിഞ്ഞു വരുന്നു. അതു സൂക്ഷിച്ചു വയ്ക്കുക. മതത്തില് ചേര്‍ന്നു കഴിഞ്ഞു. സിമ്പിള്!\nഒരു മതത്തില് നിന്നു വിട്ട ശേഷമേ മറ്റൊരു മതത്തില് ചേരാനാകൂ. ഒരേ സമയം പല വഞ്ചികളില് കാലു കുത്തുന്ന പരിപാടി നടപ്പില്ല എന്നര്‍ത്ഥം. ഒരു മതം വിടുന്നതും എളുപ്പമാണ്. ഓരോ വെബ്‌സൈറ്റിലും ‘ജോയിന്’ എന്ന ലിങ്കുള്ളതു പോലെ തന്നെ ‘ലീവ്’ എന്ന ലിങ്കുമുണ്ട്. ആ മതം വിടാനാണെങ്കില് ലോഗിന് ചെയ്ത ശേഷം ലീവ് എന്ന ലിങ്കില് ക്ലിക്കു ചെയ്യുക. മതം വിട്ടതിന്റെ തെളിവായി ഇരുപതക്കമുള്ള പുതിയൊരു നമ്പര് തെളിഞ്ഞു വരുന്നു. അതു സൂക്ഷിച്ചു വയ്ക്കുക. അത്രയേ വേണ്ടൂ.\nഒരു ജാതിയില് നിന്ന് മറ്റൊരു ജാതിയിലേയ്ക്കു ‘ചാടാനു’ള്ള പ്രക്രിയയും സമാനം തന്നെ.\nസന്തോഷം സഹിയ്ക്കവയ്യാതെ ഞാന് ഉറക്കെച്ചിരിച്ചു. അതുകണ്ട് ശാരി ചോദിച്ചു, ‘എന്താ ചിരിയ്ക്കണത്?’\n‘2002ലെ ഗുജറാത്തു സംഭവം കഴിഞ്ഞപ്പൊ മുതല് ഞാന് ഹിന്ദുമതത്തില് നിന്നു മാറണംന്നു വിചാരിച്ചിരിയ്‌ക്ക്യേയിരുന്നു. തേടിയ വള്ളി കാലില്‍ച്ചുറ്റി. ഇപ്പൊത്തന്നെ മതം മാറിക്കളയാം.’\n‘ദേ, ചേട്ടന് തോന്ന്യാസൊന്നും കാണിയ്ക്കല്ലേ.’ ഭര്‍ത്താവായ എന്നോട് ആദരവ് എന്ന വികാരം അവള്‍ക്കു തീരെയില്ല. ‘എന്നോടും കൂടി ആലോചിച്ചിട്ടേ എന്തും ചെയ്യാവൂട്ടോ.’ അവള് പകുതി താക്കീതായും പകുതി അപേക്ഷയായും പറഞ്ഞു.\n‘എന്നോടും കൂടി’ എന്നു പറഞ്ഞത് അവളുടെ അച്ഛനോടും കൂടി എന്നുദ്ദേശിച്ചാണ്. ഞാന് എന്തു തീരുമാനമെടുത്താലും അതിന്റെ വരും വരായ്കകളെപ്പറ്റി അവള് അവളുടെ അച്ഛനെക്കൊണ്ട് പരിശോധിപ്പിയ്ക്കുന്നതു പതിവാണ്. അച്ഛന് ശരി വയ്ക്കാത്തതിനെയൊക്കെ അവള് കണ്ണുമടച്ച് എതിര്‍ക്കും.\nഇതിപ്പോ, ഓണ്‍ലൈനായതുകൊണ്ട് അവളുടെ അച്ഛന്റെ പരിശോധനയ്ക്കും അപ്രൂവലിനുമായി കാത്തു നില്‍ക്കേണ്ട കാര്യമില്ല. മതം മാറിക്കഴിഞ്ഞേ അച്ഛനറിയുകയുള്ളു താനും.\n1984ല് ഡല്‍ഹിയില് ഒട്ടേറെ സിക്കുകാര് കൊല ചെയ്യപ്പെട്ടപ്പോള്‍ത്തന്നെ ഹിന്ദുമതം വിടുന്ന കാര്യം ഞാനാലോചിച്ചതായിരുന്നു. പിന്നെയതു പോട്ടെ എന്നു വച്ചു. പക്ഷേ 2002ലെ ഗുജറാത്ത് സംഭവം കൂടി കഴിഞ്ഞപ്പോള് ഹിന്ദുമതം വിടുന്ന കാര്യം വെറുതേ ആലോചിയ്ക്കുക മാത്രമല്ല, തീരുമാനിയ്ക്കുക തന്നെ ചെയ്തു. അന്ന് കഷ്ടപ്പാടുകളനുഭവിച്ച ഇസ്ലാം മതാനുയായികളോടുള്ള സഹതാപം പ്രകടിപ്പിയ്ക്കാന് വേണ്ടിയും ഹിന്ദുമതാനുയായികളുടെ ദുഷ്‌ച്ചെയ്തികള്‍ക്കുള്ള പ്രായശ്ചിത്തമെന്ന നിലയിലുമാണ് ഞാന് ഇസ്ലാം മതം സ്വീകരിയ്ക്കാന് തീരുമാനിച്ചത്. അന്ന് ഇവള്, ഈ ശാരി, തടസ്സം നിന്നു. പലപ്പോഴും അവള് പറയുന്നതിനപ്പുറത്തേയ്ക്കു പോകാന് എനിയ്ക്കു പറ്റാതാകാറുണ്ട്. അതിനിടയില് ഗുജറാത്ത് സംസ്ഥാനസര്‍ക്കാര് മതംമാറ്റം ഫലപ്രദമായി തടയുന്ന നിയമം പ്രാബല്യത്തില് വരുത്തുകയും ചെയ്തിരുന്നു. ഗുജറാത്തില് ചെന്നു മതം മാറാനായിരുന്നു എന്റെ പരിപാടി. ആ പരിപാടി അന്നങ്ങനെ പൊളിഞ്ഞു.\nസുപ്രീം കോടതിയുടെ ഇപ്പോഴത്തെ വിധിയോടെ മതം മാറ്റത്തിനുള്ള തടസ്സങ്ങളൊക്കെ നീങ്ങിക്കഴിഞ്ഞിരിയ്ക്കുന്നു. ഈ അവസരം ഉപയോഗിയ്ക്കുക തന്നെ. ‘ഇപ്പൊത്തന്നെ ഹിന്ദുമതം വിട്ടുകളയാം.’ ഞാന് കമ്പ്യൂട്ടര് മുറിയിലേയ്ക്കു നടന്നു.\n‘ദേ, വേണ്ടട്ടോ, വെറുതേ വല്ലതും ചെയ്‌തേക്കല്ലേ.’ പത്രവും കൈയിലെടുത്തുകൊണ്ട് ശാരി പരിഭ്രാന്തയായി എന്റെ പുറകേ വന്നു. ‘ചേട്ടന് വല്ല മതത്തിലുമൊക്കെ ചേര്‍ന്ന് എന്നേം കുഞ്ഞുങ്ങളേം വഴിയാധാരമാക്കല്ലേ.’\n‘ഷൊര്‍ണൂര് സൌമ്യയെ കൊന്നത് ഒരു ഹിന്ദുവായിരുന്നു. ഗോവിന്ദച്ചാമി. ഡെല്ലീല് നിര്‍ഭയയെ ബലാല്‍ക്കാരം ചെയ്തു കൊല്ലാറാക്കീത് മുഴുവനും ഹിന്ദുക്കളായിരുന്നു. അക്രമം ചെയ്യുന്ന മതത്തില് ഞാന് നില്‍ക്കില്ല. ഇനിയൊരൊറ്റ സെക്കന്റു പോലും വെയിറ്റു ചെയ്യുന്ന പ്രശ്‌നമില്ല.’ ‘പ്രശ്‌നമില്ല’ എന്ന പദത്തിനു ഞാന് ഊന്നല് നല്‍കി.\nകമ്പ്യൂട്ടറിനെ സുഷുപ്തിയില് നിന്നുണര്‍ത്തി ഞാന് ഹിന്ദുമതത്തിന്റെ വെബ്‌സൈറ്റു തുറന്നു.\n‘നില്‍ക്ക്. ചേട്ടന് ഹിന്ദുമതം വിടുന്നതിനു മുന്‍പ് ഇതു കൂടി പറയ്. ഹിന്ദുമതം വിട്ടിട്ട് ഏതു മതത്തിലാണു ചേരാന് പോകുന്നത്? അതാദ്യം പറ.’ ശാരിയുടെ മുഖത്തു ഗൌരവം പരന്നു. ‘ദേ, മോള്‍ടെ കല്യാണം തീര്‍ച്ചയാക്കി വച്ചിരിയ്ക്കണ കാര്യം മറന്നോ? ചേട്ടന് മതം മാറിയാല് കല്യാണം അലസിപ്പോകും. ഞാമ്പറഞ്ഞില്ലെന്നു വേണ്ട.’\nശരിയാണ്. മകള്‍ക്ക് അനുയോജ്യനായ ഒരു വരനെ കണ്ടെത്തി, ഇരുകൂട്ടര്‍ക്കും പരസ്പരം ബോദ്ധ്യപ്പെട്ടു കഴിഞ്ഞിരിയ്ക്കുന്നു, ഇനി കല്യാണത്തീയതി നിശ്ചയിയ്ക്കാന് മാത്രമേ ബാക്കിയുള്ളു. വധുവിന്റെ അച്ഛന് അന്യമതക്കാരനായി എന്നറിഞ്ഞാല് കല്യാണക്കാര്യം കലങ്ങിയതു തന്നെ.\nശാരിയുടെ ചോദ്യം പ്രസക്തമാണ്. ഏതു മതത്തിലാണു ചേരുക?\nഗുജറാത്ത് സംഭവത്തെത്തുടര്‍ന്ന് ഇസ്ലാം മതത്തില് ചേരാനായിരുന്നു തീരുമാനമെടുത്തിരുന്നത്. ഞാനതു സൂചിപ്പിച്ചു.\nശാരി പൊട്ടിത്തെറിച്ചു. ‘അസ്സലായി. ഗുജറാത്ത്, ഗുജറാത്ത് ന്നും പറഞ്ഞാണോ ചേട്ടന് ഇസ്ലാം മതത്തില് ചേരാന് പോണത്? ഈയിടെ തീവ്രവാദികള് പാക്കിസ്ഥാനിലെ നൂറ്റിച്ചില്വാനം കുട്ടികളെ…’ അവളുടെ ശബ്ദം ഇടറി. ക്രൂരത അവള്‍ക്കു സഹിയ്ക്കാനാകില്ല. അല്പസമയം കഴിഞ്ഞ്, ശബ്ദം വീണ്ടെടുത്തുകൊണ്ട് അവള് തുടര്‍ന്നു. ‘ദുഷ്ടന്മാര്ന്ന് ചേട്ടന് തന്നെ അന്നു പറഞ്ഞല്ലോ. എന്നിട്ടെന്തേ? ഒക്കെ മറന്നു പോയോ?’\nആ സംഭവത്തെപ്പറ്റി ഓര്‍ക്കുമ്പോള് ഉള്ളു വിറയ്ക്കുന്നു. നൂറിലേറെ കുട്ടികളെ കൊല ചെയ്ത നിഷ്ഠുരരായ ആ തീവ്രവാദികള് ഇസ്ലാമില് തുടരുവോളം ഞാന് ഇസ്ലാം മതത്തില് ചേരുന്നില്ല. എങ്കിലും ഗുജറാത്തിനെപ്പറ്റി ഓര്‍ക്കുമ്പോള് ദുഃഖം തോന്നുന്നുണ്ട്. പാക്കിസ്ഥാനിലെ തീവ്രവാദികള് ഈ പാതകം ചെയ്തില്ലായിരുന്നെങ്കില് തീര്‍ച്ചയായും ഞാന് ഇസ്ലാമില് ചേരുമായിരുന്നു.\nതത്കാലം മറ്റേതെങ്കിലും മതത്തില് ചേരാം. ഏതു മതമാണു പറ്റിയത്?\nയേശുക്രിസ്തുവിനോട് എനിയ്ക്ക് വലിയ ആദരവുണ്ട്. കുരിശില്‍ക്കിടന്നു പിടയുമ്പോഴും ഇവര് ചെയ്യുന്നതെന്തെന്ന് ഇവരറിയുന്നില്ല, ഇവരോടു പൊറുക്കേണമേ എന്ന് ഈശ്വരനോടു പ്രാര്‍ത്ഥിച്ച മഹാത്മാവാണ് അദ്ദേഹം. പക്ഷേ, ചില ക്രിസ്തുമതാ!നുയായികള് വലിയ പാതകങ്ങള് നടത്തിയിട്ടുണ്ട്. ബാല്യത്തില് പള്ളിയിലെ ഗായകസംഘത്തിലുണ്ടായിരുന്ന ഭക്തനായിരുന്നു ജര്‍മ്മനിയിലെ ഹിറ്റ്‌ലര്. പറഞ്ഞിട്ടെന്തു കാര്യം! ജൂതന്മാര് മാത്രമായി അറുപതു ലക്ഷം പേര് ഹിറ്റ്‌ലറുടെ കല്പന പ്രകാരം വധിയ്ക്കപ്പെട്ടു. അതിനു പുറമെ ലക്ഷക്കണക്കിനു മറ്റുള്ളവരും.\nറഷ്യയിലെ സ്റ്റാലിനും ഇറ്റലിയിലെ മുസ്സൊലീനിയും ഒട്ടും മോശമായിരുന്നില്ല. അവരും ക്രിസ്ത്യാനികളായിരുന്നു. അതിനൊക്കെപ്പുറമേ, ഇറാക്ക് അമേരിക്കയ്‌ക്കെതിരെ അണ്വായുധങ്ങള് പ്രയോഗിയ്ക്കാനൊരുങ്ങുന്നു എന്നാരോപിച്ചുകൊണ്ട് ജോര്‍ജ്ജ് ബുഷ് ഇറാക്കിനെ ആക്രമിച്ചു. ഇറാക്കിന്റെ കൈയില് ഒന്നുമുണ്ടായിരുന്നില്ല. ഒട്ടേറെപ്പേര് മരണപ്പെട്ടു. അതു തന്നെയുമല്ല, ഗ്വാണ്ടനാമോ ജയിലില് തടവുകാരെ തോന്നുന്നതു പോലൊക്കെ പീഡിപ്പിച്ചോളാനും ബുഷ് അനുവാദം കൊടുത്തു.\nഇല്ല, ക്രിസ്തുമതം സ്വീകരിയ്ക്കുന്നതും ശരിയാവില്ല.\nസിക്കു മതത്തിലും ചേരാനാവില്ല. സിക്കു തീവ്രവാദികള് രണ്ടു പാ!തകങ്ങള് ചെയ്തിട്ടുണ്ട്. ഒന്ന് മുന് പ്രധാനമന്ത്രി ഇന്ദിരാഗാന്ധിയെ വധിച്ചു. അതു ചെയ്യരുതായിരുന്നു. രണ്ട്, അവര് എമ്പെറര് കനിഷ്‌ക ബോംബു വച്ചു തകര്‍ത്ത് 329 നിരപരാധികളായ യാത്രക്കാരെ കുരുതി കൊടുത്തു.\nഇനി അവശേഷിയ്ക്കുന്നത് ബുദ്ധമതം മാത്രമാണ്. ബുദ്ധമതത്തിനും പ്രശ്‌നങ്ങളുണ്ട്. നടന്നു പോകുമ്പോള് ഉറുമ്പു പോലും പാദത്തിനടിയില് പെട്ടു മരണമടയാനിട വരരുത് എന്നായിരുന്നു ശ്രീബുദ്ധന് അനുശാസിച്ചിരുന്നത്. ശ്രീബുദ്ധന്റെ അഹിംസാസിദ്ധാന്തത്തെ പാടേ അവഗണിച്ചുകൊണ്ട് ജപ്പാനിലെ ബുദ്ധമതക്ഷേത്രങ്ങള് രണ്ടാം ലോകമഹായുദ്ധകാലത്ത് യുദ്ധത്തിന് അനുകൂലമായ നിലപാടെടുത്തു. ആ യുദ്ധത്തില് ജപ്പാന് നടത്തിയ കൊലകള് അഞ്ചോ പത്തോ ആയിരുന്നില്ല, മൂന്നു കോടിയായിരുന്നു. അഹിംസാസിദ്ധാന്തത്തെ കാറ്റില് പറത്തിയ ബുദ്ധമതത്തിലും ചേരാനാവില്ല.\nജനാധിപത്യത്തില് സര്‍ക്കാരും മതങ്ങളുമെല്ലാം ജനതയെ കുരുതി കൊടുക്കുകയല്ല, സംരക്ഷിയ്ക്കുകയാണു ചെയ്യേണ്ടത്. ജനതയെ ഉപദ്രവിയ്ക്കുന്നവര് ജനാധിപത്യത്തിനെതിരാണ്. ജനതയോടു ക്രൂരത കാണിയ്ക്കുന്ന മതങ്ങളെ പിന്തുണയ്ക്കാനാവില്ല.\nനിരാശ തോന്നി. ചേരാന് പറ്റിയ മതമില്ലാതായിപ്പോയി. എല്ലാ മതങ്ങളും കൊല്ലും കൊലയും കൂടിയും കുറഞ്ഞും നടത്തിയിരിയ്ക്കുന്നു. അഹിംസയെ എല്ലാ മതങ്ങളും അവഗണിച്ചിരിയ്ക്കുന്നു.\nഎന്നാല്‍പ്പിന്നെ ജാതി മാറിയാലോ? ഈഴവജാതിയില് തുടരുന്നതുകൊണ്ടു പ്രത്യേകിച്ചു പ്രയോജനമൊന്നുമില്ല. ഈഴവജാതിയ്ക്കകത്ത് പരസ്പര സ്പര്‍ദ്ധയൊഴിഞ്ഞ നേരമില്ല. വീ എസ്സും പിണറായിയും ഈഴവര് തന്നെയെങ്കിലും ഇന്ത്യയും പാക്കിസ്ഥാനും തമ്മിലുള്ള കലഹങ്ങളെയാണ് ഇരുവരും ഓര്‍മ്മിപ്പിയ്ക്കാറ്. എസ് എന് ഡി പിയും ശിവഗിരി മഠവും തമ്മിലും സ്വരച്ചേര്‍ച്ചയില്ല. അതിനൊക്കെപ്പുറമേ, കൂത്തുപറമ്പിലും തലശ്ശേരിയിലും കണ്ണൂരും മറ്റും നടക്കാറുള്ള രാഷ്ട്രീയ കലാപങ്ങള് മുഖ്യമായും ഈഴവര് തമ്മില്‍ത്തന്നെയുള്ളവയാണ്. ആരോമലും ചന്തുവും തമ്മിലുണ്ടായ കലഹവും പ്രസിദ്ധമാണല്ലോ.\nഈ എം എസ്സിനെ എനിയ്ക്ക് ഇഷ്ടമായിരുന്നു. ‘നമ്പൂതിരിയായിക്കളയാം.’ ഞാന് പറഞ്ഞു.\n‘കോഴിക്കോട്ടെ അദീതിയുടെ കാര്യം ചേട്ടന് മറന്നു പോയോ?’ ശാരി ഉടന് ഓര്‍മ്മപ്പെടുത്തി. അദീതിയെപ്പറ്റിയുള്ള പത്രവാര്‍ത്ത വായിച്ച് അന്നവള് കണ്ണീര് വാര്‍ത്തിരുന്നു.\n‘എങ്കില് നമ്പൂതിരിയാകുന്നില്ല.’ ആറുവയസ്സുകാരിയായ പാവം അദീതി രണ്ടാനമ്മയുടെ ക്രൂരമായ പീഡനമേറ്റു മരണമടഞ്ഞ വാര്‍ത്ത എങ്ങനെ മറക്കാനൊക്കും! ‘എന്നാല്‍പ്പിന്നെ കെ പി എം എസ്സില് ചേരാം. അവര് ക്രൂരത കാണിച്ചതായി കേട്ടിട്ടില്ല.’\n‘കെ പി എമ്മെസ്സുകാര് മണ്ണില് നിന്നു സ്വര്‍ണ്ണം വിളയിയ്ക്കുന്നവരാണ്. നമ്മുടെ ഗോപി ഒന്നു വന്നു പോയിക്കഴിയുമ്പോള് പറമ്പൊന്നു കാണണം. എന്തൊരു ഭംഗിയാണ് ചേട്ടന് തന്നെ അതു പറയാറുമുണ്ട്.’ തൂമ്പ കൊണ്ടു മാജിക്ക് കാണിയ്ക്കാനറിയാം ഗോപിയ്ക്ക്. ശാരിയും ഞാനും ഗോപിയുടെ ആരാധകരാണ്. കാടു പിടിച്ചു കിടക്കുന്ന പറമ്പ് ഗോപിയുടെ സ്പര്‍ശമേറ്റാല് ലാന്റ് സ്‌കേപ്പിംഗ് നടത്തിയ പോലെ സുന്ദരമായിത്തീരും. ഞാന് നോക്കി നിന്നു പോയിട്ടുണ്ട്.\n‘മമ്മട്ടിയെടുത്ത് മുറ്റത്തെ പുല്ലൊന്നു ചെത്താന് പോലും ചേട്ടനെക്കൊണ്ടാവില്ല.’ ശാരി പരിഹസിച്ചു. പുല്ലുചെത്തുകയെന്ന സാഹസത്തിനു ഞാന് തുനിഞ്ഞപ്പോഴൊക്കെ അവളെന്നെ കുറ്റപ്പെടുത്തിയിട്ടുമുണ്ട്. മുറ്റം കിളച്ചു മറിച്ച പോലെയാകുമ്പോള് മുറ്റമടി ദുഷ്‌കരമായിത്തീരുന്നു. ‘പിന്നെയെങ്ങനെ കെ പി എമ്മെസ്സില് ചേട്ടനു ചേരാനാകും?’\n‘പൊടിപ്പന്! മരത്തിന്റെ അലമാരേടെ പിടി ടൈറ്റാക്കാന് ഇത്രേം നാളായിട്ടു ചേട്ടനു പറ്റീല്ലല്ലോ.’ പിടിയുടെ ചുവട്ടിലെ സ്‌ക്രൂ ഊരിപ്പോന്നതുകൊണ്ട് പിടി ഏറെ നാളായി ഒറ്റസ്‌ക്രൂവിന്മേല് വട്ടം കറങ്ങിക്കൊണ്ടിരിയ്ക്കുന്നു. പിടിയുടെ സ്ഥാനം അല്പമൊന്നു മാറ്റി, പുതിയ രണ്ടു ദ്വാരങ്ങളുണ്ടാക്കിയ ശേഷം നട്ടും ബോള്‍ട്ടുമിട്ടു മുറുക്കണം. തേക്കു കൊണ്ടുള്ള അലമാര. സ്‌ക്രൂഡ്രൈവറുകൊണ്ടു തുളയ്ക്കാന് പല തവണ ശ്രമിച്ചു. പരാജയപ്പെട്ടു.\nഅലമാരയുടെ പിടി ഉറപ്പിയ്ക്കാന് മാത്രമായി മണിയാശാരിയെ വിളിയ്ക്കാന് പറ്റില്ല. തിരക്കുള്ളയാളാണു മണി. മണിയെക്കൊണ്ട് എന്തെങ്കിലും മേജര് പണി ചെയ്യിപ്പിയ്ക്കുന്ന സമയത്ത് ഇതു കൂടി ശരിയാക്കിക്കാം എന്നു കരുതി നീട്ടിവച്ചുകൊണ്ടിരിയ്ക്കുന്നു. ശാരിയ്ക്ക് ദിവസേന ഒരിരുപതു തവണയെങ്കിലും അലമാര തുറക്കേണ്ടി വരും. അതുകൊണ്ട് പിടി നന്നാക്കാത്തതിനെപ്പറ്റി ദിവസവും ചുരുങ്ങിയത് ഒരു തവണയെങ്കിലും അവള് പരാതിപ്പെടുകയും ചെയ്യും.\nമരപ്പണിയില് മണിയ്ക്കുള്ള വൈദഗ്ദ്ധ്യം ആയുഷ്‌കാലം മുഴുവന് തപസ്സിരുന്നാല്‍പ്പോലും എനിയ്ക്കു കിട്ടുകയില്ലെന്നുറപ്പാണ്. പതിറ്റാണ്ടുകള്‍ക്കു മുന്‍പ് എന്റെ വീടിന്റെ എല്ലാ മരപ്പണികളും ചെയ്തത് മണിയായിരുനു. അടുക്കളയിലെ ജനല് ഒരു ഗ്രില്ലാണ്. ഒരു ഡസന് കമ്പിയഴികള് ആറു പട്ടകളിലൂടെയും നാലു മരക്കട്ടിളകളിലൂടെയും കടത്തിയുണ്ടാക്കിയ ഗ്രില്ല്. അവയില് ഒരു കമ്പി പോലും അല്പമൊന്നു വളഞ്ഞാല്, ഗ്രില്ലു വികലമാകും, അടുക്കളയും വികലമാകും. മണി വര്‍ക്ക് ഷോപ്പില് പോയി പട്ടകള് തുളപ്പിച്ചു കൊണ്ടു വന്നു. കട്ടിളകള് കൂട്ടി ഓരോ അഴിയും പത്തു ദ്വാരങ്ങളിലൂടെ അടിച്ചു കയറ്റണം. പത്തു ദ്വാരങ്ങളും നേര്‍വരയിലല്ലെങ്കില് അഴികള് വളഞ്ഞു പുളഞ്ഞിരിയ്ക്കും. ചിലപ്പോള് അഴികള് കയറുകയുമില്ല.\n‘അഴികള്‍ക്ക് വളവുണ്ടാകുമോ ചേട്ടാ?’ അന്നു ശാരി മെല്ലെ എന്റെ ചെവിയില് ചോദിച്ചിരുന്നു. എനിയ്ക്കുമുണ്ടായിരുന്നു, ഭയാശങ്കകള്. മറുപടി പറയാന് കഴിഞ്ഞില്ല. അല്പം പോലും വൈകല്യമുണ്ടെങ്കില് ജനല് ഉപയോഗശൂന്യമായിപ്പോകും. വലിയ വില കൊടുത്തു വാങ്ങിയ മരം. ശ്വാസമടക്കിപ്പിടിച്ചു നോക്കി നിന്നു.\nപക്ഷേ മണിയ്ക്ക് ഒരു കൂസലുമുണ്ടായില്ല. അഴികള് ഒന്നിനു പിറകെ ഒന്നായി മണി അടിച്ചു കയറ്റിക്കൊണ്ടിരുന്നു. എല്ലാ അഴികളും അടിച്ചു കയറ്റിക്കഴിഞ്ഞ ശേഷം ഒരു പച്ചയീര്‍ക്കിലിക്കഷ്ണം കൊണ്ട് അഴികള് തമ്മിലുള്ള വിടവുകള് അളന്നും നോക്കി. എല്ലാ വിടവുകളും കിറുകൃത്യം.\nസന്തോഷം കൊണ്ട് എന്റെ കണ്ണു നിറഞ്ഞു പോയി. നൂറു രൂപയാണ് അക്കാലത്തെ പ്രതിദിന കൂലി. ശാരിയുടെ ശുപാര്‍ശ സ്വീകരിച്ച് അന്നു മണിയ്ക്ക് ഇരട്ടി കൊടുത്തു. ഗ്രില്ലില് പ്രതിഫലിച്ച കൈപ്പുണ്യത്തിനു തക്ക പ്രതിഫലമായില്ല എക്ട്രാ കൊടുത്ത നൂറു രൂപ എന്നറിയാഞ്ഞല്ല. അത്രയെങ്കിലും കൊടുത്തില്ലെങ്കില് അതു നന്ദികേടാകുമായിരുന്നു.\n‘വിശ്വകര്‍മ്മാക്കളില് സ്വര്‍ണ്ണപ്പണിക്കാരും പെടും.’ താലിമാലയില് തെരുപ്പിടിച്ചുകൊണ്ടു ശാരി പറഞ്ഞു. ‘ഈ മാലടെ കൊളുത്ത് അകന്നു പോയിട്ട് അതൊന്ന് അടുപ്പിയ്ക്കാന് ചേട്ടനെക്കൊണ്ടായില്ലല്ലോ. ഒടുവില് സുകൂനെക്കൊണ്ടു തന്നെ ചെയ്യിയ്‌ക്കേണ്ടി വന്നു.’\nസംഗതി ശരി തന്നെ. കൊളുത്ത് അകന്നതുകൊണ്ട് മാല ഒന്നു രണ്ടു തവണ ഊരിപ്പോന്നു. ചവണ കൊണ്ട് കൊളുത്ത് അടുപ്പിയ്ക്കാന് എനിയ്‌ക്കൊരു പേടി. കൊളുത്ത് ഒടിഞ്ഞു പോയാലോ. ഒടിഞ്ഞാല്‍പ്പിന്നെ അതു വിളക്കിച്ചേര്‍ക്കാന് കൂടുതല് സ്വര്‍ണ്ണം വേണ്ടി വരും. അതിനു പണം വേണം. പണത്തിനു ഞെരുക്കമുണ്ടു താനും. അങ്ങനെയാണ് സുകുത്തട്ടാനെത്തന്നെ സമീപിച്ചത്. സുകു അത് ഒന്നാന്തരമായി ശരിയാക്കിത്തരികയും ചെയ്തു. കൂലിയൊന്നും വാങ്ങിയതുമില്ല.\n‘കെ പി എമ്മെസ്സാകാനും പറ്റില്ല, വിശ്വകര്‍മ്മാവാകാനും പറ്റില്ല. എന്നാപ്പിന്നെ നായരാകാം.’ ഞാന് അല്പമൊരു ശങ്കയോടെയാണ് അതു പറഞ്ഞത്.\nശങ്കിയ്ക്കാന് കാരണമുണ്ട്. എന്റെ ആരാധനാപാത്രങ്ങളില് ഭൂരിഭാഗവും നായര് ജാതിയില് പെടുന്നവരാണ്. കൃഷ്ണന് നായരെന്ന ജയനായിരുന്നു സിനിമാനടന്മാരില് എന്റെ ആരാധനാപാത്രം. യശഃശരീരനായ സി അച്യുതമേനോനായിരുന്നു ഞാനാരാധിച്ചിരുന്ന കേരളരാഷ്ട്രീയത്തിലെ ഒരേയൊരു നേതാവ്. സാഹിത്യത്തിലാണെങ്കില് എന്റെ ആരാധനാപാത്രം എം ടി വാസുദേവന് നായരാണ്. ശാരിയുടേതും നായര് തന്നെ: യശഃശരീരനായ എം കെ മേനോന്.\n‘അതേയ്, ഓരോരോ ജാതീല് ചേരണങ്കില് അതിനുള്ള യോഗ്യത വേണം. എല്ലാ അലവലാദികളും കൂടി വലിഞ്ഞുകയറിച്ചെന്നാല് ജാതിക്കാര് വെഷമിച്ചു പോവേള്ളു.’ ശാരി ചില നേരത്ത് യാതൊരു ദയവുമില്ലാതെ പറഞ്ഞു കളയും. ‘നായരാവണങ്കില് ഒന്നുകില് രാഷ്ട്രീയം വേണം. അല്ലെങ്കില് പാടാനറിയണം. അല്ലെങ്കില് അഭിനയിയ്ക്കാനറിയണം. അല്ലെങ്കില് എഴുതാനറിയണം. ചേട്ടന് ഇതില് ഏതെങ്കിലും പറ്റ്വോ? എപ്പഴും കമ്പ്യൂട്ടറും വച്ച് എന്തൊക്കെയോ കുത്തിക്കുറിയ്ക്കണ്ണ്ട്. എന്നാല് ഇത്രേം കാലായിട്ട് കാര്യോള്ള എന്തെങ്കിലും എഴുതീട്ട്‌ണ്ടോ? പാട്ടു പാടാനാണെങ്കില്…’\nഎന്റെ കഴിവുകളുടെ നീതിപൂര്‍വ്വകമായൊരു വിലയിരുത്തല് ശാരിയില് നിന്നു പ്രതീക്ഷിച്ചിട്ടു കാര്യമില്ല. കഷ്ടകാലത്തിന് എന്റെ എഴുത്തിനെപ്പറ്റി നാട്ടുകാര്‍ക്കും അവളുടെ അഭിപ്രായം തന്നെയാണുള്ളതെന്ന് ഞാന് ഇതിനകം മനസ്സിലാക്കിയെടുത്തിട്ടുണ്ട്.\nഅല്ലെങ്കിലും മുറ്റത്തെ മുല്ലയ്ക്കു മണമില്ല. സാരമില്ല. അവള് ഇന്നിപ്പോള് പറഞ്ഞതൊക്കെ മാറ്റിപ്പറയുന്നൊരു കാലം വരും. അന്നവള് എന്റെ കഴിവുകള് ശരിയ്ക്കു മനസ്സിലാക്കിക്കോളും. പക്ഷേ, ആ കാലം വന്നെത്തും വരെ അവളെക്കൊണ്ട് വായടച്ചു വയ്പിച്ചിട്ടും കാര്യമില്ല. അഭിപ്രായപ്രകടനസ്വാതന്ത്ര്യം മതസ്വാതന്ത്ര്യം പോലെ തന്നെയുള്ള മൌലികാവകാശമാണല്ലോ.\nമതവും ജാതിയും മാറാനുള്ള എന്റെ ആവേശം തണുത്തുറഞ്ഞു പോയി. അഹിംസ തത്വത്തില് മാത്രമല്ല, പ്രവൃത്തിയിലും കര്‍ശനമായി സ്വീകരിച്ചു നടപ്പാക്കുന്ന മതങ്ങള് ലോകത്തില്ലാതെ പോയി. അതുകൊണ്ടെനിയ്ക്ക് മതം മാറാനാകുന്നില്ല. ജാതി മാറാമെന്നു വച്ചാല്, അന്യജാതിയില് ചേരാനുള്ള പ്രാഥമിക യോഗ്യത എനിയ്‌ക്കൊട്ടില്ല താനും. ഞാനെന്തു ചെയ്യും!\nഎന്റെ മുഖത്തെ മങ്ങല് കണ്ട് ശാരിയുടെ നോട്ടം ആര്‍ദ്രമായി. ‘ചേട്ടനെന്തിനാ മതോം ജാതീം മാറണത്. ദാ, ഹിന്ദുമതത്തിന്റെ പരസ്യം വായിച്ചു നോക്ക്. ‘അക്രമരഹിതമായ, സ്‌നേഹവും സമാധാനവും നിറഞ്ഞ ഒരു ഭാരതം ഞങ്ങള് വാഗ്ദാനം ചെയ്യുന്നു. മതസാഹോദര്യം നിലനിര്‍ത്താന് ഞങ്ങള് പ്രതിജ്ഞാബദ്ധരാണ്.’ ഇതില്‍ക്കൂടുതലെന്താ ചേട്ടനു വേണ്ടത്.’\n‘ഓഹോ, അവരങ്ങനേയും പറഞ്ഞിട്ടുണ്ടോ. അതു ഞാനറിഞ്ഞില്ല. മറ്റു മതങ്ങളോ? അവരൊക്കെ എന്താ പറഞ്ഞിരിയ്ക്കുന്നത്?’\n‘അങ്ങനൊക്കെത്തന്നെ അവരും പറഞ്ഞിട്ടുണ്ട്. എല്ലാവരും അക്രമത്തെ അപലപിയ്ക്കുന്നു എന്ന് എടുത്തു പറഞ്ഞിട്ടൂണ്ട്.’ പരസ്യവാചകങ്ങള് അവള് ചൂണ്ടിക്കാണിച്ചു. ‘പിന്നെന്തിനു ചേട്ടന് ഹിന്ദുമതം വിടണം?’\n‘അതു ശരി.’ എനിയ്ക്ക് അല്പം ആശ്വാസമായി. ‘അങ്ങനെയാണെങ്കില് കുഴപ്പമില്ല. മതാനുയായികളെ നിലയ്ക്കു നിര്‍ത്താന് ഓരോ മതത്തിനും കഴിയണം. ഇനിയെന്തെങ്കിലും അക്രമം നടന്നാല് അന്നു ഞാന് മതം മാറും. പറഞ്ഞേയ്ക്കാം.’ ഹിന്ദുമതത്തിന്റെ താത്കാലിക വക്താവായി മാറിയ ശാരിയെ ഞാന് ഭീഷണിപ്പെടുത്തി.\n‘അക്രമം നടന്നാലല്ലേ മാറേണ്ടൂ. മതസാഹോദര്യം നിലനിര്‍ത്താന് പ്രതിജ്ഞാബദ്ധരാണെന്ന് എല്ലാ മതങ്ങളും പറഞ്ഞിരിയ്ക്കുന്ന നിലയ്ക്ക് മതത്തിന്റെ പേരില് അക്രമമൊന്നും ഇനിയുണ്ടാവുകയില്ലല്ലോ.’ ശാരിയ്ക്കത് ഉറപ്പാണ്. ‘ദാ, പിന്നേയുമുണ്ടു പല വാഗ്ദാനങ്ങളും.’ അവള് പരസ്യങ്ങളില് വിരലോടിച്ചു വായിച്ചു. ‘സ്ത്രീധനം, മദ്യപാനം, മയക്കുമരുന്ന്, പീഡനങ്ങള്, അഴിമതി എന്നിവയില് നിന്നെല്ലാം മതത്തേയും ജാതിയേയും മോചിപ്പിയ്ക്കുമെന്നും മിയ്ക്ക മതങ്ങളുടേയും ജാതികളുടേയും പരസ്യങ്ങളിലുണ്ട്. ദാ വായിച്ചു നോക്കിക്കോ.’ അവളെന്റെ താടി പിടിച്ചുയര്‍ത്തി. ‘ചേട്ടന് ഇത്രയൊക്കെപ്പോരേ?’\n(ഈ കഥ സാങ്കല്പികം മാത്രമാണ്.)\nPrevious articleകേരളത്തിലെ ന്യൂജനറേഷന് മാധ്യമ എഡിറ്റര്‍മാര് അറിയാന് ; ഒരു തുറന്ന കത്ത്\nNext articleആദ്യം ചാണ്ടി കൈവിട്ടു പിന്നെ വിഎസ്സും ; അവസാനം മാണി സാര് മോഡിജിക്ക് കത്തയച്ചു.!


ശാന്തിവനത്തിലെ വൈദ്യുതി ടവര് നിര്‍മാണം കെ.എസ്.ഇ.ബി പുനരാരംഭിച്ചു\nജില്ലാകലക്ടര് മുന്നോട്ടുവെച്ച നിര്‍ദേശങ്ങള് പ്രകാരമാണ് പണി ആരംഭിച്ചത്.\n07 May, 2019 at 10:24 AM\nഎറണാകുളം ശാന്തിവനത്തിലെ വൈദ്യുതി ടവറിന്റെ നിര്‍മാണ പ്രവര്‍ത്തനങ്ങങ്ങള് കെ.എസ്.ഇ.ബി പുനരാരംഭിച്ചു. ജില്ലാകലക്ടര് മുന്നോട്ടുവെച്ച നിര്‍ദേശങ്ങള് പ്രകാരമാണ് പണി ആരംഭിച്ചത്. അതേസമയം നിര്‍മാണ പ്രവര്‍ത്തനത്തിനെതിരെ ശക്തമായ പ്രതിഷേധവുമായി ശാന്തിവനം സംരക്ഷണ സമിതി രംഗത്തെത്തി. ശാന്തിവനത്തില് കൂടി തന്നെ വൈദ്യുതി ലൈന് വലിക്കണമെന്ന ധാര്‍ഷ്ട്യമാണ് കെഎസ്ഇബിക്കുള്ളതെന്ന് സ്ഥലം എം.എല്.എ വി.ഡി സതീശന് പറഞ്ഞു.\nശാന്തിവനത്തിലെ നിര്‍മാണ പ്രവര്‍ത്തനങ്ങളുമായി ബന്ധപ്പെട്ട് ജില്ലാ കലക്ടര് മുന്നോട്ട് വെച്ച ശിപാര്‍ശകള് അംഗീകരിച്ചതിനെ തുടര്‍ന്നാണ് രാവിലെ മുതല് കെ.എസ്.ഇ.ബി പണി പുനരാരംഭിച്ചത്. പൊലീസ് കാവലില് നിര്‍മാണപ്രവര്‍ത്തനങ്ങള് മുന്നോട്ട് പോകുന്നതിനിടെ ശാന്തിവനത്തിലേക്ക് എത്തിയ സംരക്ഷണ സമിതി പ്രവര്‍ത്തകരെ പൊലീസ് തടഞ്ഞത് പ്രതിഷേധത്തിനിടയാക്കി. വൈദ്യുതി വകുപ്പ് മന്ത്രിയുടെ തീരുമാനം അതേപടി അംഗീകരിക്കുകയാണ് കലക്ടര് ചെയ്തതെന്നും ഉചിതമായ തീരുമാനം എടുക്കാന് കലക്ടര്‍ക്ക് ആയില്ലെന്നും വി.ഡി സതീശന് എം.എല്.എ പറഞ്ഞു.\nപുതിയ പ്ലാന് അനുസരിച്ച് ശാന്തിവനത്തിലെ ടവറിന്റെ ഉയരം3മീറ്റര് കൂടി വര്‍ധിപ്പിക്കുമെന്നും ഇതോടെ 48 മരങ്ങള് മുറിച്ച് മാറ്റേണ്ടിടത്ത് ഇനി മൂന്ന് മരങ്ങള് മാത്രം മുറിച്ച് മാറ്റിയാല് മതിയെന്നുമാണ് കെ.എസ്.ഇ.ബിയുടെ വാദം. മന്നം മുതല് ചെറായി വരെയാണ് കെ.എസ്.ഇ.ബിയുടെ 110 കെ.ബി വൈദ്യുതി ലൈന് പണികള് നടക്കുന്നത്.\nബാസ്‌കറ്റ് ബോള് ഇതിഹാസം കോബെ ബ്രയാന്റ് ഹെലികോപ്ടര് അപകടത്തില് കൊല്ലപ്പെട്ടു\nMid East Hour |26- 01- 2020\nഖാസിം സുലൈമാനി വധം; ഇറാന് സ്ഥാനപതിയില് നിന്നും കുവൈത്ത് വിദേശകാര്യ മന്ത്രാലയം വിശദീകരണം തേടി\nഗവര്‍ണറുടെ ചായ സല്‍ക്കാരം നിരസിച്ച് പ്രതിപക്ഷം\nമനുഷ്യശൃംഖലയില് യു.ഡി.എഫും അണിചേര്‍ന്നെന്ന് കെ.മുരളീധരന്\nമതമല്ല മനുഷ്യനാണ് വലുത്, പ്രതിഷേധ പരിപാടിക്കിടെയും ഉത്സവം നടത്താന് സഹായമൊരുക്കി മുസ്‍ലിം സംഘടനകള്; തൃശൂര് സിറ്റി പൊലീസിന്‍റെ കുറിപ്പ് വൈറല്\nകെ.പി.സി.സി ഭാരവാഹി പട്ടികയെ ചൊല്ലി മുല്ലപ്പള്ളിയും മുരളീധരനും നേര്‍ക്കുനേര്


ഐ എസ് എൽ മത്സരക്രമം പുറത്ത് ; ആദ്യ മത്സരം എടികെയും ബ്ലാസ്റ്റേഴ്‌സും തമ്മിൽ.. - MalluChronicle\nഐ എസ് എൽ മത്സരക്രമം പുറത്ത് ; ആദ്യ മത്സരം എടികെയും ബ്ലാസ്റ്റേഴ്‌സും തമ്മിൽ..\nമുംബൈ: ഇന്ത്യന് സൂപ്പര് ലീഗ് എട്ടാം സീസണിലെ ആദ്യ 11 റൗണ്ടുകളുടെ മത്സരക്രമം പുറത്തിറക്കി. ഫത്തോര്‍ഡയില് നവംബര് 19ന് എടികെ മോഹന് ബഗാനും കേരള ബ്ലാസ്റ്റേഴ്‌സും തമ്മിലാണ് ഉദ്ഘാടന മത്സരം. 25-ാം തിയതി നോര്‍ത്ത് ഈസ്റ്റ് യുണൈറ്റഡിന് എതിരെയാണ് മഞ്ഞപ്പടയുടെ രണ്ടാം അങ്കം. നാല് മാസം നീണ്ടുനില്‍ക്കുന്ന ഐഎസ്എല് സീസണില് കൊവിഡ് കാലത്ത് വീണ്ടുമൊരിക്കല് കൂടി ഗോവയാണ് മത്സരങ്ങളുടെ വേദി. മൂന്ന് സ്റ്റേഡിയങ്ങളിലായി ആകെ 115 മത്സരങ്ങള് അരങ്ങേറും. ജനുവരി9വരെയുള്ള 55 മത്സരങ്ങളുടെ ഷെഡ്യൂളാണ് ഇപ്പോള് പ്രഖ്യാപിച്ചിരിക്കുന്നത്. രണ്ടാം ഷെഡ്യൂള് ഡിസംബറില് അവതരിപ്പിക്കും. എല്ലാ ദിവസവും വൈകിട്ട് 7.30നാണ് മത്സരം ആരംഭിക്കുകയെങ്കിലും ശനിയാഴ്‌ചകളില് രാത്രി 9.30നായിരിക്കും ഇക്കുറി രണ്ടാം മത്സരത്തിന് കിക്കോഫാവുക എന്ന സവിശേഷതയുണ്ട്. നിലവിലെ ജേതാക്കളായ മുംബൈ സിറ്റി എഫ്‌സി നവംബര് 22ന് ആദ്യ മത്സരത്തിനിറങ്ങും. എഫ്‌സി ഗോവയാണ് എതിരാളികള്. നവംബര് 27നാണ് ഈസ്റ്റ് ബംഗാളും എടികെ മോഹന് ബഗാനും തമ്മിലുള്ള ആദ്യ ഡര്‍ബി.\nNEWS DESK September 13, 2021 1 min read\nമുംബൈ: ഇന്ത്യന് സൂപ്പര് ലീഗ് എട്ടാം സീസണിലെ ആദ്യ 11 റൗണ്ടുകളുടെ മത്സരക്രമം പുറത്തിറക്കി. ഫത്തോര്‍ഡയില് നവംബര് 19ന് എടികെ മോഹന് ബഗാനും കേരള ബ്ലാസ്റ്റേഴ്‌സും തമ്മിലാണ് ഉദ്ഘാടന മത്സരം. 25-ാം തിയതി നോര്‍ത്ത് ഈസ്റ്റ് യുണൈറ്റഡിന് എതിരെയാണ് മഞ്ഞപ്പടയുടെ രണ്ടാം അങ്കം.\nSee also മുൻ കേന്ദ്രമന്ത്രിയും കേരള ഗവർണർ ആയിരുന്ന ആർ. എൽ ഭാട്ടിയ കൊവിഡ് മൂലം അന്തരിച്ചു..\nനാല് മാസം നീണ്ടുനില്‍ക്കുന്ന ഐഎസ്എല് സീസണില് കൊവിഡ് കാലത്ത് വീണ്ടുമൊരിക്കല് കൂടി ഗോവയാണ് മത്സരങ്ങളുടെ വേദി. മൂന്ന് സ്റ്റേഡിയങ്ങളിലായി ആകെ 115 മത്സരങ്ങള് അരങ്ങേറും. ജനുവരി9വരെയുള്ള 55 മത്സരങ്ങളുടെ ഷെഡ്യൂളാണ് ഇപ്പോള് പ്രഖ്യാപിച്ചിരിക്കുന്നത്. രണ്ടാം ഷെഡ്യൂള് ഡിസംബറില് അവതരിപ്പിക്കും.\nSee also പ്രായപൂർത്തിയാകാത്ത വിദ്യാർത്ഥിനിയെ കാറിൽ വെച്ച് പീഡിപ്പിച്ചു ; മുൻ യൂത്ത് കോൺഗ്രസ് പ്രവർത്തകൻ അറസ്റ്റിൽ..\nഎല്ലാ ദിവസവും വൈകിട്ട് 7.30നാണ് മത്സരം ആരംഭിക്കുകയെങ്കിലും ശനിയാഴ്‌ചകളില് രാത്രി 9.30നായിരിക്കും ഇക്കുറി രണ്ടാം മത്സരത്തിന് കിക്കോഫാവുക എന്ന സവിശേഷതയുണ്ട്. നിലവിലെ ജേതാക്കളായ മുംബൈ സിറ്റി എഫ്‌സി നവംബര് 22ന് ആദ്യ മത്സരത്തിനിറങ്ങും. എഫ്‌സി ഗോവയാണ് എതിരാളികള്. നവംബര് 27നാണ് ഈസ്റ്റ് ബംഗാളും എടികെ മോഹന് ബഗാനും തമ്മിലുള്ള ആദ്യ ഡര്‍ബി.\nTags: Football Indian Super League ISL News Sports\nPrevious: കോലി ക്യാപ്റ്റൻ സ്ഥാനം ഒഴിയുമെന്ന വാർത്ത ; പ്രതികരണവുമായി ബിസിസിഐ..\nNext: പെൺകുട്ടിയെ ബലമായി പിടിച്ചു നിർത്തി മുഖത്ത് കേക്ക് തേച്ചു ; അധ്യാപകനെതിരെ പോക്സോ കേസ്..\nകനയ്യ കുമാറും ജിഗ്നേഷ് മേവാനിയുംകോൺഗ്രസിലേക്ക് ; പ്രഖ്യാപനം ഈ മാസം 28 ന്..\nസ്വകാര്യ ലാബുകളിലെ ആന്റിജന് പരിശോധന നിര്‍ത്തലാക്കാൻ സർക്കാർ തീരുമാനം..\nനിയമങ്ങളെ കുറിച്ച് ബോധവാന്മാരാകട്ടെ; നിയമങ്ങൾ ശക്തമായി നടപ്പിലാക്കപ്പെടട്ടെ..\nമുഖക്കുരുവാണോ നിങ്ങളുടെ പ്രശ്‌നം.? ഇതാ5മാർഗങ്ങൾ..


Monday 16 April 2018 6:10 pm IST\nകൊച്ചി: സാമൂഹ്യ മാധ്യമങ്ങളില് പ്രമുഖ പ്രതികരണക്കാരായ ദീപക് ശങ്കരനാരായണനും ദീപാ നിശാന്തും ആഹ്വാനം ചെയ്തത് ബിജെപിക്ക് വോട്ടുചെയ്ത വരുടെ കൂട്ടക്കൊലയ്ക്ക്. ഏറെ ഗൗരവമായ വിഷയത്തില് പ്രതികരണങ്ങളും പ്രതഷേധങ്ങളുമുണ്ടായപ്പോള് ദീപക് ഫേസ്ബുക്കിലെഴുതിയത് പിന്‍വലിച്ച് പോസ്റ്റ് തെറ്റിദ്ധാരണാ ജനകമായെന്നഖേദത്തോടെ പുതിയ പോസ്റ്റിട്ടു. ദീപക് ശങ്കരനരായണന്റെ പോസ്റ്റ് പകര്‍ത്തി സ്വന്തം അക്കൗണ്ടില് ചേര്‍ത്ത ദീപഅത് നിലനിര്‍ത്തിയിട്ടുണ്ട്. ഇരുവര്‍ക്കുമെതിരേ നിയപരമായ എല്ലാ നടപടികള്‍ക്കും സാമൂഹ്യമാധ്യമങ്ങളില് അംഗങ്ങളായവര് നീക്കം തുടങ്ങിക്കഴിഞ്ഞു.\nദീപക് ശങ്കരനാരായണന് ബെംഗളൂരുവില് എച്ച്പിഅനുബന്ധ സ്ഥാപനമായ ഡിഎക്‌സ് എല്ലിലെ ഉയര്‍ന്ന പദവിലയില് ആണ്. ദീപ നിശാന്ത് തിരുവിതാംകൂര് ദേവസ്വം ബോര്‍ഡിന്റെ കീഴിലുള്ള തൃശൂര് കേരളവര്‍മക്കോളേജിലെ അധ്യാപികയാണ്.\nജമ്മുവിലെ കഠ്‌വയില് പെണ്‍കുട്ടി ബലാത്സംഗത്തിനിരയായ വിഷയത്തിലായിരുന്നു പ്രതികരണം. ദീപകിന്റെ കുറിപ്പിലെ ഒരു ഭാഗം ഇങ്ങനെ: ''...നീതിനിര്‍വഹണത്തിന് തടസം നില്‍ക്കുന്ന പക്ഷം ഹിദനു ഭീകരവാദത്തിന് വോട്ടുചെയ്ത ആ 31 ശതമാനത്തിനെ, സെക്കന്‍ഡ് വേള്‍ഡ് വാര് കാഷ്വാലിറ്റിയുടെ ഏഴുിരട്ടിയെ, വെടിവെച്ച് കൊന്നിട്ടായാലും നീതി പുലരണം...''\nഈ പോസ്റ്റ് പ്രത്യക്ഷമായും പരോക്ഷമായും കൂട്ടക്കൊലയ്ക്കുള്ള ആഹ്വാനമാണെന്ന വിമര്‍ശനം വന്നു. ആദ്യമൊക്കെ പ്രതിരോധിച്ചു നിന്നെങ്കിലും ദീപക്കിന്റെ സ്ഥാപനത്തിലേക്കും മറ്റും പരാതിയും പ്രതിഷേധവും ചെന്നതോടെ പോസ്റ്റ് പിന്‍വലിക്കുകയും പകരം വിശദീകരണം ചേര്‍ക്കുകയുമായിരുന്നു.\nമലയാളത്തിലാണ് ആദ്യം എഴുതിയത്. വിശദീകരിച്ചത് ഇംഗ്ലീഷിലും. കമ്പനിയെ ബോധ്യപ്പെടുത്താനും ദേശീയതലത്തില് പരാതികള് പോയാല് ന്യായീകരിക്കാനും ലക്ഷ്യമിട്ടാവണം ഇത്. ദീപക്കിന്റെ എഫ്ബി പോസ്റ്റുകള് പലതും കടുത്ത രാഷ്ട്രീയ പക്ഷപാതവും വിദ്വേഷവും വെളിപ്പെടുത്തുന്നവയാണ്.\nഫേസ്ബുക് അക്കൗണ്ടില് ദീപക് സ്വന്തം ജോലി, സ്ഥലം തുടങ്ങിയ കാര്യങ്ങള് വിവരിച്ചിട്ടില്ല. ലിങ്ക്ഡ് ഇന് സൈറ്റിലെ വിവരണത്തിലാണ് അതുള്ളത്. സംഭവത്തെ തുടര്‍ന്ന് ദീപക് ശങ്കരനാരായണന് എന്ന ലിങ്ക്ഡ് ഇന് സൈറ്റില് പേര് ദീപക്. എസ് എന്നു മാറ്റി.\nദീപാ നിശാന്ത് കേരളവര്‍മ കോളെജില് നടന്ന ബീഫ് ഫെസ്റ്റിവല് ഉള്‍പ്പെടെയുള്ള ഹൈന്ദവ വിരുദ്ധ സംഭവങ്ങളിലെല്ലാം പക്ഷം ചേര്‍ന്ന് പ്രവര്‍ത്തിക്കുന്നയാളാണ്. കാമ്പസിലും പരസ്യമായി രാഷ്ട്രീയപക്ഷപാത പ്രവര്‍ത്തനങ്ങളില് സക്രിയമാണെന്ന് വിമര്‍ശനങ്ങള് ഇവര്‍ക്കെതിരേ വന്നിട്ടുണ്ട്.\nദീപക് പോസ്റ്റ് പിന്‍വലിച്ചെങ്കിലും ധനമന്ത്രി ടി.എം. തോമസ് ഐസക് ദീപക്കിനെയും ദീപയേയും പിന്തുണച്ചും കൂട്ടക്കൊല ആഹ്വാനത്തെ ന്യായീകരിച്ചും ഫേസ്ബുക്കിലെഴുതി. ദീപക്, കമ്യൂണിസ്റ്റ് നിയന്ത്രണത്തിലുള്ള ഐടി നെറ്റ്‌വര്‍ക്കിലെ പ്രമുഖനാണ്. ദീപക്കിനെ ഒറ്റയ്ക്കല്ലെന്ന് സ്ഥാപിക്കാനുള്ള തന്ത്രപരമായ നീക്കമാണിതിനു പിന്നിലെന്ന് സൂചനകളുണ്ട്.\nകൂട്ടക്കൊലയ്ക്ക് ആഹ്വാനം ചെയ്തു, ജനാധിപത്യ അവകാശമായി വോട്ടുചെയ്തവരെ കൊല്ലുമെന്ന് ഭീഷണിപ്പെടുത്തി, അക്രമത്തിന് ആഹ്വാനം ചെയ്തു തുടങ്ങി വിവിധ കുറ്റങ്ങള് ആരോപിച്ച് ഇവര്‍ക്കെതിരേ കേരളത്തിനകത്തും പുറത്തും ആയിരക്കണക്കിന് പരാതികള് ഫയല് ചെയ്തുകഴിഞ്ഞു. കേന്ദ്ര ആഭ്യന്തരവകുപ്പ്, തെരഞ്ഞെടുപ്പു കമ്മീഷന്, മനുഷ്യാവകാശ കമ്മീഷന് തുടങ്ങിയ സ്ഥാപനങ്ങളിലും പരാതിയുണ്ട്. ദീപക് പോസ്റ്റ് പിന്‍വലിച്ചു. ദീപ അതില് ഉറച്ചു നില്‍ക്കുന്നു. ഈ പോസ്റ്റുകള് പ്രചരിച്ചരിക്കുന്നത് ലക്ഷക്കണക്കിന് പേര്‍ക്ക് ഇടയിലാണ്. ഇതില്‍നിന്ന് ആവേശം ഉള്‍ക്കൊണ്ട്, ആര്‍എസ്എസ് റൂട്ടു മാര്‍ച്ചില് രാസായുധം പ്രയോഗിക്കും, ഉന്മൂലനം ചെയ്യും, ഹിന്ദുക്കളെ ഇല്ലാതാക്കും, ബിജെപിക്കാരെ കൂട്ടക്കൊല ചെയ്യും തുടങ്ങിയ ഭീഷണികള് വ്യാപകമായി. മറിച്ച്, ദീപയേയും ദീപക്കിനേയും വിമര്‍ശിച്ചും ഭീഷണിപ്പെടുത്തിയുമുള്ള പ്രതികരണങ്ങളും സാമൂഹ്യമാധ്യമങ്ങളിലുണ്ട്. സാമൂഹ്യ സമാധാനവും അന്തരീക്ഷവും തകര്‍ക്കാന് ഈ പോസ്റ്റുകള് ഇടയാക്കിയെന്ന കുറ്റവും ഇതോടെ ഇവര്‍ക്ക് ബാധകമായി.\nബിജെപിക്ക് വോട്ടു ചെയ്തവരെ വെടിവെച്ച് കൊല്ലണമെന്ന് ആഹ്വാനം; പോലീസ് കേസെടുത്തു\nഅപകീര്‍ത്തികരമായ പോസ്റ്റുകള് ഇട്ട ശേഷം പിൻവലിച്ചാലും നിങ്ങൾ പിടിക്കപ്പെടും


കൊച്ചി: നടി ആക്രമിക്കപ്പെട്ട സംഭവത്തില് ദിലീപിനൊപ്പം ഗൂഢാലോചനയില് ഉള്‍പ്പെട്ട വി.ഐ.പിയെ കുറിച്ചുള്ള സൂചന പൊലീസിന് ലഭിച്ചതായി റിപ്പോര്‍ട്ട്. കോട്ടയം സ്വദേശിയായ പ്രവാസി വ്യവസായിയാണ് ഇതെന്ന സൂചനകളാണ് പുറത്തുവരുന്നത്. സാക്ഷി ഇക്കാര്യം തിരിച്ചറിഞ്ഞതായാണ് സൂചന. വി.ഐ.പിയെ സംബന്ധിച്ച് വലിയ അഭ്യൂഹങ്ങള് നിലനില്‍ക്കുന്നുണ്ടായിരുന്നു.\nനടിയെ ആക്രമിച്ച കേസ് അന്വേഷിക്കുന്ന ഉദ്യോഗസ്ഥരെ വധിക്കാന് ഗൂഢാലോചന നടത്തിയെന്ന കേസിലെ ആറാം പ്രതിയും അജ്ഞാതനായ വിഐപിയുമായി ആളെ പുതിയ വെളിപ്പെടുത്തലുകള് നടത്തിയ സംവിധായകന് ബാലചന്ദ്രകുമാര് തിരിച്ചറിഞ്ഞതായി റിപ്പോര്‍ട്ട്. 2017 നവംബര് 15ന് നടന് ദിലീപിന്റെ വീട്ടിലെത്തി എന്നു പറയുന്നയാള്, ദിലീപിന്റെ അടുത്ത സുഹൃത്തും കോട്ടയം സ്വദേശിയായ പ്രവാസി വ്യവസായിയും ആണെന്നാണു വിവരം. ഇയാള് ഇപ്പോള് ഫോണ് ഓഫ് ചെയ്ത് ഒളിവിലാണ്. ദിലീപിന്റെ വീട്ടില് ഇയാള് വീട്ടില് വരുമ്പോള് അവിടെയുണ്ടായിരുന്ന കുട്ടി ശരത് അങ്കിള് വന്നു എന്നും കാവ്യ മാധവന് ഇക്ക എന്നു വിളിച്ചെന്നുമാണ് മൊഴിയിലുള്ളത്. ശരത് അങ്കിള് കുട്ടിക്ക് മാറിയതാണ് എന്നായിരുന്നു സംശയിച്ചതെങ്കിലും അത് അല്ലെന്നാണ് വ്യക്തമാകുന്നത് എന്നാണ് വിവരം. നടന് ദിലീപിന് ദൃശ്യങ്ങള് നല്‍കിയതിന്റെ അടുത്ത ദിവസം ഇയാള് വിമാനയാത്ര നടത്തിയെന്നും സംവിധായകന്റെ മൊഴിയിലുണ്ട്. ഈ യാത്രയുടെ വിവരങ്ങള് കൂടി ശേഖരിച്ച ശേഷമാണ് വിഐപിയെ പൊലീസ് ഏകദേശം സ്ഥിരീകരിച്ചിരിക്കുന്നത്.\nനടിയെ ആക്രമിച്ച കേസില് പ്രതിപ്പട്ടികയിലുള്ള ദിലീപിനൊപ്പം നിന്ന നിര്‍ണായക സാന്നിധ്യം, സാക്ഷികളെ സ്വാധീനിച്ചു, അന്വേഷണ ഉദ്യോഗസ്ഥരെ വകവരുത്താന് പദ്ധതിയിട്ടു, നടിയെ ആക്രമിച്ച ദൃശ്യങ്ങള് ദിലീപിന് എത്തിച്ച് നല്‍കി തുടങ്ങി നിരവധി വെളിപ്പെടുത്തലുകളാണ് ഇതിനകം വിഐപിക്കെതിരെ പുറത്തു വന്നിട്ടുള്ളത്.\nദിലീപിന്റെ വീട്ടില് നടന്ന ഗൂഢാലോചനയില് വി.ഐ.പിയും ഉണ്ടായിരുന്നു എന്ന് അന്വേഷണ സംഘത്തിന് കൊടുത്ത മൊഴിയില് സംവിധായകന് ബാലചന്ദ്രകുമാര് പറഞ്ഞിരുന്നു. ഇദ്ദേഹത്തെ കണ്ടാല് തിരിച്ചറിയാമെന്നും ബാലചന്ദ്ര കുമാര് പറഞ്ഞിരുന്നു.\nകോട്ടയത്തുള്ള ഇയാള്‍ക്ക് ഹോട്ടല് വ്യവസായമുള്‍പ്പെടെ നിരവധി ബിസിനസുകളുണ്ട്. അതേസമയം ശബ്ദസാമ്പിള് പരിശോധിച്ച ശേഷം മാത്രമേ ഇദ്ദേഹമാണെന്ന കാര്യത്തില് പൊലീസ് സ്ഥിരീകരണം വരികയുള്ളൂ. ശബ്ദസാമ്പിള് പരിശോധന അടക്കം ഉടന് നടത്തുമെന്നാണ് അറിയുന്നത്.\nഗൂഢാലോചന നടന്ന ഘട്ടത്തില് ഉണ്ടായിരുന്ന ഓഡിയോ റെക്കോര്‍ഡ് ആണ് അന്വേഷണ സംഘത്തിന് ബാലചന്ദ്ര കുമാര് കൈമാറിയത്.\nകോട്ടയം സ്വദേശിയായ ഈ വ്യവസായിക്ക് ദിലീപുമായി ബന്ധമുണ്ടെന്ന കാര്യത്തില് അന്വേഷണസംഘത്തിന് തെളിവുകള് ലഭിച്ചിട്ടുണ്ടെന്നാണ് അറിയുന്നത്. കോട്ടയം ജില്ലയിലും സംസ്ഥാന സര്‍ക്കാരിലുമടക്കം സ്വാധീനമുള്ള വ്യക്തിയാണ് ഇയാള് എന്ന് ബാലചന്ദ്ര കുമാര് പൊലീസിന് നല്‍കിയ മൊഴിയില് പറഞ്ഞിരുന്നു\nനടി ആക്രമിക്കപ്പെട്ട ദൃശ്യങ്ങള് അടങ്ങിയ മെമ്മറി കാര്‍ഡ് ദിലീപിനെ ഏല്‍പ്പിച്ചത് ഈ വി.ഐ.പി ആണെന്നതുള്‍പ്പെടെ ബാലചന്ദ്രകുമാര് നേരത്തെ നിരവധി മൊഴികള് പൊലീസിന് നല്‍കിയിരുന്നു. വി.ഐ.പിയുടെ വേഷം ഖദര് മുണ്ടും ഷര്‍ട്ടുമാണെന്നും ഇബാലചന്ദ്രകുമാര് വെളിപ്പെടുത്തിയിരുന്നു. ഇതിന്റെ പശ്ചാത്തലത്തില് സംശയങ്ങളും പലരിലേക്കും ഉയര്‍ന്നിരുന്നു.\nവി.ഐ.പിയാണ് നടിയെ ആക്രമിക്കുന്ന വീഡിയോ അവിടെ എത്തിച്ചതെന്നും അത് ദിലീപ് ഉള്‍പ്പെടെയുള്ളവര് കണ്ടുവെന്നതുമാണ് ബാലചന്ദ്രകുമാര് നല്‍കിയ മൊഴി.\nനാല് വര്‍ഷം മുമ്പ് നടന്ന സംഭവമാണ്. ഒരിക്കല് മാത്രമാണ് ഈ വി.ഐ.പിയെ കണ്ടിട്ടുള്ളത് അദ്ദേഹം എന്റെ അടുത്ത് ഇരുന്നിട്ടുള്ളതുകൊണ്ട് തന്നെ കണ്ടാല് തിരിച്ചറിയാന് സാധിക്കുമെന്നും ബാലചന്ദ്രകുമാര് പറഞ്ഞിരുന്നു.\nദിലീപിന്റെ കുടുംബവുമായി വളരെ അടുത്ത ബന്ധമുള്ളയാളാണ് ഈ വി.ഐ.പി. കാവ്യ മാധവന് അദ്ദേഹത്തെ ഇക്ക എന്നാണ് വിളിച്ചത്. അദ്ദേഹം വന്നപ്പോള് എല്ലാവര്‍ക്കും നല്ല പരിചയം ഉള്ളതായി തന്നെയാണ് തോന്നിയത്. അദ്ദേഹത്തിന്റെ പേര് പ്രതിപാദിക്കുന്ന ഒരു ശബ്ദരേഖയുണ്ടെന്നും അത് പരിശോധിച്ചാല് കൂടുതല് കാര്യങ്ങള് വ്യക്തമാകുമെന്നുമാണ് ബാലചന്ദ്രകുമാര് പറഞ്ഞിരുന്നത്.\nറിസ്ക് ഒഴിവാക്കാന് ഗര്‍ഭിണികളുടെ യാത്രാനിയന്ത്രണങ്ങള് കടുപ്പിച്ച് വിമാനകമ്പനികള്\nമണ്ണാര്‍ക്കാട് ഇരട്ടക്കൊലപാതകം; 25 പ്രതികള്‍ക്കും ഇരട്ടജീവപര്യന്തം തടവും പിഴയും


പാലായില് നിന്നുതന്നെ താന് മത്സരിക്കും; സീറ്റ് വിട്ടു കൊടുത്തുള്ള തീരുമാനം പവാറിന്റെ ഭാഗത്തു നിന്നും ഉണ്ടാകില്ലെന്നും മാണി സി കാപ്പന് | Gramajyothi News\nപാലായില് നിന്നുതന്നെ താന് മത്സരിക്കും; സീറ്റ് വിട്ടു കൊടുത്തുള്ള തീരുമാനം പവാറിന്റെ ഭാഗത്തു നിന്നും ഉണ്ടാകില്ലെന്നും മാണി സി കാപ്പന്\nFebruary 7, 2021 4:08 pm Published by : Chief Editor\nപാലാ : നിയമസഭാ തെരഞ്ഞെടുപ്പില് പാലായില് തന്നെ മത്സരിക്കുമെന്ന് നിലപാട് ആവര്‍ത്തിച്ച് മാണി സി. കാപ്പന്. കേരള കോണ്‍ഗ്രസ് മാണി വിഭാഗം എല്‍ഡിഎഫില് ചേര്‍ന്നതിന് പിന്നാലെ പാലാ സീറ്റ് സംബന്ധിച്ച് തര്‍ക്കം ഉടലെടുത്തതാണ്. സിറ്റിങ് എംഎല്‍എആയ മാണി സി. കാപ്പന് സീറ്റ് വിട്ട് തരില്ലെന്ന് നേരത്തെ വ്യക്തമാക്കിയതാണ്.\nനിയമസഭാ സഥാനാര്‍ത്ഥിത്വം സംബന്ധിച്ച് എന്‍സിപി ദേശീയ അധ്യക്ഷന് ശരദ് പവാറിന്റെ തീരുമാനം എന്താണോ അതിനൊപ്പം നില്‍ക്കും. സീറ്റ് സംബന്ധിച്ച് വിരുദ്ധമായ ഒരു തീരുമാനം അദ്ദേഹത്തിന്റെ ഭാഗത്തുനിന്നും ഉണ്ടാവില്ലെന്നാണ് പ്രതീക്ഷിക്കുന്നത്. മൂന്ന് പതിറ്റാണ്ട് കാലത്തെ ബന്ധമാണ് തനിക്ക് അദ്ദേഹവുമായി ഉള്ളത്. കോണ്‍ഗ്രസ് എസിനെ എന്‍സിപിയില് ലയിപ്പിക്കുന്നതിനുള്ള മുന്നൊരുക്കങ്ങള് നടത്തിയത് താനാണ്. അതുകൊണ്ടുതന്നെ പാലാ സീറ്റ് വിട്ടു കൊടുത്തുള്ള തീരുമാനം പവാറിന്റെ ഭാഗത്തു നിന്നും ഉണ്ടാകില്ലെന്നാണ് പ്രതീക്ഷിക്കുന്നത്. പ്രഫുല് പട്ടേല് കേരളത്തില് വന്ന് ചര്‍ച്ച നടത്തിയ ശേഷം അന്തിമ തീരുമാനം പ്രഖ്യാപിക്കുമെന്നും മാണി സി കാപ്പന് അറിയിച്ചു.


സെമെഡോയിൽ നിർത്തുന്നില്ല, യുവന്റസിന്റെ ബ്രസീലിയൻ സൂപ്പർതാരത്തിനെയും റാഞ്ചാനൊരുങ്ങി വോൾവ്സ് - Goal Malayalam Sports\nസെമെഡോയിൽ നിർത്തുന്നില്ല, യുവന്റസിന്റെ ബ്രസീലിയൻ സൂപ്പർതാരത്തിനെയും റാഞ്ചാനൊരുങ്ങി വോൾവ്സ്\nയുവന്റസ് വിങ്ങറും ബ്രസീലിയൻ സൂപ്പർതാരവുമായ ഡൂഗ്ലാസ് കോസ്റ്റ പ്രീമിയർ ലീഗ് ക്ലബ്ബായ വോൾവ്സിലേക്ക് ചേക്കേറാനൊരുങ്ങുകയാണ്. ഒരിക്കൽ കൂടി വോൾവ്‌സിലേക്കുള്ള ട്രാൻസ്ഫറിൽ ഏജന്റ് ജോർഹെ മെൻഡസിന്റെ സാന്നിധ്യം പ്രകടമായിരിക്കുകയാണ്. ക്രിസ്ത്യാനോ റൊണാൾഡോയുടെ ഏജന്റ് ആയ മെൻഡസ് ഡൂഗ്ലാസ് കോസ്റ്റയുടെയും ഏജന്റ് ആണ്.\nവോൾവ്‌സിൽ നിന്നും ഡിയോഗോ ജോട്ടയെ ലിവർപൂൾ സ്വന്തമാക്കിയതോടെ ആ ഒഴിവിലേക്ക് ചേക്കേറാനാണ് കോസ്റ്റയുടെ നീക്കം. 41 മില്യൺ യൂറോക്കാണ് ലിവർപൂൾ ജോട്ടയെ സ്വന്തമാക്കിയത്. ആ ഒഴിവിലേക്ക് വേഗതയേറിയ കോസ്റ്റ കൂടി വരുന്നതോടെ വോൾവ്‌സിന്റെ ആക്രമണം ശക്തമായേക്കും. കോസ്റ്റ പോവുന്നതോടെ ആ ഒഴിവിലേക്ക് യുവന്റസും താരങ്ങളെ പരിഗണിച്ചേക്കും.\nപിർലോന്റെ കീഴിൽ കോസ്റ്റക്ക് അവസരങ്ങൾ കുറഞ്ഞതാണ് ക്ലബ്ബ് വിടാൻ താരത്തെ പ്രേരിപ്പിക്കുന്നത്. സംപഡോറിയയുമായി നടന്ന മത്സരത്തിൽ ആകെ 8 മിനുട്ടാണ് താരത്തിനു കളിക്കാനായത്. 2018ൽ യുവന്റസിലെത്തിയ കോസ്റ്റ ഇതുവരെ 102 മത്സരങ്ങളാണ് കളിച്ചത്. അതിൽ നിന്നും 10 ഗോളുകളും 21 അസിസ്റ്റുകളും നേടാൻ താരത്തിനായി.\nകോസ്റ്റയുടെ വരവോടെ അക്രമണനിരയിൽ അഡമ ട്രവോറെക്കൊപ്പം ഇരുവിങ്ങിലും ഇരുവരുടെയും അസാമാന്യ വേഗത വോൾവ്‌സ് പരിശീലകനായ നുനോ എസ്പിരിറ്റോ സാന്റോക്ക് അനുഗ്രഹമായേക്കും. കോസ്റ്റക്ക് പകരക്കാരനായി ഫിയോറെന്റീനയുടെ ഫെഡറികോ കിയെസയെയും ചൈനീസ് ക്ലബ്ബിനു കളിക്കുന്ന സ്റ്റീഫൻ എൽഷരാവിയെയുമാണ് പരിഗണിക്കുന്നത്. കോസ്റ്റക്കായി യുണൈറ്റഡും ഓഫറുമായി എത്തിയിരുന്നു.\nഅർടേട്ടയുടെ സ്വപ്ന ട്രാൻസ്ഫറിനു സാധ്യതയേറി, പകരം ടൊരേരയെ നൽകും


ബാബുരാജ് വീണ്ടും സംവിധായകനാകുന്നു\nWednesday 30th May 2012 4:51pm\nലണ്ടന് : ബ്രിട്ടീഷ് പ്രധാനമന്ത്രി ഡേവിഡ് കാമറൂണിന്റെ മുന് വാക്താവ് ആന്റി കോള്‍സണിനെ പോലീസ് അറസ്റ്റ് ചെയ്തു. കോടതിയില് കള്ള പ്രസ്താവന നടത്തിയെന്ന സംശയത്തെ തുടര്‍ന്നാണ് അറസ്റ്റ്.\n2010 ല് കാമറൂണിന്റെ വാക്താവായിരുന്ന കോള്‍സണ് മാധ്യമ രാജാവ് റൂപര്‍ട്ട് മറഡോക്കിന്റെ ഉടമസ്ഥതയിലുണ്ടായിരുന്ന വിവാദ പത്രം ന്യൂസ് ഓഫ് ദി വേള്‍ഡിന്റെ എഡിറ്ററായിരുന്നു.\nപത്രത്തില് നടന്ന നിയമവിരുദ്ധ പ്രവര്‍ത്തനങ്ങള് തന്റെ അറിവോടെയല്ലെന്നായിരുന്നു കോള്‍സണിന്റെ വാദം. ഈ വാദം നുണയാകുമെന്നാണ് പോലീസിന്റെ വിലയിരുത്തല്. കേസില് കോള്‍സണും അറസ്റ്റിലായിരുന്നു. 2011 ജനുവരിയില് ല് പോലീസ് കേസ് പുനരാരംഭിക്കുകയായിരുന്നു. പക്ഷേ കോള്‍സണ് ഈ ആരോപണം നിഷേധിച്ചിരിക്കുകയാണ്.


ലോക്ക്ഡൗണ് പിന്‍വലിച്ച തിരുവനന്തപുരം നഗരത്തില് പാലിക്കേണ്ട കൊവിഡ് പ്രോട്ടോക്കോള് പുറത്തിറക്കി | News | Keralam | Muziriz Post\nതിരുവനന്തപുരം: നഗരത്തില് ലോക്ക്ഡൗണ് പിന്‍വലിച്ചതായി ജില്ലാ കളക്ടര് ഡോ. നവജ്യോത് ഖോസ അറിയിച്ചു.\n1. എല്ലാ കേന്ദ്ര, സംസ്ഥാന സര്‍ക്കാര് ഓഫീസുകള്‍ക്കും സ്വകാര്യ സ്ഥാപനങ്ങള്‍ക്കും ബാങ്ക് മുതലായ ധനകാര്യ സ്ഥാപനങ്ങള്‍ക്കും 50 ശതമാനം ജീവനക്കാരെ ഉള്‍ക്കൊള്ളിച്ച് പ്രവര്‍ത്തിക്കാം. അവശ്യസര്‍വീസ് വിഭാഗത്തില്‍പ്പെടുന്ന സര്‍ക്കാര് വകുപ്പുകള്‍ക്ക് ആവശ്യമെങ്കില് കൂടുതല് ജീവനക്കാരെ ഡ്യൂട്ടിക്കായി നിയോഗിക്കാം.\n2. ഓഫീസുകളില് ടോക്കണ് സംവിധാനം പ്രയോജനപ്പെടുത്തണം. മീറ്റിംഗുകള് പരമാവധി ഓണ്‍ലൈനായി സംഘടിപ്പിക്കണം.\n3. എല്ലാ കടകള്‍ക്കും രാവിലെ ഏഴുമുതല് വൈകിട്ട് ഏഴുമണിവരെ പ്രവര്‍ത്തിക്കാം.\n4. റസ്റ്റോറന്റുകള്, കഫേ മുതലായവ ടേക്ക് എവേ കൗണ്ടറുകള് മാത്രമേ പ്രവര്‍ത്തിപ്പിക്കാന് പാടുള്ളു. ഇവയ്ക്ക് രാത്രി ഒന്‍പതുവരെ പ്രവര്‍ത്തന അനുമതിയുണ്ട്. ഓണ്‍ലൈന് ഭക്ഷണവിതരണവും രാത്രി ഒന്‍പതുവരെ മാത്രമേ പാടുള്ളു.\n5. ഹോട്ടലുകളിലെ കോണ്‍ഫറന്‍സ് ഹാളുകള്‍ക്ക് അനുമതിയില്ല.\n6. മാളുകള്, ഹൈപ്പര്‍മാര്‍ക്കറ്റുകള്, സലൂണ്, ബ്യൂട്ടിപാര്‍ലര്, ബാര്‍ബര് ഷോപ്പ്, എന്നിവയ്ക്ക് ജില്ലാ കളക്ടറുടെ പ്രത്യേക നിര്‍ദ്ദേശങ്ങള് പാലിച്ചുകൊണ്ട് പ്രവര്‍ത്തിക്കാം.\n7. കായിക-വിനോദ പ്രവര്‍ത്തനങ്ങള്‍ക്കും ജിമ്മുകള്‍ക്കും പ്രവര്‍ത്തന അനുമതിയുണ്ട്. എന്നാല് കോവിഡ് മാനദണ്ഡങ്ങള് കര്‍ശനമായും പാലിക്കണം.\n8. ബാറുകള്, ബീയര് പാര്‍ലറുകള് എന്നിവയ്ക്ക് ടേക്ക് എവേ കൗണ്ടറുകള് മാത്രം പ്രവര്‍ത്തിപ്പിക്കാം.\n9. മത്സ്യച്ചന്ത ഉള്‍പ്പടെയുള്ള മാര്‍ക്കറ്റുകള്‍ക്ക് കോവിഡ് മാനദണ്ഡങ്ങള് പാലിച്ച് പ്രവര്‍ത്തിക്കാം. എന്നാല് ആള്‍ക്കൂട്ടം പാടില്ല.\n10. കല്യാണ ചടങ്ങുകള്‍ക്ക് പരമാവധി 50 പേര്‍ക്കും മരണാനന്തര ചടങ്ങുകള്‍ക്ക് പരമാവധി 20 പേര്‍ക്കും പങ്കെടുക്കാം.\n11. ട്യൂഷന്/കോച്ചിംഗ് സെന്ററുകള് ഉള്‍പ്പടെയുള്ള വിദ്യാഭ്യാസ സ്ഥാപനങ്ങള്‍ക്ക് പ്രവര്‍ത്തന അനുമതിയില്ല.\n12. ഓഡിറ്റോറിയം, അസംബ്ലി ഹാള്, സിനിമ ഹാള്, വിനോദ പാര്‍ക്കുകള്, തീയറ്ററുകള്, സ്വീമ്മിംഗ് പൂള് എന്നിവ പ്രവര്‍ത്തിപ്പിക്കരുത്. സാമൂഹ്യ-മത-രാഷ്ട്രീയ-വിനോദ-വിദ്യാഭ്യാസ-കായിക കൂടിച്ചേരലുകള്‍ക്കും അനുമതിയില്ല.\n13. 10 വയസിനു താഴെയുള്ള കുട്ടികള്, 60 വയസിനു മുകളിലുള്ളവര്, ഗര്‍ഭിണികള് എന്നിവര് അടിയന്തര ആവശ്യങ്ങള്‍ക്കല്ലാതെ കഴിയുന്നതും വീടിനു പുറത്തിറങ്ങരുത്.\nCOVID19 lock down containment zone Muziriz Post Muziriz Post News


ഇന്ത്യയില് പടരുന്നത് മൂന്ന് തവണ വകഭേദം വന്ന വൈറസ്; വാക്‌സിനുകളെയും അതിജീവിക്കും, ആഗോള ഭീഷണിയെന്ന് ലോകാരോഗ്യ സംഘടന |WHO classifies triple-mutant Covid variant from India as global health risk\nHomeEdiotrs Pickഇന്ത്യയില് പടരുന്നത് മൂന്ന് തവണ വകഭേദം വന്ന വൈറസ്; വാക്‌സിനുകളെയും അതിജീവിക്കും, ആഗോള ഭീഷണിയെന്ന് ലോകാരോഗ്യ...\nന്യൂയോര്‍ക്ക്: ഇന്ത്യയില് വ്യാപിക്കുന്നത് അതിവേഗം പടരുന്ന ട്രിപ്പിള് മ്യൂട്ടന്റ് കോവിഡ് വാരിയന്റ്(മൂന്ന് തവണ ജനിതക മാറ്റം സംഭവിച്ച വൈറസ്) ആണെന്ന് ലോകാരോഗ്യ സംഘടന. അത്യന്തം ആശങ്ക പടര്‍ത്തുന്ന ഈ വൈറസ് വകഭേദം ആഗോള ആരോഗ്യ ഭീഷണിയാണെന്നും ഡബ്ല്യുഎച്ച്ഒ മുന്നറിയിപ്പ് നല്‍കി.\nബി.1.617 എന്ന വകഭേദത്തെക്കുറിച്ച് കൂടുതല് വിവരങ്ങള് നാളത്തെ പ്രതിവാര റിപോര്‍ട്ടില് പുറത്തുവിടുമെന്ന് ഡബ്ല്യുഎച്ച്ഒ സാങ്കേതിക വിഭാഗം മേധാവി മരിയ വാന് കെര്‍ക്കോവ് പറഞ്ഞു. യതാര്‍ത്ഥ വൈറസിനേക്കാള് വേഗതയില് പടരുന്ന ഈ വകഭേദത്തിന് വാക്‌സിനുകളെ മറികടക്കാനാവുമെന്നതിനും തെളിവുകള് ലഭിച്ചിട്ടുണ്ട്.\nഈ സാഹചര്യത്തില് ആഗോള തലത്തില് ഭീഷണി സൃഷ്ടിക്കുന്ന ഒരു വകഭേദമായി ഇതിനെ കണക്കാക്കുന്നതായി വാന് കെര്‍ക്കോവ് വാര്‍ത്താ സമ്മേളനത്തില് അറിയിച്ചു. പുതിയ വകഭേദത്തെക്കുറിച്ച് കൂടുതല് പഠനം ആവശ്യമാണമെന്നും അവര് അറിയിച്ചു.\nCovid variant from India\nPrevious articleഖത്തറിലെ ബാങ്കുകള് നാളെ മുതല് ഞാറാഴ്ച്ച വരെ അവധി\nNext articleഖത്തറില് പെരുന്നാള് നമസ്‌കാരത്തിനെത്തുന്നവര് ഈ നിബന്ധനകള് പാലിക്കണം


മക്കളുടെ കാര്യം മറക്കാതെ ചെയ്യുന്ന അച്ഛന് | Fathers day 2016\nവീട്ടുകാര്‍ക്കിടയില് ചെറുമക്കളോടൊപ്പം കളിക്കുന്ന അപ്പൂപ്പനാണ് കേരളത്തിന്റെ മുഖ്യമന്ത്രി.\nPublished: Jun 17, 2016, 05:04 PM IST\nമുഖ്യമന്ത്രിയായി പാര്‍ട്ടി നിശ്ചയിച്ച ശേഷം എ.കെ.ജി. സെന്ററിന് എതിര്‍വശത്തെ മൂന്നാം നിലയിലെ ഫ്ളാറ്റില് എത്തിയ പിണറായി വിജയനെ, സുഹൃത്തുക്കള് നല്‍കിയ അരിവാള് ചുറ്റിക നക്ഷത്രത്തിലുള്ള കേക്ക് മുറിക്കാന് പുഞ്ചിരിയോടെ കമല ക്ഷണിച്ചു. എന്നാല് മകന് വിവേക് കൂടി എത്തിയിട്ട് മതിയെന്ന മട്ടിലായിരുന്നു അദ്ദേഹം... മാധ്യമങ്ങളില് ഗൗരവക്കാരനായ രാഷ്ട്രീയനേതാവായിരുന്നു പിണറായി വിജയനെങ്കില് വീട്ടുകാര്‍ക്കിടയില് ചെറുമക്കളോടൊപ്പം കളിക്കുന്ന അപ്പൂപ്പനാണ് കേരളത്തിന്റെ മുഖ്യമന്ത്രി.\nവിജയനെന്ന അച്ഛനെയും അപ്പൂപ്പനെയും കുറിച്ച് ഭാര്യ കമല ഇങ്ങനെ പറയുന്നു, 'വീട്ടില് തികച്ചും ഒരു ഗൃഹസ്ഥനാണ്. ആവശ്യമായ കാര്യങ്ങളിലേ കര്‍ക്കശക്കാരനാകൂ. ചെറുമക്കളോടൊപ്പം കളിക്കുന്ന അപ്പൂപ്പന്. മക്കളുടെ പഠനകാര്യങ്ങളില് സമ്മര്‍ദ്ദം ചെലുത്താറില്ലായിരുന്നു. എന്നാല് അവര്‍ക്ക് ഇഷ്ടമുള്ള വിഷയത്തില് അത് എവിടെ പഠിക്കണമെന്ന് പറഞ്ഞാലും അതില് വീഴ്ച വരുത്തിയിട്ടില്ല. എത്ര തിരക്കുണ്ടെങ്കിലും മക്കളുടെ കാര്യങ്ങള് മറക്കാതെ ചെയ്യുന്ന അച്ഛനാണ് അദ്ദേഹം.\nവീട്ടില് തമാശകള് പറയുന്ന, രജനികാന്തിന്റെയും കമലഹാസന്റെയും ഇടിപ്പടങ്ങള് കാണുന്ന വെറും സാധാരണ ഒരു വീട്ടുകാരനാണ് ഞങ്ങള്‍ക്ക് വിജയേട്ടന്. മുന്‍പൊക്കെ കുടുംബസമേതം യാത്ര പോകാറുണ്ടായിരുന്നു. ഇപ്പോള് തിരക്കായതിനാല് കുറവാണ്, കമല പറയുന്നു.\nവീണയും വിവേക് കിരണുമാണ് മക്കള്. അഡ്വ. സുനീഷും ദീപ പ്രകാശ് ബാബുവുമാണ് മരുമക്കള്. ഇഷാന് വിജയും വിവാനും ചെറുമക്കളാണ്.


ഇ-മെയില് ചോര്‍ത്തല്: മാധ്യമങ്ങള് ചെയ്തത് | മാധ്യമലോകം\nഇ-മെയില് ചോര്‍ത്തല്: മാധ്യമങ്ങള് ചെയ്തത്\nമാധ്യമം ആഴ്ചപ്പതിപ്പില് (ലക്കം: 727, 2012 ജനുവരി 23) വിജു വി. നായര് എഴുതിയ അന്വേഷണ റിപ്പോര്‍ട്ട് വലിയ ചര്‍ച്ചാവിഷയമായി. രണ്ടു തലങ്ങളാണ് വിഷയ·ിനുള്ളത്. ഒന്ന്, വിഷയം അവതരിപ്പിച്ച രീതി; രണ്ട്, റിപ്പോര്‍ട്ടിന്‍െറയും തൊട്ടടു· ലക്ക·ിലെ തുടര് റിപ്പോര്‍ട്ടിന്‍െറയും ഉള്ളടക്കം.\nറിപ്പോര്‍ട്ട് ആഴ്ചപ്പതിപ്പില് അവതരിപ്പിച്ച രീതി ഏറെ വിമര്‍ശിക്കപ്പെട്ടു. ഇതിന് കാരണവുമുണ്ട്. 268 ഇ-മെയില് വിലാസങ്ങള് ഹൈടെക് സെല്ലിന് നല്‍കി, അവ രഹസ്യമായി പരിശോധിക്കാന് കേരള സ്പെഷല് ബ്രാഞ്ച് സി.ഐ.ഡി നിര്‍ദേശിച്ചു എന്നതായിരുന്നു റിപ്പോര്‍ട്ടിന്‍െറ കാതല്. ഈ 268ല് 258ഉം മുസ്ലിംകളുടേതാണ് എന്നും റിപ്പോര്‍ട്ടില് പറഞ്ഞു. എന്നാല്, അമുസ്ലിംകളുടേതായ ഏതാനും ഇ-മെയില് വിലാസങ്ങള് പട്ടികയില്‍നിന്ന് വിട്ടുകളഞ്ഞാണ് ആഴ്ചപ്പതിപ്പ് പ്രസിദ്ധപ്പെടു·ിയതെന്ന് മുഖ്യമന്ത്രി ചൂണ്ടിക്കാണിച്ചു.\nവാസ്തവ·ില് ഈ വിട്ടുകളയല്, മറ്റുനിലക്ക് വിഷമസന്ധിയിലായെന്ന് തോന്നിച്ച സര്‍ക്കാറിന് പിടിവള്ളിയായി, അവരത് നന്നായി ഉപയോഗിക്കുകയും ചെയ്തു. മാധ്യമം പത്രം ആ വിട്ടുകളഞ്ഞ ഐ.ഡികള് ഉടനെ പ്രസിദ്ധപ്പെടു·ി. റിപ്പോര്‍ട്ട് അവതരിപ്പിച്ചതിലെ ഈ പാളിച്ച വലിയ ചര്‍ച്ചയായത് സ്വാഭാവികം. വസ്തുതകളില് ഒതുങ്ങി, വസ്തുതകള് അതേപടി നല്‍കി അത് അവതരിപ്പിച്ചിരുന്നെങ്കിലും റിപ്പോര്‍ട്ടിലെ വാദങ്ങള് നിലനില്‍ക്കും. അതുകൊണ്ട്, ഏതാനും ഐ.ഡികള് വിട്ടുകളഞ്ഞത് റിപ്പോര്‍ട്ടിന് ബലം നല്‍കുകയല്ല ചെയ്തത് -അങ്ങനെ ബലം നല്‍കാന്‍വേണ്ടി അവ ഒഴിവാക്കിയതാണെന്ന് ആരോപിക്കാന് മുഖ്യമന്ത്രിക്ക് അവസരമായി എന്നുമാത്രം.\nകഴിഞ്ഞ രണ്ടാഴ്ചകളില് കേരളംകണ്ട അദ്ഭുതകരമായ കാഴ്ച, ചര്‍ച്ചകളെല്ലാം റിപ്പോര്‍ട്ടിന്‍െറ ഉള്ളടക്കം വിട്ട് അവതരണ രീതിയില് കേന്ദ്രീകരിച്ചു എന്നതാണ്. പതിവില്ലാ· തീവ്രതയോടെ പ്രതികരിച്ച മുഖ്യമന്ത്രിയും മറ്റും ചര്‍ച്ചയെ ആ വഴിക്ക് നീക്കുന്നതില് വിജയിച്ചു; ആവശ്യമായ പിന്തുണ പ്രധാന മാധ്യമങ്ങള് നല്‍കുകയും ചെയ്തു.\nറിപ്പോര്‍ട്ടിലെ പ്രധാന വാദമുഖങ്ങള്: 1. പത്രക്കാരും പൊതുപ്രവര്·കരുമടക്കം കുറെയാളുകളുടെ ഇ-മെയില് പരിശോധിക്കാന് സര്‍ക്കാര്‍തല·ില് നീക്കം നടന്നു; 2. ആഭ്യന്തരവകുപ്പ് മുഖ്യമന്ത്രിയുടെ കീഴിലാകയാല് അദ്ദേഹം അറിയാതെ ഇ·രം കാര്യങ്ങള് നടക്കാനിടയില്ല; 3. ചോര്·പ്പെടേണ്ട ഇ-മെയിലുകാരില് മഹാഭൂരിപക്ഷവും മുസ്ലിംകളാണ് -ഇത് ഒരു സമുദായ·െ ലക്ഷ്യംവെക്കുന്നതായി തോന്നുന്നു.\nഇ-മെയില് പട്ടികയും അതന്വേഷിക്കാനുള്ള ഉ·രവും ഉള്ള കാര്യം സര്‍ക്കാര് നിഷേധിച്ചിട്ടില്ല; എന്നല്ല, പട്ടികയില് ഏതാനും പേര് വിട്ടുപോയത് അവര് എടു·ുപറയുന്നു. എന്തുതരം അന്വേഷണമാണുദ്ദേശിച്ചതെന്ന് പിന്നീട് മുഖ്യമന്ത്രി വിശദീകരിച്ചിട്ടുണ്ട്. ആ വിശദീകരണമാകട്ടെ സംശയങ്ങള് ബാക്കിയാക്കുന്നേയുള്ളൂ. തന്നെയുമല്ല, അന്വേഷണോ·രവില് ‘‘സിമിബന്ധം അന്വേഷിക്കാന്’’ എന്നെഴുതിയത് പിഴവാണെന്ന് സമ്മതിക്കുകയും ചെയ്യുന്നു. ഇ·രം അന്വേഷണ·ിന് സംസ്ഥാന സര്‍ക്കാറിന് അധികാരമുണ്ടോ? ഭരണകൂടവും പൗരാവലിയുടെ അവകാശങ്ങളും സുരക്ഷയുമായുമെല്ലാം ബന്ധപ്പെട്ട ഇ·രം കാര്യ·ില് കൂടുതല് അന്വേഷിക്കാന് മാധ്യമങ്ങള്‍ക്ക് കഴിയേണ്ടതായിരുന്നു. എന്നാല്, ഏതാനും ചിലരൊഴികെ എല്ലാവരും സര്‍ക്കാര് ഭാഷ്യം അതേപടി ഏറ്റെടുക്കുകയും ആവേശപൂര്‍വം പ്രചരിപ്പിക്കുകയുമാണ് ചെയ്തത്. ഇ-മെയിലുകള് പരിശോധിച്ചിട്ടേയില്ല എന്ന സര്‍ക്കാര്‍വാദം വല്ലാ·ൊരു ശാഠ്യ·ോടെ വിശ്വസിക്കാനും വിശ്വസിപ്പിക്കാനും പല പത്രങ്ങളും തിടുക്കപ്പെടുന്നുണ്ടായിരുന്നു.\nആഴ്ചപ്പതിപ്പിലെ റിപ്പോര്‍ട്ടിന്‍െറ മറ്റൊരു വശമാണ് പരിശോധിക്കാന് കല്‍പിച്ച ഇ-മെയിലുകളില് മഹാഭൂരിപക്ഷവും ഒരു കുറ്റകൃത്യ·ിലും പങ്കില്ലാ· മുസ്ലിംകളാണ് എന്നത്. ഇക്കാര്യം ചര്‍ച്ചചെയ്യാന്‍പോലും പല പത്രങ്ങളും മടിക്കുന്നതാണ് കണ്ടത്. പകരം, ഇക്കാര്യം പറഞ്ഞതുവഴി മാധ്യമം വര്‍ഗീയ ചേരിതിരിവും സ്പര്‍ധയുമുണ്ടാക്കി എന്ന മുഖ്യമന്ത്രിയുടെ വാദംകൂടി അവര് ഏറ്റെടു·ു. രസകരമായ വസ്തുത, ഇ-മെയില് ചോര്·ല് റിപ്പോര്‍ട്ടില് വര്‍ഗീയത ആരോപിച്ച് ചാനലുകളില് ഒച്ചവെച്ച പലരും ‘‘ലൗ ജിഹാദ്’’ എന്ന പ്രചാരണ·ിന്‍െറ ഉച്ചഭാഷിണികളായിരുന്നു എന്നതാണ്.\nരണ്ടും തമ്മിലൊരു താരതമ്യം നല്ലതാണ്:\nതെറ്റുധരിപ്പിച്ച് മുതലെടുക്കുക എന്ന തന്ത്രം വിജയിക്കുകയാണിവിടെ. മൗലികമായ വിഷയങ്ങള് ചര്‍ച്ചക്കെടുക്കുകപോലും ചെയ്യാതെ മിക്ക മാധ്യമങ്ങളും സര്‍ക്കാറിന്‍െറ പ്രചാരകരായി മാറുമ്പോള് ആശങ്കകള് ബാക്കിനില്‍ക്കുന്നു; ശക്തിപ്പെടുകയും ചെയ്യുന്നു.\nകേരള സര്‍ക്കാര് അന്വേഷിക്കാന്\nനിര്‍ദേശിച്ച ഇ-മെയിലുകളില് കുറെ എണ്ണം പത്രപ്രവര്·കരുടേതായിരുന്നു. പത്രപ്രവര്·ക യൂനിയന് ഇക്കാര്യ\n·ില് ആശങ്കയും പ്രതിഷേധവും\nആശങ്കക്ക് അടിസ്ഥാനമുണ്ട്. ഈ ഒരു ഇ-മെയില് ചോര്·ല് മാത്രമല്ല കാരണം. ഇ-മെയില്, ഫോണ് തുടങ്ങിയ ഇലക്ട്രോണിക് മാധ്യമങ്ങള് നിരീക്ഷിക്കുന്ന കാര്യ·ില് വിവിധ സര്‍ക്കാറുകള് ഏറെ മുന്നോട്ടുപോയിക്കഴിഞ്ഞിരിക്കുന്നു. കൊളംബിയ ജേണലിസം റിവ്യൂയില് വന്ന ഒരു ലേഖനം പറയുന്നതിങ്ങനെ: ടെലിഫോണ്, സ്കൈപ്പ്, ഇ-മെയില്, ടെക്സ്റ്റുകള്, ഇന്‍സ്റ്റന്‍റ് മെസേജിങ് തുടങ്ങിയവയില് കയറിക്കൂടി ചോര്·ാവുന്ന സാങ്കേതികവിദ്യ ഇന്നുണ്ട്. ഇതു ചെയ്തുകൊടുക്കുന്ന ‘‘നിരീക്ഷണ വ്യവസായം’’ (surveillance industry) തന്നെ നിലവിലുണ്ട്. ഈ വന് വ്യവസായ·ിന്‍െറ പതിവ് ഉപഭോക്താക്കളാണ് സര്‍ക്കാറുകള്. ‘‘2011 ഡിസംബറില് വിക്കിലീക്സ് പുറ·ുവിട്ട ‘ദ സ്പൈ ഫയല്‍സ്’ ഇ·രം നിരീക്ഷക കമ്പനികളില്‍നിന്ന് ചോര്‍ന്ന നൂറുകണക്കിന് രേഖകളുടെ സമാഹാരമാണ്.’’\nമാധ്യമപ്രവര്·കരെയാണ് ഇത് ഏറ്റവും കൂടുതല് ബാധിക്കുകയെന്ന് മീര് ഉബൈദ് അഭിപ്രായപ്പെടുന്നു. (‘ഹൂട്ട്’ വെബ്സൈറ്റിലെ ലേഖനം.) മൊബൈലും ഇ-മെയിലും ഉപയോഗിക്കുന്ന മാധ്യമ പ്രവര്·കര് നിരീക്ഷണ·ിനിരയാവാന് സാധ്യത ഏറെയാണ്.\n2008ല് പാര്‍ലമെന്‍റ് ചര്‍ച്ചകൂടാതെ പാസാക്കിയ ഐ.ടി നിയമം ഫോണും ഇ-മെയിലും മറ്റും ചോര്·ാന് സൗകര്യം നല്‍കുന്നു. ഇങ്ങനെ ഫോണ് ചോര്·ാന് കേന്ദ്രം അനുവാദം നല്\nകിയ മറ്റ് ഏഴു ഏജന്‍സികളുടെ കൂട്ട\n·ില് ‘റോ’യെക്കൂടി ഈയിടെ ഉള്\nപ്പെടു·ി (ദ ഹിന്ദു, 2011 ഡിസംബര് 17).\nനോക്കിയ, എറിക്സണ്, ഹ്യൂലെറ്റ് പാക്കഡ് തുടങ്ങിയ കമ്പനികള് പല സര്‍ക്കാറുകള്‍ക്കും ‘‘സര്‍വെയ്ലന്‍സ് ടെക്നോളജി’’ വില്‍ക്കുന്നുണ്ടത്രെ (ബ്ളൂം ബര്‍ഗ് ന്യൂസില് വന്ന റിപ്പോര്‍ട്ട്). ഇതില് ചില രാജ്യങ്ങള് വിമതര്‍ക്കെതിരെ ചാരപ്പണിയും മനുഷ്യാവകാശ ലംഘനങ്ങളും നട·ാനാണ് ഇവ ഉപയോഗിക്കുന്നത്.\n‘എസ്.എം.എസ്’ സാങ്കേതികവിദ്യ വഴി വലിയൊരു ഭാഗം സന്ദേശവിനിമയം നടക്കുന്നുണ്ട്. ലോക·ൊട്ടാകെ 240 കോടി എസ്.എം.എസ് ഉപയോക്താക്കളാണുള്ളത്. ‘ഡിജിറ്റല് മാധ്യമങ്ങള്’ സംബന്ധിച്ച അവകാശങ്ങള്‍ക്കുവേണ്ടി വാദിക്കുന്ന ഇലക്ട്രോണിക് ഫ്രോണ്ടിയര് ഫൗണ്ടേഷന് (ഇ.എഫ്.എഫ്) ‘‘നിശ്ശബ്ദ എസ്.എം.എസ്’’ (silent SMS) എന്ന വിദ്യയെപ്പറ്റി പറയുന്നു. ഉടമസ്ഥന് അറിയാന് പറ്റാ· എസ്. എം.എസാണിത്. നിങ്ങളുടെ ഫോണിലേക്ക് ചാരകേന്ദ്ര·ില്‍നിന്ന് നിശ്ശബ്ദസന്ദേശം അയച്ചുവെന്നിരിക്കട്ടെ. അത് നിങ്ങളുടെ ഫോണില് എ·ും; പക്ഷേ, നിങ്ങള് അറിയുകയോ കാണുകയോ ഇല്ല. അതേസമയം, സന്ദേശം ഫോണ് സ്വീകരിച്ചിരിക്കും. ഇതുപയോഗിച്ച് നിങ്ങള് ഏത് ടവറിനടു·ാണെന്ന് തിരിച്ചറിയാന് ചാരകേന്ദ്ര·ിന് സാധിക്കും. ജര്‍മന് പൊലീസ് ഈ വിദ്യ നന്നായി ഉപയോഗിക്കുന്നുണ്ടെന്ന് ഇ.എഫ്.എഫിന്‍െറ റിപ്പോര്‍ട്ടിലുണ്ട്. 2010ല് 4,40,000 ‘‘നിശ്ശബ്ദ എസ്.എം.എസു’’കളാണത്രെ ജര്‍മന് പൊലീസ് അയച്ചത്.\nമാധ്യമങ്ങള് വാര്· ചോര്·ുന്നു. മാധ്യമപ്രവര്·കരുടെ സ്വകാര്യ വിവരങ്ങള്‍വരെ ഭരണകൂടം ചോര്·ുന്നു. ഇതെല്ലാം വിക്കിലീക്സ് ചോര്·ുന്നു. ഇലക്ട്രോണിക് യുഗ·ിലെ ലോകം\nഅമേരിക്കയില്‍നിന്നൊരു ചാരവാര്·. തെക്കന് കാലിഫോര്‍ണിയയിലെ മുസ്ലിം സ്ഥാപനങ്ങളില് യു.എസ് സര്‍ക്കാര് നിയമവിരുദ്ധ ചാരപ്പണി നട·ുന്നതായി ബന്ധപ്പെട്ടവര്‍ക്ക് വിവരം കിട്ടുന്നു. അവര് അവിട·െ വിവരാവകാശ നിയമമായ ഫ്രീഡം ഓഫ് ഇന്‍ഫര്‍മേഷന് ആക്ട് അനുസരിച്ച് ചോദ്യം ഫയല് ചെയ്യുന്നു.\nഎഫ്.ബി.ഐ നല്‍കിയ മറുപടി തൃപ്തികരമായില്ല. അതുകൊണ്ടവര് കോടതിയില് കേസ് ഫയല് ചെയ്തു. ആദ്യം 100 പേജില് കുറഞ്ഞ റിപ്പോര്‍ട്ട് നല്‍കിയ എഫ്.ബി.ഐ ഇ·വണ 800ലധികം പേജുള്ള റിപ്പോര്‍ട്ട് കൊടു·ു. എന്നാല്, അത് കേസിലെ കക്ഷികളായ മുസ്ലിം സ്ഥാപനാധികൃതര്‍ക്ക് കൈമാറാന് അവര് വിസമ്മതിച്ചു. പ്രസ\nവീണ്ടും അവര് ജില്ലാ കോടതിയെ സമീപിച്ചു. കോടതി രഹസ്യമായി രേഖകള് പരിശോധിച്ചശേഷം തീര്‍പ്പുപറഞ്ഞു: അപേക്ഷകരുടെ ആവശ്യ·ിന്‍െറ പരിധിയില് വരാ· അപ്രസക്ത വിവരങ്ങളെന്നുപറഞ്ഞ് എഫ്.ബി.ഐ പിടിച്ചുവെച്ച മിക്ക കാര്യങ്ങളും തികച്ചും പ്രസക്തമായവയാണ്. സര്‍ക്കാറിനെയും എഫ്.ബി.ഐയെയും കോടതി വിമര്‍ശിച്ചു.\nസര്‍ക്കാര് മേല്‍ക്കോടതിയില് പോയി. മേല്‍ക്കോടതി പറഞ്ഞു: വിവരമൊക്കെ പ്രസക്തംതന്നെ. പക്ഷേ, വിവര സ്വാതന്ത്ര്യ നിയമ·ിലെ സുരക്ഷാവകുപ്പുകള് പ്രകാരം ഈ വിവരം കക്ഷികള്‍ക്ക് നല്‍കേണ്ടതില്ല എന്ന തീരുമാനം ശരിയുമാണ്.\nഇതിനെപ്പറ്റി ശകീല് സയ്യിദ്, മാധ്യമ പ്രവര്·കന് ഫരീദ് സക്കറിയയുമായി തയാറാക്കിയ റിപ്പോര്‍ട്ടിന്‍െറ തലക്കെട്ട്: ‘‘എഫ്.ബി.ഐ എനിക്കെതിരെ ചാരപ്പണി നട·ി; എന്നിട്ടതിനെപ്പറ്റി നുണ പറഞ്ഞു’’ (truthout.org).\nമാധ്യമ സ്വാതന്ത്ര്യ·ിന്‍െറ കാവല്‍ക്കാരായി സ്വയം കരുതുന്നവരിലാണ് ബ്രിട്ടന്‍െറ സ്ഥാനം. ജനുവരി 20ന് അവര് ഇത് തെളിയിച്ചു -ഒരു സ്വതന്ത്ര വാര്·ാചാനല് നിരോധിച്ചുകൊണ്ട്.\nതികഞ്ഞ സാമ്രാജ്യത്വ വിരുദ്ധതയാണ് പ്രസ് ടി.വി എന്ന 24 മണിക്കൂര് വാര്·ാചാനലിന്‍െറ രാഷ്ട്രീയം. ഇറാന് ആസ്ഥാനമായുള്ളതാണെങ്കിലും ചാനലിന്‍െറ നിലപാടുകള് സ്വതന്ത്രമാണ്. പ്രസ് ടി.വി ലിമിറ്റഡ് എന്ന കമ്പനി സ്ഥാപിച്ചാണ് ബ്രിട്ടനില് സംപ്രേഷണം നട·ുന്നത്.


നരേന്ദ്രമോദിയുടെ ജൈത്രയാത്ര തുടരുന്നു : മോദി പ്രഭാവത്തിന് കോട്ടം തട്ടിയിട്ടില്ല : ആത്മവിശ്വാസത്തോടെ മുന്നോട്ട് – East Coast Daily Malayalam\nMay 15, 2018, 04:19 pm IST\nബംഗലൂരു: പ്രധാനമന്ത്രി നരേന്ദ്രമോദിയുടെ ജൈത്രയാത്ര തുടരുകതന്നെയാണ്. എതിരാളികള് എന്തൊക്കെ നിരത്തിയാലും ആ മോദി പ്രഭാവത്തിന് ഒട്ടും തന്നെ കോട്ടം തട്ടിയിട്ടില്ല എന്ന് ഒരു വട്ടം കൂടി തെളിയിച്ചിരിക്കുകയാണ് കര്‍ണാടക തെരഞ്ഞെടുപ്പ് ഫലം. അതുകൊണ്ടുതന്നെ ആത്മവിശ്വാസത്തോടെ മുന്നോട്ട് നീങ്ങുകയാണ് ബിജെപി. വോട്ടു നേടാന് കഴിവുള്ള ഏറ്റവും വലിയ ദേശീയ നേതാവ് നരേന്ദ്ര മോദി തന്നെയെന്ന് വ്യക്തമാക്കുന്നതാണ് ഈ തെരഞ്ഞെടുപ്പ് ഫലം. ലോക്‌സഭാ തെരഞ്ഞെടുപ്പില് പ്രാദേശിക പാര്‍ട്ടികള്‍ക്ക് വഴങ്ങാന് കോണ്‍ഗ്രസിനെ ഈ പരാജയം പ്രേരിപ്പിക്കും. ലോക്‌സഭാ തെരഞ്ഞെടുപ്പ് നേരത്തെ നടത്തണ്ടതുണ്ടോ എന്ന ആലോചനയും ബിജെപിയില് ഇനി ശക്തമാകും.\nകര്‍ണാടക തെരഞ്ഞെടുപ്പ് ഫലം പുറത്തുവന്നതോടെ കോണ്‍ഗ്രസിന് ഏറ്റവും വലിയ സീറ്റുകള് നല്കിയ സംസ്ഥാനം ഇപ്പോള് ബിജെപിയുടെ കൈകളിലായി. ഇവിടെ ബിജെപി ഒറ്റയ്ക്ക് കേവലഭൂരിപക്ഷം നേടിയിരിക്കുന്നു. പ്രധാനമന്ത്രി നരേന്ദ്രമോദിയുടേയും ബി.ജെ.പി ദേശീയ അധ്യക്ഷന് അമിത് ഷായുടേയും തന്ത്രമാണ് കര്‍ണാടകത്തില് ബിജെപി നേട്ടം കൊയ്തത്. നരേന്ദ്രമോദിയെ ബ്രഹ്മാസ്ത്രം എന്നാണ് ബിജെപി വക്താക്കള് വിശേഷിപ്പിച്ചത്. മോദിയുടെ റാലികള് ബിജെപിയെ അവസാനലാപ്പില് കോണ്‍ഗ്രസിനെ മറികടക്കാന് സഹായിച്ചു. നരേന്ദ്രമോദിയേയും ബിജെപിയേയും കര്‍ണാടകയിലെ ജനങ്ങള് രണ്ട് കൈയും നീട്ടി സ്വീകരിച്ച് കഴിഞ്ഞു.\nതെക്കേ ഇന്ത്യയിലും മോദി തന്റെ സ്വാധീനം തെളിയിച്ചു കഴിഞ്ഞിരിക്കുന്നു. കേരളത്തില് ലോക്‌സഭാ തെരഞ്ഞെടുപ്പില് ബിജെപിയ്ക്ക് വലിയൊരു ആത്മവിശ്വാസമാണ് ഇതിലൂടെ കൈവന്നിരിക്കുന്നത്. ലോക്‌സഭയ്ക്കു മുമ്പ് നടക്കേണ്ട നാലു സംസ്ഥാനങ്ങളില് പ്രാദേശിക ഭരണകൂടത്തിന് എതിരെയുള്ള വികാരം മോദി പ്രഭാവം ഉപയോഗിച്ചുള്ള തന്ത്രത്തിന് ബിജെപി രൂപം നല്കും. ഇനി ഈ തെരഞ്ഞെടുപ്പുകളും ലോക്‌സഭാ തെരഞ്ഞെടുപ്പും ഒന്നിച്ചു നടത്തുക എന്ന അഭിപ്രായവും ബിജെപിക്കുള്ളില് ശക്തമായേക്കും. അതുണ്ടാവും എന്ന സൂചന ഇതുവരെ ബിജെപി നല്കിയിട്ടില്ല.\n. പ്രാദേശിക നേതാക്കള് ഉള്‍പ്പടെ കൂടുതല് പ്രതിപക്ഷ നേതാക്കള്‍ക്ക് ഇനി ഉറക്കമില്ലാത്ത രാത്രിയാവും. മോദി കഴിഞ്ഞാല് അമിത് ഷാ എന്ന് ഇനി ബിജെപിയില് നിസംശയം പറയാം. മുന് അദ്ധ്യക്ഷന്‍മാരെ ഉള്‍പ്പടെ പിന്നിലാക്കി ബിജെപിയുടെ മുഖ്യസംഘടാകനായി ഈ ജയത്തോടെ അമിത് ഷാ മാറുകയാണ്.\nഗോരഖ്പൂരില് എറ്റ പരാജയം ഉണ്ടാക്കിയ നിരാശ മാറ്റാന് ബിജെപിക്ക് ഈ വിജയത്തോടെ കഴിഞ്ഞു. എന്നാല് ഏതിര്‍ക്കുന്ന കക്ഷികള് ഒന്നിച്ചു നിന്നാല് ബിജെപിയെക്കാള് കൂടുതല് വോട്ട് നേടാനുള്ള സാധ്യത കര്‍ണ്ണാടകയിലെ കണക്കുകളും നല്കുന്നുണ്ട്.


വരുന്ന നിയമസഭാ തെരഞ്ഞെടുപ്പില് യുഡിഎഫിനെ ഉമ്മന്‍ചാണ്ടി നയിക്കും; കോണ്‍ഗ്രസിന്റെ തെരഞ്ഞെടുപ്പ് മേല്‍നോട്ടത്തിനായി പത്തംഗ സമിതിയെ രൂപികരിച്ച് ഹൈക്കമാന്റ്\nഡല്‍ഹി: വരുന്ന നിയമസഭാ തെരഞ്ഞെടുപ്പില് യുഡിഎഫിനെ ഉമ്മന്‍ചാണ്ടി നയിക്കും. ഡല്‍ഹിയില് നടന്ന ചര്‍ച്ചയ്ക്ക് ശേഷമാണ് തീരുമാനം. കോണ്‍ഗ്രസിന്റെ തെരഞ്ഞെടുപ്പ് മേല്‍നോട്ടത്തിനായി പത്തംഗസമിതിയെ ഹൈക്കമാന്റ് രൂപികരിച്ചു. സമിതിയുടെ ചെയര്‍മാന് ഉമ്മന്‍ചാണ്ടി.\nരമേശ് ചെന്നിത്തല, മുല്ലപ്പള്ളി രാമചന്ദ്രന്, താരിഖ് അന്‍വര്, വിഎം സുധീരന്, കെ മുരളീധരന്, കെസി വേണുഗോപാല്, കെ സുധാകരന്, കൊടിക്കുന്നില് സുരേഷ്, ശശി തരൂര് എന്നിവരാണ് സമിതി അംഗങ്ങള്. നിയമസഭാ തെരഞ്ഞെടുപ്പിനെ ഒറ്റക്കെട്ടായി നേരിടുമെന്ന് നേതൃത്വം ഹൈക്കമാന്റിനെ അറിയിച്ചു.\nതെരഞ്ഞെടുപ്പ് പ്രചാരണത്തില് കേന്ദ്രനേതൃത്വം സജീവമായി ഇടപെടുമെന്നാണ് വിവരം. എ കെ ആന്റണിയും പ്രചാരണത്തിന് നേതൃത്വം നല്‍കും. പ്രഖ്യാപനത്തിനു ശേഷം എ കെ ആന്റണി മുഴുവന് സമയവും കേരളത്തില് ഉണ്ടാവും. സ്ഥാനാര്‍ത്ഥികളെക്കുറിച്ചുള്ള ചര്‍ച്ച കേരളയാത്ര തുടങ്ങിയ ശേഷമാകും ഉണ്ടാകുക. സ്ഥാനാര്‍ത്ഥി നിര്‍ണയത്തില് ഹൈക്കമാന്‍ഡിന്റെ ശക്തമായ ഇടപെടലാകും ഉണ്ടാകുക എന്നതുറപ്പാണ്.\nനിയമസഭാതെരഞ്ഞെടുപ്പില് ഉമ്മന്‍ചാണ്ടിയും രമേശ് ചെന്നിത്തലയും മത്സരിക്കുമെന്ന കാര്യത്തില് തീരുമാനമായിരുന്നു. ഉമ്മന്‍ചാണ്ടിയും മത്സരിക്കണമെന്ന നിര്‍ദേശത്തിന് ഹൈക്കമാന്‍ഡ് പച്ചക്കൊടി കാണിച്ചു.\nഒരു മുഖ്യമന്ത്രിസ്ഥാനാര്‍ത്ഥിയെ മുന്നോട്ടുവച്ചാകില്ല കോണ്‍ഗ്രസും യുഡിഎഫും നിയമസഭാ തെരഞ്ഞെടുപ്പിനെ നേരിടുക. മുഖ്യമന്ത്രി ആരെന്ന് നിയമസഭാതെരഞ്ഞെടുപ്പിന് ശേഷം മാത്രമേ തീരുമാനമെടുക്കൂ എന്നും ഹൈക്കമാന്‍ഡ് വൃത്തങ്ങള് വ്യക്തമാക്കി\n‘സാർ എവിടെയാ.. ഇവിടെയൊക്കെയുണ്ടോ..’?എന്നെ സഹായിച്ച ‘കൈ’യാണേ ! ഓടിയെത്തി ഉമ്മന്‍ചാണ്ടിയുടെ കൈപിടിച്ച് വയോധികയുടെ...\n‘എന്നെ എന്തുവേണമെങ്കിലും പറഞ്ഞോട്ടെ’, വ്യക്തിപരമായ ആക്ഷേപത്തിന് മറുപടി പറയുന്നില്ല’; ഉദ്യോഗാർത്ഥികളോട് എന്നും നീതി...\nപി.എസ്.സി റാങ്ക് ലിസ്റ്റ് അവസരങ്ങളുടെ ലിസ്റ്റായാണ് യു.ഡി.എഫ്. കാണുന്നത്; എല്.ഡി.എഫ് ഇത് ബാധ്യതയായാണ്...\nയുപിഎയുടെയും യുഡിഎഫിന്റെയും ഭരണകാലത്ത് കാളവണ്ടി കയറിയവരെയും നടുറോഡില് അടുക്കള കൂട്ടിയവരെയും ഇപ്പോള് കാണാനില്ല;...\nപിണറായി സര്‍ക്കാരിലെ മന്ത്രിമാര് പൊതുജന പരാതികള്‍ക്ക് പരിഹാരം കണ്ടെത്താന് നടത്തിയ സാന്ത്വന സ്പര്‍ശം...


Copa America | ഗോള്‍ഡന് ബൂട്ട് ലയണല് മെസ്സിക്ക് – News18 Malayalam\nCopa America | ഗോള്‍ഡന് ബൂട്ട് ലയണല് മെസ്സിക്ക്\nആറാമത് കോപ്പ അമേരിക്ക കളിച്ച മെസിയുടെ ആകെ ഗോള് ശേഖരം 13 ആയി ഉയര്‍ന്നിട്ടുണ്ട്.\nLast Updated : July 11, 2021, 10:06 IST\n1993 മുതലുള്ള നീണ്ട കാലത്തെ കിരീട കാത്തിരിപ്പിന് ഇന്ന് സ്‌കലോണിയുടെ അര്‍ജന്റീന ടീം അന്ത്യം കുറിച്ചിരിക്കുകയാണ്. ഫുട്‌ബോള് ലോകം ഒന്നടങ്കം സ്വപ്നഫൈനല് എന്ന് വിശേഷിപ്പിച്ച മത്സരത്തില് ഏകപക്ഷീയമായ ഒരു ഗോളിനാണ് അര്‍ജന്റീന ബ്രസീലിനെ തകര്‍ത്തത്. അര്‍ജന്റീനയുടെ സൂപ്പര് താരം ലയണല് മെസ്സി രാജ്യാന്തര കരിയറില് കിരീടം വെക്കാത്ത രാജാവായി കളം വിടേണ്ടി വരുമോ എന്ന ആരാധകരുടെ നോവിനും ഇതോടെ വിരാമമായി. ലോകമെമ്പാടുമുള്ള അര്‍ജന്റീനയുടെ ആരാധകര് ആവേശത്തിന്റെ കൊടുമുടിയിലാണ്. മെസ്സിയുടെ കരിയറിലെ വലിയ കാത്തിരിപ്പിന്റെ അവസാനം കൂടിയാണിത്.\nഇത്തവണത്തെ കോപ്പ അമേരിക്കയില് ഗോള്‍ഡന് ബൂട്ട് നേടിയിരിക്കുന്നതും ലയണല് മെസ്സി തന്നെയാണ്. ആകെ നാലു ഗോളുകളാണ് മെസ്സി ടൂര്‍ണമെന്റില് നേടിയത്. ഇത്തവണത്തെ കോപ്പയില് മത്സരങ്ങളെല്ലാം പൂര്‍ത്തിയായപ്പോള് ആകെ പിറന്ന ഗോളുകളുടെ എണ്ണം 60 ആണ്. കളിച്ച ഏഴ് മത്സരങ്ങളില് നിന്നും അര്‍ജന്റീന ടീം നേടിയത് 12 ഗോളുകളാണ്. തിരികെ വഴങ്ങിയത് മൂന്ന് ഗോളുകള്. മറുഭാഗത്ത് ബ്രസീലും ഇത്ര തന്നെ ഗോളുകള് സ്‌കോര് ചെയ്യുകയും വഴങ്ങുകയും ചെയ്തിട്ടുണ്ട്.\nകിരീടത്തിലേക്കുള്ള അര്‍ജന്റീനയുടെ യാത്രയില് മെസ്സി പോക്കറ്റിലാക്കിയത് നാലു ഗോളുകളാണ്. അഞ്ച് തവണ ഗോളിന് വഴിയൊരുക്കി. അസിസ്റ്റുകളുടെ കാര്യത്തിലും മെസ്സി തന്നെയാണ് മുന്‍പന്തിയില്. ടൂര്‍ണമെന്റിലെ താരമായി തിരഞ്ഞെടുത്തിരിക്കുന്നതും മെസ്സിയെയാണ്.4ഗോളുകള് നേടിയ കൊളംബിയയുടെ ലൂയിസ് ഡയസാണ് ഗോള്‍വേട്ടക്കാരില് രണ്ടാമന്. അര്‍ജന്റീനയുടെ തന്നെ ലൗട്ടാരോ മാര്‍ട്ടിനെസാണ് മൂന്നാമത്. രണ്ട് ഗോളുകളാണ് ബ്രസീലിന്റെ സൂപ്പര് താരം നെയ്മര്‍ക്കുള്ളത്. മൂന്ന് അസിസ്റ്റുകളും നെയ്മറുടെ പേരിലുണ്ട്.\nആറാമത് കോപ്പ അമേരിക്ക കളിച്ച മെസിയുടെ ആകെ ഗോള് ശേഖരം 13 ആയി ഉയര്‍ന്നിട്ടുണ്ട്. 17 ഗോളുകള് വീതം നേടിയ അര്‍ജന്റീനയുടെ നോര്‍ബര്‍ട്ടോ മെന്‍ഡസും ബ്രസീലിന്റെ സിസിഞ്ഞോയുമാണ് കോപ്പ അമേരിക്ക ചരിത്രത്തിലെ എക്കാലത്തെയും മികച്ച ഗോള് വേട്ടക്കാര്.\nമുമ്പ് നാലു തവണ അര്‍ജന്റീനക്ക് ഒപ്പം മേജര് ഫൈനലില് പങ്കെടുത്ത് പരാജയത്തിന്റെ വേദന അറിഞ്ഞ താരമാണ് മെസ്സി. 2007ലെ കോപ അമേരിക്ക ഫൈനല് ആയിരുന്നു മെസ്സിയുടെ ആദ്യത്തെ ഫൈനല്. അന്ന് ബ്രസീലിനോട് എതിരില്ലാത്ത മൂന്നു ഗോളുകള്‍ക്ക് അര്‍ജന്റീന പരാജയപ്പെട്ടു. 2014ലെ വേദനിപ്പിക്കുന്ന ലോകകപ്പ് ഫൈനല് ആയിരുന്നു രണ്ടാമത്തെ ഫൈനല്. അന്ന് അവസാന നിമിഷത്തില് ഗോട്സെയുടെ ഏക ഗോള് മെസ്സിയില് നിന്നും അര്‍ജന്റീനയ്ക്ക് കിരീടം നഷ്ടമായി. പിന്നീട് 2015ലും 2016ലും ചിലിക്കു മുന്നില് കോപ അമേരിക്ക ഫൈനലുകളിലും മെസ്സിയും സംഘവും പരാജയപ്പെട്ടു. 2016ലെ കോപ്പ ഫൈനല് തോല്‍വിയേക്കാള് ഏറെ ആരാധകരെ നൊമ്പരപ്പെടുത്തിയത് മെസിയുടെ വിരമിക്കല് പ്രഖ്യാപനമായിരുന്നു.\nഈ നാലു ഫൈനലിലും മെസ്സി ഒരു ഗോള് പോലും നേടിയിരുന്നില്ല. ഇന്നും മെസ്സി ഗോള് നേടിയില്ല എങ്കിലും ഈ കിരീടം മെസ്സി മുന്നില് നിന്ന് നയിച്ചു നേടിയത് തന്നെയാണ്. തങ്ങളുടെ പ്രിയ ക്യാപ്റ്റന് കിരീടം നേടിക്കൊടുക്കാന് ഉറച്ച് തന്നെയാണ് അര്‍ജന്റീന താരങ്ങളും ഇന്നിറങ്ങിയത്. അര്‍ജന്റീനയ്ക്കായി സീനിയര് താരം എയ്ഞ്ചല് ഡീ മരിയയാണ് ഗോള് സ്‌കോര് ചെയ്തത്.\nFirst published: July 11, 2021, 10:06 IST\nargentina footballArgentina vs BrazilCopa America finallionel messiNeymar


സ്ളേറ്റ്: February 2010\nവന്യജീവിതത്തിന്റെ വയനാടന് കാഴ്ചകള്\nഇന്ത്യയിലെ ഏറ്റവും വലിയ ജൈവമേഖലയായ നീലഗിരി (Nilgiri Biosphere) യുടെ ഭാഗമായ വയനാടന് വനാന്തരങ്ങളിലൂടെ കാമറക്കണ്ണുകള് തുറന്നുവെച്ച് നടത്തിയ ഒരു യാത്രയുടെ അനുഭവക്കുറിപ്പുകള്.\nഎഴുത്ത്: നജിം കൊച്ചുകലുങ്ക്\nചിത്രങ്ങള്: സാലി പാലോട്, അജയന് കൊട്ടാരക്കര\nഹൃദയത്തില് നിറയുന്ന ഓരോ യാത്രയും പ്രകൃതിയിലേക്കുള്ളതാണ്. പ്രകൃതിയിലേക്കുള്ള എല്ലാ യാത്രയും വനത്തിലേക്കാണ്. വനത്തിലേക്കുള്ള യാത്രകളെല്ലാം സ്വയമറിയാതെ തന്നെ പ്രാണന്റെ ഉറവ തേടുന്നതാണ്. വന്യജീവിതത്തിന്റെ വയനാടന് സമൃദ്ധിയിലൂടെ യാത്ര ചെയ്യുമ്പോള് മനസിലുണര്‍ന്നത് ഈ ചിന്തകളായിരുന്നു. പ്രകൃതിയുടെ ഹൃദയമാണ് വനം. ജീവന്റെ അദൃശമായ ഊര്‍ജ്ജസ്രോതസുകളുടെ പ്രഭവകേന്ദ്രം. ജീവജാലങ്ങളുടെ അതിജീവനത്തിന്റെ ചാക്രിക വഴികള് പുനര്‍ജനി നൂഴുന്ന കാട്ടുപച്ചയുടെ പടര്‍പ്പുകള്.\nമഞ്ഞിന്റെ പുതപ്പ് വകഞ്ഞുമാറ്റാതെ തന്നെ ഉറക്കമുണരുന്ന ജനുവരിയുടെ ആദ്യ ദിനങ്ങളില് വൈല്‍ഡ് ലൈഫ് ഫോട്ടോഗ്രാഫര്‍മാരും പ്രകൃതി സ്നേഹികളുമടങ്ങിയ ഒരു ചെറു സംഘത്തോടൊപ്പം നടത്തിയ യാത്ര തിരിച്ചറിവുകളുടെ ഇത്തരം കാഴ്ചാനുഭവങ്ങളിലേക്കായിരുന്നു. കാട്ടിലൂടെ, കാട്ടുമൃഗങ്ങള്‍ക്കിടയിലൂടെ കാമറയോടൊപ്പമുള്ള യാത്ര, ഓരോ ചുവട് വെയ്പിലും സാഹസികതയുടെ, കൌതുകത്തിന്റെ, വിസ്മയത്തിന്റെ ഏതെങ്കിലുമൊരനുഭവം പ്രതീക്ഷിച്ചു കൊണ്ടാവും...\n....ഫോട്ടോഗ്രാഫറുടെ മനോധര്‍മ്മം പോലെ വെളിച്ചത്തിന്റെ ഈ മായാജാലകം നമുക്ക് നിരുപാധികമായി തുറന്നുവെക്കാം. ഇറ്റീസ് എ വേരി സിംപിള് ടൂള്! (ഫോട്ടോഗ്രാഫറെന്ന മലയാള സിനിമയില് നിന്ന്)\nകാമറ: നിക്കോണ് ഡി 200\nഷട്ടര് സ്പീഡ്: 1/800\nഅപ്പറേച്ചര്: എഫ് 2.8\nതുമ്പിക്കൈ ചുരുട്ടി ചെവികള് വട്ടം പിടിച്ച് വാലു ചുഴറ്റി 'ചാര്‍ജ്ജായി' ഓടിയടുക്കുന്ന ഒറ്റയാന്റെ ക്രൌര്യമെഴുന്ന ഭാവം കാമറയില്. കണ്ണുചിമ്മുന്ന വേഗത്തില് ഡിജിറ്റല് കാമറയുടെ എല്.സി.ഡി സ്ക്രീനിലേക്ക് ഒരു തിരനോട്ടം. വീണ്ടും വ്യൂ ഫൈന്ററിലേക്ക്... ആദ്യ കുതിപ്പിന്റെ ക്ഷീണം തീര്‍ത്ത് അടുത്ത കുതിപ്പിനൊരുങ്ങുന്ന ഒറ്റയാന് തൊട്ടു മുന്നില്. രണ്ട് ചുവട് മതി... ആ തുമ്പിക്കൈയൊന്നു വീശിയാല്, മുന് കാലുകളിലൊന്ന് ഉയര്‍ത്തിയാല്, തീര്‍ന്നു കഥ!\nട്രൈപ്പോഡിലുറപ്പിച്ച കാമറയെടുത്ത് വഴുതി മാറുന്നതിനിടയില് രണ്ട് ക്ലിക്ക് കൂടി. ഒറ്റയാന് ഉടലഴകിന്റെ തലയെടുപ്പ് മുഴുവന് വീണ്ടും കാമറയില്. നെഞ്ചുപൊട്ടിക്കുമെന്ന് തോന്നിയ ഭീതിയെ അടക്കിപ്പിടിച്ച് ശ്വാസം വിടാതെ നില്‍ക്കുന്ന സഹയാത്രികര്‍ക്ക് നേരെ ആശ്വാസത്തിന്റെ കൈവീശി, പുഞ്ചിരി തൂകി, ഫോട്ടോ സെഷന് അവസാനിപ്പിച്ച് മടങ്ങിയെത്തുന്ന ഫോട്ടോഗ്രാഫര്. വയനാട്ടിലെ വന്യജീവി സങ്കേതങ്ങളിലൂടെ അഞ്ചുനാള് നീണ്ട യാത്രക്കിടയില് ഇതുപോലെ സംഭ്രമജനകവും സാഹസികവുമായ എത്രയെത്ര രംഗങ്ങള്!\nദുര്‍ഘടം പിടിച്ച കാട്ടുപാതയില് മുടന്തി നീങ്ങുന്ന ജീപ്പിനെതിരെ പല തവണ കാട്ടാനകള് കുതിച്ചെത്തി. നീണ്ടകാലത്തെ നേരടുപ്പം കൊണ്ടുണ്ടായ കാട്ടറിവുകള് അപ്പോഴെല്ലാം പരിചയായി. കാട്ടുമൃഗങ്ങളില് അപ്രതീക്ഷിത ആക്രമണസ്വഭാവം കൂടുതലുള്ള ആനകളില് നിന്ന് സുരക്ഷിതമായ അകലത്തിന്റെ സൂത്രവാക്യം ലളിതമാണ്. വലിയ ശരീരം പെട്ടെന്ന് ചൂടുപിടിക്കുന്നതിനാല് ആ സാധു ജീവിക്ക് ഒറ്റ കുതിപ്പില് ഏറെ മുന്നോട്ടുപോകാനാവില്ല. കിതപ്പിന്റെ ആ ഇടവേളകളാണ് രക്ഷപ്പെടാനുള്ള പഴുതുകള്. വിദൂര-പാര്‍ശ്വ വീക്ഷണങ്ങള് അസാധ്യമായതിനാല് തൊട്ടുമുന്നിലുള്ള കാഴ്ചകളിലേ അതിന്റെ കണ്ണൂറയ്ക്കൂ. കാടിന്റെ നിറത്തോടിണങ്ങുന്ന പച്ചയും കാക്കിയും വസ്ത്രങ്ങളാണ് ധരിച്ചതെങ്കില് കൂടുതല് എളുപ്പമായി. അവയ്ക്ക് തരിമ്പും കണ്ണുപിടിക്കില്ല. ആനകളെ മാത്രമല്ല ഇതര മൃഗങ്ങളെയും കബളിപ്പിച്ച് കാട്ടുപച്ചയിലൊളിച്ചിരിക്കാന് ഇത് സഹായകമാണ്. കാട്ടുമൃഗങ്ങള് ജീവരക്ഷാര്‍ഥമല്ലാതെ ആക്രമിക്കാറില്ല. അപ്രതീക്ഷിത ആക്രമണവാസന കൂടുതലുണ്ടെന്ന് കരുതപ്പെടുന്ന ആനയും കരടിയുമെല്ലാം തങ്ങള് ആക്രമിക്കപ്പെടും എന്ന ഭീതിയിലേ ആക്രമണത്തിന് മുതിരൂ. അത്തരം തോന്നലുകള്‍ക്കിടനല്‍കുന്നതൊന്നും വനയാത്രികന്റെ ഭാഗത്ത് നിന്നുണ്ടാകരുത്.\nഇത്തരം അറിവുകള്‍ക്ക് മേലുള്ള മനസുറപ്പ് വനാന്തര യാത്രയുടെ ഓരോ നിമിഷവും അല്ലലില്ലാതെ ആസ്വദിക്കാനാവശ്യമാണ്. ഒരിക്കല് വലിയൊരു കടുവ മുന്നിലെത്തിയിട്ടും ഭയത്തിനടിപ്പെടാതെ അതിന്റെ ഭംഗി നുകരാനായത് അതുകൊണ്ടാണ്. തൊട്ടുമുന്നില് കാട്ടുറോഡ് മുറിച്ചുകടന്ന അത് കാമറയ്ക്ക് മുഖം തരാതെ നിമിഷവേഗത്തില് കാട്ടുപൊന്തയ്ക്കുള്ളില് മറഞ്ഞപ്പോള് നിരാശയാണ് തോന്നിയത്. മരക്കൂട്ടങ്ങള്‍ക്കിടയില് നിന്ന് വിശാലമായ പുല്‍മേടുകളിലേക്കും ജലാശയങ്ങളിലേക്കും ആനയും കാട്ടുപോത്തും കടുവയുമൊക്കെ കുട്ടമായും ഒറ്റയ്ക്കും ഇറങ്ങിവന്നു. പുലര്‍കാലങ്ങളില് പുല്‍മേടുകളില് മേയാനിറങ്ങുന്ന പുള്ളിമാനുകള് മഞ്ഞിന്റെ നേര്‍ത്ത മറയ്ക്കപ്പുറം നിന്ന് ഓമനത്തമുള്ള നോട്ടങ്ങളെറിഞ്ഞു. മനുഷ്യ ചലനങ്ങളില് അപകടം മണത്ത് കുറ്റിക്കാട്ടിലേക്ക് ആദ്യം ഓടിമറയുന്ന അവ ശത്രുനിഴലകന്നോ എന്നറിയാന് തിരിച്ചുവന്ന് നോക്കി നില്‍ക്കുന്നത് പതിവാണ്. നിഷ്കളങ്കമായ ആ മണ്ടത്തമാണ് അവയെ ഹിംസ്ര ജീവികളുടെ ഇരയാക്കുന്നത്. കാമറക്കണ്ണുകള്‍ക്കാവട്ടെ അത് മികച്ച കാഴ്ചാനുഭവങ്ങളുമാകുന്നു.\nപുല്‍മേടുകളുടെ ഇളംപച്ചയിലും മരക്കൂട്ടങ്ങളുടെയും കാട്ടുപൊന്തകളുടെയും കടുംപച്ചയിലുമലിഞ്ഞ് എണ്ണഛായാ ചിത്രത്തിന്റെ ചാരുതയോടെ ഇരുണ്ട വര്‍ണ്ണത്തില് കാട്ടുപ്പോത്തുകളുടെ കൂട്ട നിരയേയൊ ഒറ്റയാനെയോ കാട്ടില് പലയിടത്തും കണ്ടു.\nകാനന യാത്രയുടെ ഒരു വൈകുന്നേരം പോക്കുവെയിലിന്റെ നിറത്തില് മുന്നില് വന്ന് കുത്തിയിരുന്നത് ചെന്നായ. ഇഷ്ടം പോലെ പടം പിടിച്ചോളൂ എന്ന ഉദാരഭാവത്തില് അത് ഏറെനേരം കാമറയിലേക്ക് നോക്കിയിരുന്നു. കാട്ടില് ഇരുള് വീണുതുടങ്ങിയപ്പോഴാണ് തൊട്ടകലെ ഒരു പുള്ളിപ്പുലിയെ കണ്ടത്. സംസ്ഥാനത്തെ ഏറ്റവും വലിയ രണ്ടാമത്തെ വന്യജീവി സങ്കേതമായ വയനാടിന്റെ മുത്തങ്ങ, തോല്‍പ്പെട്ടി റേഞ്ചുകളുടെ ഉള്‍ക്കാട്ടില് കാമറാക്കണ്ണുകള് തുറന്നുവെച്ച് നടത്തിയ യാത്ര അവിസ്മരണീയനു ഭവങ്ങളുടെ വന് ഡിജിറ്റല് ഇമേജറിയാണ് സമ്മാനിച്ചത്.\nസംസ്ഥാന വനം വന്യജീവി വകുപ്പിന്റെ ഫോട്ടോഗ്രാഫി മല്‍സരത്തില് തുടര്‍ച്ചയായ ആറു തവണയുള്‍പ്പടെ ദേശീയവും അന്തര്‍ദേശീയവുമായ എഴുപതിലേറെ പുരസ്കാരങ്ങള് നേടിയിട്ടുള്ള നേച്ചര് ഫോട്ടോഗ്രാഫര് സാലി പാലോടാണ് സംഘത്തെ നയിച്ചത്. കഴിഞ്ഞ വര്‍ഷത്തെ സംസ്ഥാന വന്യജീവി ഫോട്ടോഗ്രാഫി മല്‍സരജേതായ അജയന് കൊട്ടാര ക്കര, പ്രകൃതി സ്നേഹിയായ ട്രഷറി ഉദ്യോഗസ്ഥന് ബഷീര് പാലോട് എന്നിവരും സംഘത്തിലുള്‍പ്പെട്ടു. വനം^വന്യജീവി വകുപ്പിലെ വിദ്യാഭ്യാസ വിഭാഗം ഡെപ്യൂട്ടി ഡയറക്ടര് ഡോ. ദീപക്ക് വനവിജ്ഞാനത്തിന്റെ വാതായനങ്ങള് തുറന്നുതരാന് ഒപ്പം വന്നു.\nവലിപ്പം കൊണ്ട് രണ്ടാം സ്ഥാനത്താണെങ്കിലും മൃഗങ്ങളുടെ എണ്ണത്തിലും വണ്ണത്തിലും വൈവിദ്ധ്യത്തിലും കേരളത്തില് ഒന്നാം സ്ഥാനത്താണ് 399.550 ചതുരശ്ര കിലോമീറ്ററില് പരന്നുകിടക്കുന്ന വയനാട് വന്യജീവി സങ്കേതം. സംസ്ഥാനങ്ങളുടെ രാഷ്ട്രീയാതിര്‍ത്തികള്‍ക്ക് ഭേദിക്കാനാവാത്ത വിധം തമിഴ്നാട്, കര്‍ണാടക സംസ്ഥാനങ്ങളിലേക്ക് പടരുന്ന ഈ ജൈവനൈരന്തര്യം നീലഗിരി ജൈവമേഖലയുടെ പ്രധാനഭാഗമാണ്.\nമുത്തങ്ങ റേഞ്ച് അതിര്‍ത്തി പങ്കുവെക്കുന്നത് തമിഴ്നാടിന്റെ മുതുമല, കര്‍ണാടകയുടെ ബന്ദിപ്പൂര് വന്യജീവി സങ്കേതങ്ങളോടാണ്. തോല്‍പ്പെട്ടി റേഞ്ച് കര്‍ണാടകയിലെ നാഗര്‍ഹോള നാഷണല് പാര്‍ക്കുമായും.\nമുത്തങ്ങ, ബന്ദിപ്പൂര്, മുതുമല സങ്കേതങ്ങള് തമ്മില് രാഷ്ട്രീയാതിര്‍വരമ്പിനുപരി 'നൂല്‍പ്പുഴ' വണ്ണത്തില് പ്രകൃതിയുടെ തന്നെ വേര്‍തിരിവുമുണ്ട്. 'ട്രൈ ജംഗ്ഷനെ'ന്ന് വനംവകുപ്പിന്റെ രേഖകളിലുള്ള ഈ ത്രിവേണി സംഗമത്തിന് നൂല്‍പ്പുഴയുടെ ഒരു കൈവഴിയാണ് അതിരിടുന്നത്. മഴക്കാടുകളുടെ പച്ചപ്പും കുളിരുമാണ് ഇവിടെ.\nസംസ്ഥാനങ്ങള് തമ്മിലെ ഭാഷാ-ദേശാതിര്‍വരമ്പുകള് അറിയാത്ത വന്യമൃഗങ്ങള് ഈ ജൈവമേഖയി ലാകെ സ്വൈരവിഹാരം നടത്തുന്നു. ആനയും കാട്ടുപോത്തും കാട്ടുപന്നിയും കേഴയും മ്ലാവും മാനും കുരങ്ങുമെല്ലാം അസംഖ്യമാണ്. കടുവയും പുലിയുമെല്ലാം ആശ്വാസ്യമായ എണ്ണത്തിലുണ്ട്. വംശനിലനില്‍പ് നേരിടുന്ന ആശങ്കകളില് നിന്നകന്ന് ഈ മൃഗങ്ങള്‍ക്ക് സുരക്ഷിതവും സ്വഛന്ദവുമായ ജീവിതമാണിവിടെ.\nസഞ്ചാരികളെ സംബന്ധിച്ച് ഒരാഫ്രിക്കന് വനാന്തര യാത്രാനുഭവമാണ് ഇവിടെ നിന്ന് ലഭിക്കുക.


മുഖ്യമന്ത്രിക്ക് നന്ദി അറിയിച്ച് കെ. സുധാകരന് – East Coast Daily Malayalam\nകണ്ണൂർ : ലോക്‌സഭാ തെരഞ്ഞെടുപ്പിൽ കേരളത്തിൽ യുഡിഎഫ് മുന്നേറികൊണ്ടിരിക്കുകയാണ്. അതിനിടയിൽ യുഡിഎഫിന്റെ വിജയത്തിൽ മുഖ്യമന്ത്രി പിണറായി വിജയയോട് നന്ദിയെന്ന് കണ്ണൂരിലെ യുഡിഎഫ് സ്ഥാനാർത്ഥി കെ. സുധാകരൻ രംഗത്ത്. ശബരിമല വിഷയത്തിലുള്ള പിണറായിയുടെ ധിക്കാര നിലപാട് യുഡിഎഫിനെ തുണച്ചു. ബിജെപിയുടേയും സിപിഎമ്മിന്റെയും വോട്ട് തനിക്ക് കിട്ടിയെന്നും കെ. സുധാകരൻ മാധ്യമങ്ങളോട് വ്യക്തമാക്കി.\nമുഖ്യമന്ത്രി പിണറായി വിജയന്റെ സ്വന്തം മണ്ഡലമായ ധർമ്മടത്ത് പോലും ഇടതുപക്ഷത്തിന് വിജയം കൈവരിക്കാനായില്ല. ന്യൂനപക്ഷ വോട്ടുകളുടെ ഏകീകരണം , ശബരിമല സ്ത്രീ പ്രവേശന വിഷയവും ഇടതുപക്ഷത്തിന്റെ വിജയത്തെ ബന്ധിച്ചുവെന്നാണ് സൂചന. മുഖ്യമന്ത്രി ഇപ്പോൾ എകെജി സെന്ററിൽ എത്തിയിട്ടുണ്ട്. വോട്ടെണ്ണി നാല് മണിക്കൂർ പിന്നിടുമ്പോൾ എൽഡിഎഫിന് കനത്ത തിരിച്ചടിയാണ് നേരിടുന്നതെന്ന് വ്യക്തമായി.\nPinarayi Vijayan k sudhakaran FEATURED e-Votepetty Kannur


Kamalhassan talking about s hareesh meesha novel: 'മീശ' നോവൽ കത്തിച്ചത് അത്ഭുതപ്പെടുത്തി, കേരളം ഉണരേണ്ടിയിരിക്കുന്നു: കമൽഹാസൻ\nKamalhassan Talking About S Hareesh Meesha Novel\n'മീശ' നോവൽ കത്തിച്ചത് അത്ഭുതപ്പെടുത്തി, കേരളം ഉണരേണ്ടിയിരിക്കുന്നു: കമൽഹാസൻ\nഹൈന്ദവ സ്ത്രീകളെ അപമാനിക്കുന്ന പ്രസ്താവനകളെന്നാരോപിക്കപ്പെട്ട ‘മീശ’ നോവൽ സംഘപരിവാർ പ്രവർത്തകരാണ് കത്തിച്ചത്\nAugust 03, 2018 04:19:36 pm\nകൊച്ചി: ‘മീശ’ നോവൽ കത്തിച്ച സംഭവം അത്ഭുതപ്പെടുത്തിയെന്ന് കമൽഹാസൻ. സാക്ഷരത കൊണ്ടു മാത്രം കാര്യമില്ല. വിവേകമാണ് വേണ്ടത്. അസഹിഷ്ണുതകൾക്കെതിരായ ശബ്ദമായിരുന്നു കേരളം. കേരളം ഉണരേണ്ടിയിരിക്കുന്നുവെന്നും കമൽഹാസൻ ഏഷ്യാനെറ്റ് ന്യൂസിനോട് പറഞ്ഞു.\nഹൈന്ദവ സ്ത്രീകളെ അപമാനിക്കുന്ന പ്രസ്താവനകളെന്നാരോപിക്കപ്പെട്ട ‘മീശ’ നോവൽ സംഘപരിവാർ പ്രവർത്തകരാണ് കത്തിച്ചത്. മാതൃഭൂമി ആഴ്ചപതിപ്പിൽ നിന്ന് പിൻവലിച്ച നോവൽ ഡിസി ബുക്‌സ് പുസ്തകമാക്കി ഇറക്കിയതിന് പിന്നാലെയായിരുന്നു പ്രതിഷേധം. തിരുവനന്തപുരത്ത് ഡിസി ബുക്സിന്റെ സ്റ്റാച്യു ജംങ്ഷനിലെ ഓഫീസിന് മുന്നിലിട്ടാണ് നോവൽ സംഘപരിവാർ-ബിജെപി പ്രവർത്തകർ കത്തിച്ചത്.\nമാതൃഭൂമി ആഴ്ചപതിപ്പിൽ രണ്ട് ലക്കം പ്രസിദ്ധീകരിച്ചു കഴിഞ്ഞപ്പോഴാണ് സംഘപരിവാർ സംഘടനകൾ നോവലിലെ ഒരു കഥാപാത്രത്തിന്റെ സംഭാഷണത്തിന്റെ പേരിൽ വിവാദവും അക്രമവും ആരംഭിച്ചത്. ഹരീഷിന്റെ കുടുംബാംഗങ്ങൾക്ക് നേരെ അശ്ലീലവും അസഭ്യവുമായ രീതിയിൽ സൈബർ ആക്രമണം നടന്നു. ഇതോടെ ഹരീഷ് ജൂലൈ 21 ന് നോവൽ ഖണ്ഡശഃ പ്രസിദ്ധീകരിക്കുന്നത് പിൻവലിച്ചതായി അറിയിച്ചു. മൂന്നാം ഭാഗം വന്നതിന് ശേഷമായിരുന്നു നോവൽ പിൻവലിച്ചത്.\nഇതിനുപിന്നാലെ എസ്.ഹരീഷിന്റെ നോവൽ ‘മീശ’ പുസ്തക രൂപത്തിൽ ഡിസി ബുക്സ് പ്രസിദ്ധീകരിച്ചു. “എസ്.ഹരീഷിന്റെ ‘മീശ’ ഞങ്ങള് പ്രസിദ്ധീകരിക്കുകയാണ്. എസ്.ഹരീഷ് മുന് പുസ്തകങ്ങളെപ്പോലെ ഡിസി ബുക്‌സിനെ ഏല്‍പ്പിക്കുകയാണ് ചെയ്തത്. അതിനാല്‍ത്തന്നെ അതിന്റെ പ്രസീദ്ധീകരണം നിര്‍വ്വഹിക്കുക എന്നത് ഞങ്ങളുടെ കര്‍ത്തവ്യമായി ഏറ്റെടുത്തു. എക്കാലത്തും എഴുത്തുകാരോടും വായനക്കാരോടൊപ്പമാണ് ഞങ്ങള്. ‘മീശ’ ഇപ്പോള് ഇറക്കാതിരിക്കുകയാണെങ്കില് മലയാളത്തില് ഇനിയൊരു നോവലോ കഥയോ പ്രസിദ്ധീകരിക്കല് അസാധ്യമായി വന്നേക്കാം. ബഷീറിന്റെയോ വികെഎന്റെയോ ചങ്ങമ്പുഴയുടെയോ വിടിയുടെയോ ഇന്നത്തെ എഴുത്തുകാരുടെയോ കൃതികള് പ്രസിദ്ധീകരിക്കുന്നതിന് പലരുടെയും അനുവാദം വാങ്ങേണ്ടിയും വന്നേയ്ക്കാം. അതിനാല് ‘മീശ’യുടെ പ്രസിദ്ധീകരണം ഞങ്ങള് നിര്‍വ്വഹിക്കുന്നു,” എന്ന് ഡിസി ബുക്സ് അറിയിച്ചു.\nകേരള സാഹിത്യ അക്കാദമി അവാർഡ് ജേതാവായ ഹരീഷിന്റെ ‘രസവിദ്യ’, ‘ആദം’ ‘അപ്പൻ’ എന്നീ കഥാ സമാഹാരങ്ങൾ പ്രസിദ്ധീകരിച്ചിട്ടുണ്ട്. കഴിഞ്ഞ ഒരു ദശകത്തിനുളളിൽ മലയാള സാഹിത്യലോകത്ത് ഏറെ ശ്രദ്ധേയമായ കഥകളാണ് ഹരീഷിന്റേത്. ഹരീഷിന്റെ കഥയെ അടിസ്ഥാനമാക്കി സഞ്ജു സുരേന്ദ്രൻ സംവിധാനം ചെയ്ത ‘ഏദൻ’ എന്ന ചലച്ചിത്രം രാജ്യാന്തര ചലച്ചിത്രോത്സവത്തിൽ ശ്രദ്ധ പിടിച്ചുപറ്റിയിരുന്നു. ഹരീഷിന്റെ ‘മാവോയിസ്റ്റ്’ എന്ന കഥയെ അടിസ്ഥാനമാക്കി ലിജോ ജോസ് പെല്ലിശ്ശേരിയുടെ ‘ജെല്ലിക്കെട്ട്’ എന്ന സിനിമയുടെ പ്രവർത്തനവും അണിയറയിലാണ്.\nTags: Kamal Haasan, Novel\nFriendship day 2018: ഇന്ന് ഫ്രണ്ട്ഷിപ് ഡേ\nഫോണുകളില് നുഴഞ്ഞുകയറി ആധാർ ഹെൽപ്പ് ലൈൻ നമ്പർ; ഒന്നുമറിഞ്ഞില്ലെന്ന് യുഐഡിഎഐ


മുഹമ്മദ് അനസിന് റിയോ ഒളിമ്പിക്സ് യോഗ്യത – TrueMax Media, your events partner\nമുഹമ്മദ് അനസിന് റിയോ ഒളിമ്പിക്സ് യോഗ്യത\nമെഹാദിഷു: മലയാളി അത് ലറ്റ് മുഹമ്മദ് അനസിന് റിയോ ഒളിമ്പിക്സ് യോഗ്യത. പോളിഷ് നാഷനല് അത് ലറ്റിക് ചാംമ്പ്യന്‍ഷിപ്പിൽ പുരുഷന്മാരുടെ 400 മീറ്റര് ഓട്ടത്തിലാണ് 45.40 സെക്കന്‍ഡ് എന്ന ഒളിമ്പിക്സ് യോഗ്യതാ മാര്‍ക് അനസ് മറികടന്നത്. 400 മീറ്ററിലെ ഇന്ത്യന് ദേശീയ റെക്കോര്‍ഡ് ഉടമയായ അരോകിയ രാജീവിനെ മറികടന്നാണ് അനസ് ഒന്നാമതെത്തിയത്.\nഅനസ് 45.44 സെക്കന്‍ഡിലും അരോകിയ രാജീവ് 45.47 സെക്കന്‍ഡിലുമാണ് 400 മീറ്റർ പൂർത്തിയാക്കിയത്. റിയോ ഒളിമ്പിക്സിന് യോഗ്യത നേടുന്ന അഞ്ചാമത്തെ മലയാളി താരവും നൂറാമത്തെ ഇന്ത്യന് താരവുമാണ് കൊല്ലം നിലമേൽ സ്വദേശിയായ അനസ്.\nഒളിമ്പിക്സ് യോഗ്യതാ നേടുമെന്ന് കരുതിയില്ലെന്നും നേട്ടത്തിൽ സന്തോഷമുണ്ടെന്നും അനസ് മാധ്യമങ്ങളോട് പ്രതികരിച്ചു.\nനേരത്തെ, ഡൽഹിയിൽ നടന്ന ഇന്ത്യൻ ഗ്രൻഡ്പ്രീയിൽ ഒളിമ്പിക്സ് യോഗ്യതാ മാര്‍ക് അനസ് മറികടന്നിരുന്നു. എന്നാൽ, ഇലക്ട്രോണിക് ടൈമിങ് അടക്കമുള്ള സാങ്കേതിക സംവിധാനം ഇല്ലാത്തതിനാൽ യോഗ്യതയായി പരിഗണിച്ചിരുന്നില്ല. അനസിന് പുറമെ മലയാളി താരങ്ങളായ ഒ.പി ജെയ്ഷ, ടിന്‍റു ലൂക്ക, കെ.ടി ഇർഫാൻ, ടി. ഗോപി എന്നിവർ ഒളിമ്പിക്സ് യോഗ്യത നേടിയിരുന്നു.\n← ഇന്‍ഫോസിസ് ഉദ്യോഗസ്ഥയെ വെട്ടിക്കൊന്ന യുവാവിനായി അന്വേഷണം ഊര്‍ജിതമാക്കി.\nഅഞ്ജു ബോബി ജോര്‍ജിനെ കേന്ദ്ര സര്‍ക്കാറിന്‍റെ ‘ഖേലോ ഇന്ത്യ’ പദ്ധതിയുടെ എക്സിക്യൂട്ടിവ് കമ്മിറ്റി അംഗം →


പ്രവീൺ പൂക്കാടൻ സംവിധാനം ചെയ്ത് ജിൻസ് തോമസും ദ്വാരക് ഉദയശങ്കറും ചേർന്ന് നിർമ്മിച്ച വെള്ളേപ്പം എന്ന ചിത്രത്തിലെ അപ്പപ്പാട്ട് പൃഥ്വിരാജ് സുകുമാരൻ ഫേസ്ബുക്ക് പേജ് വഴി പുറത്തിറക്കി . ഇതിനോടകം തന്നെ മികച്ച പ്രതികരണമാണ് പാട്ടിന് ലഭിക്കുന്നത്. ഷൈൻ ടോം ചാക്കോ റോമ നൂറിൻ ഷെരിഫ് അക്ഷയ് രാധാകൃഷ്ണൻ ശ്രീജിത്ത് രവി കൈലാഷ്,സോഹൻ സീനുലാൽ,സാജിദ് യഹിയ, സുനിൽ പറവൂർ,ഫാഹിം സഫർ, വൈശാഖ്, സാനിഫ്, ഫിലിപ്പ് തോകലൻ, റോഷ്‌ന അന്ന റോയ്, ക്ഷമ, ഭദ്ര വെങ്കിടെശ്വരൻ, കാതറിൻ സന്തോഷ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത് പത്തേമാരി കുമ്പളങ്ങി നൈറ്റ്സ് തുടങ്ങി ചിത്രങ്ങളിലൂടെ ശ്രദ്ധേയമായ ദേശീയ -സംസ്ഥാന അവാർഡ് ജേതാവ് ജ്യോതിഷ് ശങ്കർ ആണ് ചിത്രത്തിലെ ശ്രെദ്ധേയമായ പള്ളിയുൾപ്പടെ കലാസംവിധാനം നിർവഹിച്ചത്.ചിത്രത്തിന്റെ എക്‌സിക്യൂറ്റിവ് പ്രൊഡ്യൂസർ പ്രമോദ് പപ്പൻ.ജീവൻ ലാൽ ആണ് തിരക്കഥ. തൃശ്ശൂരിന്റെ സാംസ്കാരികതയും മതസൗഹാർദ്ദവും ഭക്ഷണ വൈവിധ്യവും ഹാസ്യത്തിന്റെ അകമ്പടിയോടുകൂടി അവതരിപ്പിക്കുന്ന ചിത്രമാണ് വെള്ളേപ്പം . തൃശ്ശൂരിലെ വെള്ളേപ്പതെരുവും അവിടെ നടക്കുന്ന സംഭവവികാസങ്ങളും അടിസ്ഥാനപ്പെടുത്തിയിട്ടുള്ള ഗാനമാണ് പുറത്തുവന്നിരിക്കുന്നത് . ജോബ് കുര്യനും സുധി നെട്ടൂരും ചേർന്ന് ആലപിച്ചിരിക്കുന്ന ഗാനം പൂമരത്തിനുശേഷം ലീല എൽ ഗിരീഷ് കുട്ടൻ ആണ് സംഗീത സംവിധാനം ചെയ്തിരിക്കുന്നത്. മനു മഞ്ജിത്തിന്റെതാണ് ഗാനരചന. ചിത്രം ജനുവരിയിൽ റിലീസ് ചെയ്യും.\nPrevious ബിഗ് സ്ക്രീന് കാഴ്ചകളിലേയ്ക്ക്\nNext നെഞ്ചോരമേ’ മ്യൂസിക്കൽ ആൽബം പുറത്തിറങ്ങി


Actress Mahima Chaudhry Opens Up About Failed Marriage And Reasons For Miscarriages | രണ്ട തവണയും ഗര്‍ഭിണിയായിട്ടും അത് പോയി; ദാമ്പത്യ ജീവിതം അത്ര സുഖകരമായിരുന്നില്ലെന്ന് ബോളിവുഡ് നടി മഹിമ ചൗധരി - Malayalam Filmibeat\n6 min ago അതെ ഞാന് ഗര്‍ഭിണിയാണ്; സഹോദരന് കുഞ്ഞ് ജനിച്ചതിന് പിന്നാലെ കുഞ്ഞതിഥി വരാന് പോവുകയാണെന്ന് ഡിംപിള് റോസ്\n26 min ago മണിക്കുട്ടൻ സൂര്യയെ ഓവിയ ആക്കുന്നു; ബിഗ് ബോസ്സിലെ സൂര്യയുടെ പ്രണയത്തെകുറിച്ച് സുഹൃത്ത്\n1 hr ago 'അന്യന്' ബോളിവുഡ് റീമേക്കുമായി ശങ്കര്, വിക്രമിന്‌റെ റോളില് രണ്‍വീര് സിംഗ്\n1 hr ago മൃദുലയുടെ വീട്ടില് പോയി അച്ഛനോട് മകളെ ഇഷ്ടമാണെന്ന് പറഞ്ഞ് ഇറങ്ങി; പ്രൊപ്പോസ് ചെയ്ത കഥ പറഞ്ഞ് നടന് യുവകൃഷ്ണ\nNews കൊവിഡ് വ്യാപനം; രാജ്യത്ത് വീണ്ടും ലോക്ക് ഡൗണ് പ്രഖ്യാപിക്കുമോ, നിര്‍മ്മല സീതാരാമന് പറയുന്നത് ഇങ്ങനെ\nരണ്ട തവണയും ഗര്‍ഭിണിയായിട്ടും അത് പോയി; ദാമ്പത്യ ജീവിതം അത്ര സുഖകരമായിരുന്നില്ലെന്ന് ബോളിവുഡ് നടി മഹിമ ചൗധരി\n| Updated: Wednesday, April 7, 2021, 16:12 [IST]\nബോളിവുഡ് നടി മഹിമ ചൗധരി തന്റെ ജീവിതത്തിലുണ്ടായ വലിയൊരു അപകടത്തെ കുറിച്ച് മുന്‍പ് തുറന്ന് പറഞ്ഞിട്ടുണ്ട്. ശാരീരികവും മാനസികവുമായി വലിയ മുറിവുകളാണ് അപകടത്തിലൂടെ നടിയ്ക്ക് സംഭവിച്ചത്. എന്നാല് അതിലും വലുത് തന്റെ ദാമ്പത്യ ജീവിതത്തില് സംഭവിച്ചതാണെന്ന് പറയുകയാണ് നടിയിപ്പോള്. ഒരു അഭിമുഖത്തിനിടയിലാണ് മൂന്ന് തവണ ഗര്‍ഭിണിയായതിനെ കുറിച്ചൊക്കെ നടി പറയുന്നത്.\nബോബി മുഖര്‍ജിയെ വിവാഹം കഴിച്ചതിന് ശേഷം രണ്ട് തവണ ഗര്‍ഭിണി ആയെങ്കിലും അത് രണ്ടും അലസി പോവുകയായിരുന്നു എന്നാണ് നടി പറയുന്നത്. 2006 ലാണ് മഹിമയും ബോബിയും തമ്മില് വിവാഹിതരാവുന്നത്. ആ ബന്ധം 2013 ല് അവസാനിപ്പിക്കുകയും ചെയ്തു. ഇപ്പോള് ആ ബന്ധത്തില് അറൈന എന്നൊരു മകളുണ്ട്. തങ്ങളുടെ വിവാഹസമയത്ത് താനത്ര സന്തോഷത്തില് ആയിരുന്നില്ലെന്നാണ് മഹിമ പറയുന്നത്.\nതന്റെ ദാമ്പത്യ ജീവിതത്തിലെ പ്രശ്‌നങ്ങള് സുഹൃത്തുക്കളോടും കുടുംബാംഗങ്ങളോടും പറയാതെ മറച്ച് വെക്കുകയായിരുന്നു. ഒരിക്കലും മാതാപിതാക്കളോടോ മറ്റാരോടെ നമ്മളിക്കാര്യങ്ങള് പറയില്ല. കാരണം ഓ ഇതൊക്കെ വലിയ കാരണമാണോ, പിന്നെയും ഇത് നടക്കും അതുപോലെ ശരിയാവുകയും ചെയ്യും. അങ്ങനെയിരിക്കുമ്പോഴാണ് ഞാന് വീണ്ടും ഗര്‍ഭിണിയാവുന്നത്. ആ കുഞ്ഞിനെ എനിക്ക് നഷ്ടപ്പെട്ട് പോയി. രണ്ടാമതും ഗര്‍ഭിണിയായെങ്കിലും അതും അലസി പോയി. കാരണം ആ സ്ഥലത്ത് ഞാന് സന്തോഷത്തില് ആയിരുന്നില്ല.\nസൂപ്പർ താരങ്ങളുടെ നായികയായിരുന്ന മഹിമ; ബോളിവുഡ് സുന്ദരിയുടെ അഡാറ് ഫോട്ടോസ് കാണാം\nഓരോ തവണയും പുറത്ത് പോയി ഒരു ഇവന്റോ ഒരു ഷോ ചെയ്യാനോ ഞാന് ആഗ്രഹിച്ചിരുന്നു. എന്റെ കുഞ്ഞിനെ അമ്മയുടെ അടുത്ത് വിട്ടിട്ട് ഞാന് പോകുമായിരുന്നു. രണ്ട് ദിവസം കഴിഞ്ഞ് തിരിച്ച് വരികയും ചെയ്യും. അവിടെ ഞാന് അത്രയധികം സുഖപ്രദമായിരുന്നു. എന്നാല് ജീവിതത്തിലെ ഏറ്റവും മോശമായ സമയത്ത് ഭര്‍ത്താവ് പോലും തന്റെ ഭാഗത്ത് നിന്നിരുന്നില്ലെന്ന് കൂടി മഹിമ വ്യക്തമാക്കുന്നു.\n1997 ല് പുറത്തിറങ്ങിയ പര്‍ദ്ദേസ് എന്ന ചിത്രത്തിലൂടെയാണ് മഹിമ ചൗധരി ബോളിവുഡില് ചുവടുറപ്പിക്കുന്നത്. ഷാരുഖ് ഖാന്റെ നായികയായി വന്ന മഹിമ ആദ്യ സിനിമയിലൂടെ തന്നെ ശ്രദ്ധിക്കപ്പെട്ടു. പിന്നീട് അജയ് ദേവ്ഗണുമായി മഹിമ പ്രണയത്തിലാണെന്ന ഗോസിപ്പുകള് പ്രചരിച്ചെങ്കിലും ബോബി മുഖര്‍ജിയെ വിവാഹം കഴിക്കുകയായിരുന്നു.\nActress Mahima Chaudhry Opens Up About Failed Marriage And Reasons For Miscarriages


Malayalam News - വിമാനത്താവളം വഴിയുള്ള സ്വര്‍ണക്കടത്ത്; ഒരു യുവതി കൂടി അറസ്റ്റില് | trivandrum gold smuggling carrier arrested | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nവിമാനത്താവളം വഴിയുള്ള സ്വര്‍ണക്കടത്ത്; ഒരു യുവതി കൂടി അറസ്റ്റില്\nഅറസ്റ്റിലായ അഡ്വ. ബിജുവിന്റെ സംഘത്തിലുള്ള ആളാണ് സിന്ധു\nUpdated: July 9, 2019, 11:25 PM IST\ngold sumggling carrier\nLast Updated: July 9, 2019, 11:25 PM IST\nതിരുവനന്തപുരം: വിമാനത്താവളം വഴിയുള്ള സ്വര്‍ണക്കടത്ത് കേസില് ഒരു യുവതികൂടി അറസ്റ്റിലായി. കഴക്കൂട്ടം സ്വദേശി സിന്ധുവിനെയാണ് ഡിആര്‍ഐ പിടികൂടിയത്. സ്വര്‍ണക്കടത്തു കേസില് അറസ്റ്റിലായ അഡ്വ. ബിജുവിന്റെ സംഘത്തിലുള്ള ആളാണ് സിന്ധു.\nസിന്ധു തന്നെ നാല്‍പ്പതു കിലോയിലധികം സ്വര്‍ണം കടത്തിയിട്ടുണ്ടെന്നാണ് സൂചന. ബിജുവിനും സംഘത്തിനും ഒപ്പം നാല് തവണ സിന്ധു ദുബായില് പോയതിന്റെ തെളിവുകളും ലഭിച്ചിട്ടുണ്ട്. ഓരോ തവണ ദുബായില് പോയി വരുമ്പോഴും 10 കിലോയോളം സ്വര്‍ണം കടത്തുമെന്ന് സിന്ധു ഡിആര്‍ഐ യോട് പറഞ്ഞു.\nAlso Read: ഇരുചക്രവാഹനയാത്രികർക്ക് ഹെല്‍മറ്റ്; കാറിൽ പിന്‍സീറ്റിലുള്ളവർക്കും സീറ്റ്‌ബെല്‍റ്റ്; നിയമം കർശനമാക്കി സർക്കാർ\nകേസില് അറസ്റ്റിലായ അഡ്വ. ബിജുവും സംഘവും 100 കിലോയില് അധികം സ്വര്‍ണം തിരുവനന്തപുരം വിമാന താവളം വഴി മാത്രം കടത്തിയിട്ടുണ്ട്. കൊച്ചിയില് മജിസ്ട്രേറ്റ് മുന്‍പാകെ ഹാജരാക്കിയ സിന്ധുവിനെ റിമാന്‍ഡ് ചെയ്തു.\nകേസില് മുഖ്യപ്രതിയായ കഴക്കൂട്ടം സ്വദേശി അഡ്വ. ബിജു, ഭാര്യ വിനീത രത്‌നകുമാരി, കെഎസ്ആര്‍ടിസി കണ്ടക്ടര് സുനില്‍കുമാര്, സെറീന ഷാജി എന്നിവരെ ഡിആര്‍ഐ നേരത്തെ കസ്റ്റഡിയിലെടുത്തിരുന്നു.\nFirst published: July 9, 2019, 11:25 PM IST\ngold seized in thiruvananthapuram airport


കേരള ബജറ്റ്: കോട്ടയത്ത് പഴയ പദ്ധതികൾ തുടരും, പുതിയ പദ്ധതികൾ ഒന്നുമില്ല | kerala budget: old projects will continue in kottayam; no new projects | Madhyamam\nHomechevron_rightBudgetchevron_rightKerala Budgetchevron_rightKerala Budget 2021chevron_rightകേരള ബജറ്റ്:...\ndate_range5Jun 2021 5:50 AM GMT\nകേരള ബജറ്റ്: കോട്ടയത്ത് പഴയ പദ്ധതികൾ തുടരും, പുതിയ പദ്ധതികൾ ഒന്നുമില്ല\nജില്ല പ്രതീക്ഷിച്ചത് റബർമേഖലയിൽ വമ്പൻ പ്രഖ്യാപനങ്ങൾ\nകോട്ടയം: ആദ്യ പിണറായി സർക്കാറിെൻറ അവസാന ബജറ്റിലെ പദ്ധതികൾ തുടരുമെന്ന് ധനമന്ത്രി കെ.എൻ. ബാലഗോപാൽ പ്രഖ്യാപിെച്ചങ്കിലും ഏറെ പ്രതീക്ഷിച്ച േകാട്ടയത്തിന് നിരാശ. റബർവില സ്ഥിരത പദ്ധതിയിലെ കുടിശ്ശിക പൂർണമായി കൊടുത്തുതീർക്കാൻ കഴിയുന്നവിധത്തിൽ 50 കോടി അനുവദിച്ചത് ആശ്വാസം പകരുന്നുണ്ടെങ്കിലും താങ്ങുവില ഉയർത്താത്തത് നിരാശ സമ്മാനിച്ചു. എം.ജി സർവകലാശാലയിൽ മാർ ക്രിസോസ്റ്റം ചെയർ സ്ഥാപിക്കുമെന്നതാണ് കോട്ടയവുമായി ബന്ധപ്പെട്ട മറ്റൊരു പ്രഖ്യാപനം. ആദ്യ പിണറായി സർക്കാറിെൻറ അഞ്ച് ബജറ്റുകളിലും കോട്ടയത്തിന് കാര്യമായി ഇടം ലഭിച്ചിരുന്നില്ല. ഇത്തവണ ഭരണമുന്നണിക്ക് ജില്ലയിൽ കൂടുതല് സീറ്റും മന്ത്രിസഭയില് പ്രാതിനിധ്യവും വന്നതോടെ പ്രതീക്ഷ വാനോളമായിരുന്നു.\nകേരള കോൺഗ്രസ് ഒപ്പമുള്ളതിനാൽ റബർമേഖലയിൽ വലിയ പ്രഖ്യാപനവും പ്രതീക്ഷിച്ചിരുന്നു. കഴിഞ്ഞ ബജറ്റിലാണ് റബറിെൻറ താങ്ങുവില 150ല്‍നിന്ന് 170 ആക്കി ഉയര്‍ത്തിയത്. ഇത് ഇത്തവണ 200 ആയി ഉയർത്തുമെന്ന് കർഷകർ പ്രതീക്ഷിച്ചിരുന്നു. ഒരുകിലോ റബർ ഉൽപാദിപ്പിക്കാൻ 172 രൂപ ചെലവുവരുമെന്നാണ് റബർ ബോർഡ് നേരത്തേ തയാറാക്കിയ കണക്ക്. ഇപ്പോൾ ചെലവ് കൂടിയിട്ടുണ്ട്. ഇത് കണക്കിലെടുക്കുമെന്ന് കരുതിയെങ്കിലും തുക ഉയർത്തിയില്ല.റബർ വിലസ്ഥരത പദ്ധതിയിലെ കുടിശ്ശിക തീർക്കാൻ 50 കോടി അനുവദിച്ചതിൽ പുതുമയില്ലെന്നും കർഷകസംഘടനകൾ ചൂണ്ടിക്കാട്ടുന്നു.\nഒരോ വർഷവും പദ്ധതിക്കായി നീക്കിവെക്കുന്ന തുകയിൽനിന്ന് കുടിശ്ശിക അനുവദിച്ചുവരുന്നതുമാണ്. ഇതിനുപകരം തുക ഉയർത്തുകയാണ് വേണ്ടിയിരുന്നതെന്ന് ഇവർ പറയുന്നു. നിലവിൽ ഏപ്രിൽ മുതലാണ് വിലസ്ഥിരത പദ്ധതിയനുസരിച്ചുള്ള താങ്ങുവില 170 രൂപയായി ഉയർത്തിയത്. അന്നുമുതൽ വില ഏറക്കുറെ 170 രൂപക്കടുത്താണ്. അതിനാൽ കർഷകർക്ക് പദ്ധതിയുെട ഗുണം ലഭിക്കുന്നില്ലെന്നും ചൂണ്ടിക്കാട്ടപ്പെടുന്നു.\nഏറ്റവുമൊടുവില് തോമസ് ഐസക് അവതരിപ്പിച്ച ബജറ്റില് ജില്ലക്ക് പ്രഖ്യാപിച്ച പ്രധാന പദ്ധതി റബറധിഷ്ഠിത വ്യവസായങ്ങളുടെ ഹബ്ബായിരുന്നു. ഇതിെൻറ പുരോഗതിയും അടുത്ത നീക്കങ്ങളും ബജറ്റിൽ പ്രതീക്ഷിച്ചിരുന്നു. വെള്ളൂര് ന്യൂസ് പ്രിൻറ് ഫാക്‌ടറി സ്ഥലത്ത് ഹബ് സ്ഥാപിക്കുമെന്നും ഐസക് പ്രഖ്യാപിച്ചിരുന്നു.\nഎന്നാൽ, ധനമന്ത്രി ഈ വിഷയത്തിലേക്ക് കടന്നില്ല. ബജറ്റ് പുതുതായി സർക്കാറിെൻറ ഭാഗമായ കേരള കോൺഗ്രസിനും നിരാശയായി. റബര് കര്‍ഷകരെ കൂടെനിര്‍ത്തുന്നതിന് റബര് ഹബ്ബുമായി ബന്ധപ്പെട്ട നിര്‍ണായക പ്രഖ്യാപനമുണ്ടാകുമെന്ന് കേരള കോണ്‍ഗ്രസ്-എം പ്രതീക്ഷിച്ചിരുന്നു. എച്ച്.എന്.എല് ഏറ്റെടുക്കാൻ 250 കോടി രൂപ കഴിഞ്ഞതവണ അനുവദിച്ചിരുന്നു. ജില്ല ഏറെ പ്രതീക്ഷേയാടെ കാത്തിരുന്ന ഇതിലും പുതുബജറ്റ് മൗനം പാലിച്ചു. സഹകരണ മന്ത്രിയുടെ ജില്ലയായതിനാല് സഹകരണ മേഖലയിൽ പുതുപദ്ധതികൾ പ്രതീക്ഷിച്ചിരുന്നു. നെല്ല് സംഭരണത്തില് സഹകരണമേഖല ഇടപെടുമെന്ന് മന്ത്രി പ്രഖ്യാപിക്കുകയും ചെയ്തിരുന്നു. വിഷയം കോടതിയുടെ പരിഗണനയിലാണെങ്കിലും ചെറുവള്ളി വിമാനത്താവളത്തില് പ്രത്യേക പരിഗണനയുമുണ്ടാകുമെന്നും കരുതിയിരുന്നു. എന്നാൽ, പരാമർശങ്ങളുണ്ടായില്ല.\nപടിഞ്ഞാറന് മേഖലയുടെ വെള്ളപ്പൊക്ക ഭീഷണി ഒഴിവാക്കാനുതകുന്ന പദ്ധതികളും നേതാക്കളുടെ വാക്കുകൾ മാത്രമായി. മുൻ ബജറ്റ് ഉടച്ചുവാർക്കാതെ അതിെൻറ തുടർച്ചയെന്ന നിലയിലേക്ക് ധനമന്ത്രി പ്രഖ്യാപനങ്ങെള മാറ്റിയതാണ് ജില്ലക്ക് തിരിച്ചടിയായത്.അതേസമയം, ആരോഗ്യമേഖലക്ക് ഊന്നൽ നൽകിയത് ജില്ലക്ക് നേട്ടമാകും.\nകോട്ടയം മെഡിക്കൽ കോളജ് അടക്കമുള്ള ആശുപത്രികൾക്ക് കൂടുതൽ സൗകര്യങ്ങൾ എത്തിയേക്കാം. തോട്ടം, കാർഷിക മേഖലകളിലെ വിവിധ പദ്ധതികളും ജില്ലക്ക് ഗുണമാകും. ഉത്തരവാദിത്ത ടൂറിസം പ്രോത്സാഹിപ്പിക്കുമെന്നതും കോട്ടയത്തിന് ഗുണകരമാകും.\nTAGS:Kerala Budget 2021\nNews Summary - kerala budget: old projects will continue in kottayam; no new projects


വെട്ടിമാറ്റിയ മുഖ്യമന്ത്രിയുടെ കട്ടൗട്ടിന്റെ തലഭാഗം കിട്ടി: കണ്ടെത്തിയത് ബോംബുകള്‍ക്കൊപ്പം – Chandrika Daily\nBy web desk3Thursday April 8, 2021 17:08 pm\nവെട്ടിമാറ്റിയ മുഖ്യമന്ത്രിയുടെ കട്ടൗട്ടിന്റെ തലഭാഗം കിട്ടി: കണ്ടെത്തിയത് ബോംബുകള്‍ക്കൊപ്പം\nവെട്ടിമാറ്റിയ മുഖ്യമന്ത്രിയുടെ കട്ടൗട്ടിന്റെ തലഭാഗവും ഇതിനൊപ്പമുണ്ടായിരുന്നു\nകണ്ണൂര്: മമ്പറം ടെലിഫോണ് എക്‌സ്‌ചേഞ്ചിന് സമീപം നാല് ബോംബുകള് കണ്ടെത്തി. ബോംബ് നിര്‍മ്മാണ സാമഗ്രികളും സമീപത്ത് നിന്നും കണ്ടെടുത്തു. വെട്ടിമാറ്റിയ മുഖ്യമന്ത്രിയുടെ കട്ടൗട്ടിന്റെ തലഭാഗവും ഇതിനൊപ്പമുണ്ടായിരുന്നു.\nകഴിഞ്ഞ ദിവസമാണ് മമ്പറത്തെ മുഖ്യമന്ത്രിയുടെ കട്ടൗട്ടിന്റെ തലഭാഗം വെട്ടിമാറ്റിയ നിലയില് കണ്ടെത്തിയത്. മമ്പറത്ത് സ്ഥാപിച്ചിരുന്ന പിണറായി വിജയന്റെ കട്ടൗട്ടില് നിന്നാണ് തല ഭാഗം വെട്ടി മാറ്റിയത്. സംഭവത്തില് ആര്.എസ്.എസ്-ബി.ജെ.പി ഗുണ്ടാ സംഘമാണെന്നാണ് സിപിഎം ആരോപണം.


Jayalalithaa's bail plea will consider tomorrow | ജയലളിതയുടെ ജാമ്യാപേക്ഷ നാളെ പരിഗണിക്കും; തീരുമാനം ഹൈക്കോടതി രജിസ്ട്രാർക്ക് നൽകിയ അപേക്ഷയെ തുടർന്ന്; അഴിക്കുള്ളിലും തലൈവിക്ക് ഇളവുകൾ ഏറെ; തമിഴ്‌നാട്ടിൽ ഇന്ന് സിനിമാ ബന്ദ് - MarunadanMalayali.com\nജയലളിതയുടെ ജാമ്യാപേക്ഷ നാളെ പരിഗണിക്കും; തീരുമാനം ഹൈക്കോടതി രജിസ്ട്രാർക്ക് നൽകിയ അപേക്ഷയെ തുടർന്ന്; അഴിക്കുള്ളിലും തലൈവിക്ക് ഇളവുകൾ ഏറെ; തമിഴ്‌നാട്ടിൽ ഇന്ന് സിനിമാ ബന്ദ്\nSeptember 30, 2014 | 04:16 PM IST | Permalink\nബംഗളൂരു: അനധികൃത സ്വത്ത് സമ്പാദനക്കേസിൽ ജയിലിലായ തമിഴ്‌നാട് മുൻ മുഖ്യമന്ത്രി ജെ ജയലളിതയുടെ ജാമ്യാപേക്ഷ നാളെ പരിഗണിക്കും. കർണാടക ഹൈക്കോടതിയുടെ പ്രത്യേക ബഞ്ചാണ് അപേക്ഷ പരിഗണിക്കുന്നത്. ഹൈക്കോടതി രജിസ്ട്രാർക്ക് നൽകിയ അപേക്ഷയെത്തുടർന്നാണ് ജയയുടെ ജാമ്യാപേക്ഷ നാളെ പരിഗണിക്കുന്നത്.\nനേരത്തെ കർണാടക ഹൈക്കോടതി ജാമ്യാപേക്ഷ പരിഗണിക്കുന്നത് ഒക്ടോബർ ആറിലേക്ക് മാറ്റി വച്ചിരുന്നു. വിധിപകർപ്പ് ലഭിക്കാത്തതിനാൽ പരിഗണിക്കാൻ സാധിക്കില്ലെന്ന കാരണം ചൂണ്ടിക്കാട്ടിയാണ് കോടതി കേസ് മാറ്റിവച്ചത്. ഇതോടെ തിങ്കളാഴ്ച വരെ ജയലളിതയ്ക്ക് ജയിലിൽ തുടരേണ്ടി വരുമെന്ന അവസ്ഥയായിരുന്നു. ഇതെത്തുടർന്നാണ് ഹൈക്കോടതി രജിസ്ട്രാർക്ക് പ്രത്യേക അപേക്ഷ നൽകിയത്. മുതിർന്ന അഭിഭാഷകൻ രാംജത് മലാനിയാണ് ജയലളിതയ്ക്ക് വേണ്ടി കോടതിയിൽ ഹാജരായത്. ഹൈക്കോടതിയുടെ അവധിക്കാല ബഞ്ചാണ് ജയലളിതയുടെ ഹർജി ആദ്യം പരിഗണിച്ചത്.\nപുരൈച്ചിതലൈവിയെ ജയിലിൽ അടച്ച കോടതിവിധിയിൽ പ്രതിഷേധിച്ച് ഇന്ന് തമിഴ്‌നാട്ടിൽ സിനിമബന്ദ് ആചരിക്കുകയാണ്. ഇന്ന് 26മാത്തെ ഇനമായാണ് കോടതി ജയലളിതയുടെ ജാമ്യാപേക്ഷ എടുത്തത്. എന്നാൽ വിധിപ്പകർപ്പ് ഇല്ലാത്തതിനാൽ കേസ് പരിഗണിക്കുന്നില്ലെന്ന് പറഞ്ഞതോടെ ജയയുടെ പ്രതീക്ഷകൾ അസ്തമിക്കുകയായിരുന്നു. ഹൈക്കോടതി ജാമ്യാപേക്ഷ തള്ളിയാൽ എത്രയും പെട്ടെന്ന് സുപ്രീംകോടതിയെ സമീപിക്കാനാണ് എഐഎഡിഎംകെ ക്യാമ്പിന്റെ നീക്കം. കോടതി വിധിക്കെതിരെ തമിഴ്‌നാട്ടിൽ പ്രതിഷേധം പ്രകടനങ്ങൾ അവസാനിച്ചിട്ടില്ല.\nഅനധികൃത സ്വത്ത് സമ്പാദന കേസിൽ നാല് വർഷത്തെ തടവ് ശിക്ഷ ലഭിച്ച മുൻ മുഖ്യമന്ത്രി ജെ ജയലളിതയോട് അനുകമ്പ പ്രകടിപ്പിച്ച് തമിഴ്‌നാട്ടിലെ സിനിമ തിയ്യേറ്ററുകൾ ഇന്ന് അടച്ചിട്ടാണ് ബന്ദ് നടത്തുന്നത്. ജയലളിതക്ക് പിന്തുണ പ്രഖ്യാപിച്ച് തമിഴ് ഫിലിം എക്‌സിബിറ്റേഴ്‌സ് അസോസിയേഷൻ പ്രവർത്തകർ ഏകദിന നിരാഹാര സമരവും നടത്തുന്നുണ്ട്. നിരാഹാര സമരത്തിൽ പങ്കാളികളാകുമെന്ന് തമിഴ് ഫിലിം പ്രൊഡ്യൂസേഴ്‌സ് കൗൺസിലും സൗത്ത് ഇന്ത്യൻ ആർട്ടിസ്റ്റ്‌സ് അസോസിയേഷനും അറിയിച്ചിട്ടുണ്ട്. ചെപ്പോക്കിൽ രാവിലെ ഒമ്പതിന് ആരംഭിച്ച നിരാഹാര സമരം വൈകുന്നേരം ആറുവരെ നീണ്ടു നിൽക്കും\nഅതേസമയം ജയിലിൽ കഴിയുന്ന ജയലളിതയ്ക്ക് അഴിക്കുള്ളിൽ നിരവധി ഇളവുകളാണ് നൽകുന്നത്. പുലർച്ചെ അഞ്ചരക്ക് ഉണർന്നാൽ ഉടനെ ഒരു ഗ്‌ളാസ് നാരങ്ങാ വെള്ളമാണ് ജയ കഴിക്കുന്നത്. തുടർന്ന് പ്രഭാത നടത്തം,. ഇതിന് ശേഷം തമിഴ് പത്രങ്ങളും ഇംഗ്ലീഷ് പത്രങ്ങളും അടക്കം മൂന്ന് നാല് പത്രങ്ങൾ വായിക്കും. ജയിലിൽ ഏത് സമയവും ഡോക്ടറുടെ സേവനം ജയക്ക് ലഭിക്കുന്നുണ്ട്. പ്രഭാത ഭക്ഷവും ജയയ്ക്ക് ഇഷ്ടപ്പെട്ടതാണ്. വീട്ടിലുണ്ടാക്കിയ ഭക്ഷണമാണ് ജയക്കായി കൊണ്ടുവരുന്നത്. ഉച്ചക്ക് ചപ്പാത്തിയും തൈര് സാദവുമാണ് പ്രിയം. ഇതും പുറമേ നിന്ന് കൊണ്ടുവരും. രാത്രി ജ്യൂസ് മാത്രം മതി.\nതടവുകാർ ജയിൽ യൂനിഫോം ഇടണമെന്ന് നിബന്ധന ഉണ്ടെങ്കിലും അതിലും ജയലളിതക്ക് ഇളവുണ്ട്. വീട്ടിൽ നിന്ന് കൊണ്ടുവന്ന സ്വന്തം വസ്ത്രങ്ങളാണ് ധരിക്കുന്നത്. ജയയെ പാർപ്പിച്ച വിമൻ ബാരക്കിലെ സിംഗിൾ സെല്ലിൽ അത്യാവശ്യ സൗകര്യങ്ങളുണ്ട്. രണ്ടു കസേര, ഒരു മേശ. കട്ടിൽ, ഫാൻ , ടി വി എന്നിവ നൽകിയിട്ടുണ്ട് . വിമൻ ഗാർഡുകൾ അടക്കം പൊലിസ് പുറത്തു സദാ കാവലുണ്ട് .\nഇതേസമയം കൂട്ടുപ്രതികളായ ശശികല , ഇളവരശി , സുധാകരൻ എന്നിവർക്ക് ജയലളിതക്ക് ലഭിക്കുന്ന വി.വി.ഐ.പി സൗകര്യങ്ങൾ നൽകുന്നില്ല. അവർക്ക് ജയിൽ ഭക്ഷണമാണ് കൊടുക്കുന്നത്.\nബംഗളൂരുവിൽ തടവുകാരിയായി ജയലളിത കഴിയുന്നത് കർണാടക സർക്കാരിനു വലിയ തലവേദനയാണ് സൃഷ്ട്ടിക്കുന്നത്. തമിഴ് വംശജർ സംസ്ഥാനത്ത് ധാരാളം ഉള്ളതിനാൽ പൊലീസ് സദാ ജാഗ്രതയിലാണ്. തമിഴ്‌നാട്ടിൽ പ്രതീക്ഷിച്ചത്ര കുഴപ്പങ്ങൾ ഉണ്ടായിട്ടില്‌ളെന്നാണ് രഹസ്യാന്വേഷണ ഏജൻസികളുടെ വിലയിരുത്തൽ.


നവവധു ഭർതൃവീട്ടിൽ കഴുത്തറുത്ത് മരിച്ച നിലയിൽ | Global Indian News\nHome Crime നവവധു ഭർതൃവീട്ടിൽ കഴുത്തറുത്ത് മരിച്ച നിലയിൽ\nനവവധു ഭർതൃവീട്ടിൽ കഴുത്തറുത്ത് മരിച്ച നിലയിൽ\nതിരുവനന്തപുരം: ഭർതൃവീട്ടിൽ യുവതിയെ കഴുത്തറുത്ത് മരിച്ച നിലയിൽ കണ്ടെത്തി. തിരുവനന്തപുരം മുത്താന സ്വദേശി ആതിരയാണ് മരിച്ച നിലയിൽ കണ്ടെത്തിയത്. 24 വയസായിരുന്നു. ഇന്ന് രാവിലെയാണ് സംഭവം. കറിക്കത്തി കൊണ്ടാണ് കഴുത്ത് മുറിച്ചത്. കയ്യിലെ ഞരമ്പും മുറിച്ചിരുന്നു.\nഒന്നരമാസം മുൻപായിരുന്നു ആതിരയുടെ വിവാഹം. മരണത്തിൽ ദുരൂഹതയുണ്ടെന്ന് ബന്ധുക്കൾ ആരോപിച്ചു. ആതിരയുടെ ഭർത്താവ് ശരത് രാവിലെ അച്ഛനുമൊത്ത് കൊല്ലത്ത് ആശുപത്രിയിൽ പോയിരുന്നു. ഇതിനിടെ ആതിരയുടെ അമ്മ മകളെ കാണാൻ വീട്ടിൽ എത്തിയെങ്കിലും ആരേയും കണ്ടില്ല.\nശരത് എത്തിയ ശേഷം വീടിനുള്ളിൽ തിരഞ്ഞപ്പോഴാണ് ആതിരയെ ബാത്ത്‌റൂമിൽ കഴുത്തറുത്ത് മരിച്ച നിലയിൽ കണ്ടെത്തിയത്. ഡോഗ്‌സ്‌ക്വാഡും ഫൊറെൻസിക് വിദഗ്ധരും സംഭവ സ്ഥലത്തെത്തി പരിശോധന നടത്തി. കല്ലമ്പലം പോലീസ് കേസെടുത്ത് അന്വേഷണം ആരംഭിച്ചു.\nPrevious articleസൗദി അറേബ്യക്കു നേരെ ഹൂഥികൾ അയച്ച മൂന്നു ഡ്രോണുകൾ അറബ് സഖ്യസേന തകർത്തു\nNext articleഇന്ത്യ കാത്തിരുന്ന കൊവിഡ് വാക്‌സിനേഷന് തുടക്കം; ചരിത്ര ദൗത്യം പ്രധാനമന്ത്രി നരേന്ദ്ര മോദി ഉദ്ഘാടനം ചെയ്തു


2024 – ഒരു രാജ്യം ഒറ്റ തെരഞ്ഞെടുപ്പ് : ചെലവ് കുറയ്ക്കല്- ശുദ്ധീകരണം ; വോട്ടര് പട്ടികയും ഒന്നാക്കാന് കേന്ദ്ര സര്‍ക്കാര്; | Gramajyothi News\n2024 – ഒരു രാജ്യം ഒറ്റ തെരഞ്ഞെടുപ്പ് : ചെലവ് കുറയ്ക്കല്- ശുദ്ധീകരണം ; വോട്ടര് പട്ടികയും ഒന്നാക്കാന് കേന്ദ്ര സര്‍ക്കാര്;\nAugust 29, 2020 12:04 pm Published by : സ്വന്തം ലേഖകൻ\nന്യൂദല്‍ഹി : തെരഞ്ഞെടുപ്പ് ഒരുമിച്ച് നടത്തുന്നതിന്റെ ഭാഗമായി രാജ്യത്താകമാനം ഒറ്റ വോട്ടര് പട്ടിക നടപ്പാക്കാന് കേന്ദ്ര സര്‍ക്കാര് നടപടി. ഒരു രാജ്യം ഒരു തെരഞ്ഞെടുപ്പ് എന്ന ആശയത്തിനായി ഇനി ഒറ്റ വോട്ടര് പട്ടിക എന്നതും നടപ്പിലാക്കും. ഇതുമായി ബന്ധപ്പെട്ട് കേന്ദ്ര സര്‍ക്കാര് ചര്‍ച്ചകള് ആരംഭിച്ചുകഴിഞ്ഞു.\nവിഷയത്തില് സംസ്ഥാനങ്ങളുടെ നിലപാട് തേടിയ ശേഷമാകും നടപടി സ്വീകരിക്കുക. ലോക്‌സഭ, നിയമസഭ, തദ്ദേശ തെരഞ്ഞെടുപ്പുകള്‍ക്ക് ഇത് ബാധകമാകും. നിലവില് കേരളമടക്കം ഏഴ് സംസ്ഥാനങ്ങള് വ്യത്യസ്തമായ വോട്ടര് പട്ടികയാണ് തദ്ദേശഭരണ തിരഞ്ഞെടുപ്പിനായി ഉപയോഗിക്കുന്നത്.\nസംസ്ഥാനങ്ങളുടേയും തെരഞ്ഞെടുപ്പ് കമ്മിഷന്റെ വോട്ടര്‍പട്ടികയും തമ്മില് ലയിപ്പിച്ച് ഒറ്റ വോട്ടര് പട്ടികയാക്കുക എന്നതാണ് കേന്ദ്രസര്‍ക്കാര് നിലവില് ആലോചിക്കുന്നത്. എന്നാല് ഒറ്റ വോട്ടര് പട്ടിക നടപ്പിലാക്കണമെങ്കില് ഭരണഘടനാ ഭേദഗതി ആവശ്യമാണ്.\nപ്രധാനമന്ത്രിയുടെ പ്രിന്‍സിപ്പല് സെക്രട്ടറിയുടെ നേതൃത്വത്തില് ഇക്കാര്യം പ്രധാനമന്ത്രിയുടെ ഓഫീസ് ചര്‍ച്ച നടത്തി വരികയാണ്. വോട്ടര്‍പട്ടിക ഒന്നാക്കി മാറ്റുന്ന വിഷയത്തില് വ്യത്യസ്ത വോട്ടര് പട്ടികയുള്ള കേരളമടക്കമുള്ള സംസ്ഥാനങ്ങളുമായി ചര്‍ച്ച ചെയ്യാന് കാബിനറ്റ് സെക്രട്ടറിക്ക് ചുമതല കൈമാറിയിട്ടുണ്ട്.\nകേന്ദ്ര തെരഞ്ഞെടുപ്പ് കമ്മീഷന്റെ തിരച്ചറിയല് കാര്‍ഡുള്ളവര് പോലും സംസ്ഥാനങ്ങളിലെ തദ്ദേശഭരണ തെരഞ്ഞെടുപ്പിനുള്ള വോട്ടര് പട്ടികയില് ഉള്‍പ്പെടാതെ പോകുന്നുണ്ട്. ഇത്തരം പ്രശ്നങ്ങളൊക്കെ ഒരു രാജ്യം ഒറ്റ വോട്ടര് പട്ടികയിലൂടെ സാധിക്കും. കൂടാതെ നിലവില് തെരഞ്ഞെടുപ്പിനായുള്ള ചെലവുകള് കുറയ്ക്കുന്നതിനും ഇതിലൂടെ സാധിക്കുമെന്നാണ് പ്രതീക്ഷിക്കുന്നത്.


സൗദി അറേബ്യയെ പിന്തള്ളി റഷ്യ ഇന്ത്യയിലേക്കുള്ള രണ്ടാമത്തെ വലിയ എണ്ണ വിതരണക്കാരായി – World Indian News\nBusiness Headlines Middle East Russia Saudi Arabia\nJune 14, 2022 June 14, 2022 Anto\nന്യൂഡൽഹി : ഇന്ത്യയിലേക്കുള്ള എണ്ണ കയറ്റുമതിയിൽ സൗദി അറേബ്യയെ റഷ്യ പിന്നിലാക്കി. ഇപ്പോൾ ഇന്ത്യയ്ക്ക് ഏറ്റവും കൂടുതൽ എണ്ണ നൽകുന്ന രണ്ടാമത്തെ രാജ്യമായി റഷ്യ മാറി. ഇന്ത്യയ്ക്ക് എണ്ണ നൽകുന്ന ഏറ്റവും വലിയ രാജ്യമായി ഇറാൻ ഇപ്പോഴും തുടരുന്നു. വ്യാവസായിക കണക്കുകൾ പ്രകാരം, മെയ് മാസത്തിൽ റഷ്യ ഇന്ത്യയ്ക്ക് പ്രതിദിനം 25 ദശലക്ഷം ബാരൽ എണ്ണ വിതരണം ചെയ്തു. ഇത് ഇന്ത്യയുടെ മൊത്തം ആവശ്യത്തിൻറെ 16 ശതമാനമാണ്. ലോകത്ത് എണ്ണ ഇറക്കുമതി ചെയ്യുന്ന മൂന്നാമത്തെ രാജ്യമാണ് ഇന്ത്യ. കണക്കുകൾ പ്രകാരം ഇന്ത്യയ്ക്ക് എണ്ണ നൽകുന്ന കാര്യത്തിൽ സൗദി അറേബ്യ ഇപ്പോൾ മൂന്നാം സ്ഥാനത്താണ്.\nകണക്കുകൾ പ്രകാരം മെയ് മാസത്തിൽ ഇന്ത്യൻ റിഫൈനറികൾക്ക് റഷ്യയിൽ നിന്ന് പ്രതിദിനം 8.19 ലക്ഷം ബാരൽ എണ്ണ ലഭിച്ചു. ഒരു മാസത്തിനിടെ എണ്ണ ലഭിക്കുന്ന ഏറ്റവും വലിയ കണക്കാണിത്. കണക്കുകൾ പ്രകാരം ഏപ്രിലിൽ ഇന്ത്യൻ കമ്പനികൾക്ക് പ്രതിദിനം 2.77 ലക്ഷം ബാരൽ എണ്ണ ലഭിച്ചു. ഉക്രെയ്നുമായുള്ള യുദ്ധത്തെത്തുടർന്ന് പാശ്ചാത്യ രാജ്യങ്ങൾ റഷ്യയ്ക്കെതിരെ നിരവധി വ്യാപാര ഉപരോധങ്ങൾ ഏർപ്പെടുത്തി. ഇക്കാരണത്താൽ പല രാജ്യങ്ങളും റഷ്യയിൽ നിന്ന് എണ്ണ വാങ്ങിയില്ല. ഇന്ത്യൻ കമ്പനികൾക്ക് ഇതിൻറെ പ്രയോജനം ലഭിക്കുകയും അവർ മെയ് മാസത്തിൽ കുറഞ്ഞ നിരക്കിൽ റെക്കോർഡ് എണ്ണ ഇറക്കുമതി ചെയ്യുകയും ചെയ്തു. പൊതുവേ, ഉയർന്ന ഗതാഗത ചെലവ് കാരണം ഇന്ത്യൻ കമ്പനികൾ റഷ്യയിൽ നിന്ന് എണ്ണ വാങ്ങുന്നത് കുറവാണ്.\nഅതേസമയം, സെന്റർ ഫോർ റിസർച്ച് ഓൺ എനർജി ആൻഡ് ക്ലീൻ എയറിൻറെ കണക്കനുസരിച്ച്, ജർമ്മനിയെ പിന്തള്ളി ചൈന ഇപ്പോൾ റഷ്യയുടെ ഏറ്റവും വലിയ ഊർജ്ജം വാങ്ങുന്ന രാജ്യമായി മാറിയിരിക്കുന്നു. ഫെബ്രുവരി 24 മുതൽ, ചൈന റഷ്യയിൽ നിന്ന് 93 ബില്യൺ യൂറോ (ഏകദേശം 97 ബില്യൺ ഡോളർ) എണ്ണ, പ്രകൃതിവാതകം, കൽക്കരി എന്നിവ വാങ്ങിയതായി കേന്ദ്രം അറിയിച്ചു.\nകൊവിഡ്-19 മരുന്ന് കരാറിൽ ഫൈസറും അമേരിക്കയും


Katara Patton | നമ്മുടെ പ്രതിദിന ആഹാരം\nലേഖനങ്ങൾ എഴുതിയത് കട്ടാര പാറ്റൺ\nകട്ടാര പാറ്റൺ | ജൂൺ 12\nനല്ലൊരു സ്ക്രാബിൾ ഗെയിം (അക്ഷരമെഴുതിയ കട്ടകൾ നിരത്തി വാക്കുകളുണ്ടാക്കുന്ന കളി) എനിക്ക് ഇഷ്ടമാണ്. ഒരിക്കൽ ഒരു പ്രത്യേക കളിയുടെ ശേഷം, എന്റെ സുഹൃത്തുക്കൾ ഒരു നീക്കത്തിന് എന്റെ പേര് നൽകി-അതിനെ "കറ്റാര" എന്ന് പേരിട്ടു. അവിടെ ഞാൻ മുഴുവൻ ഗെയിമിലും പിന്നിലായിരുന്നു, എന്നാൽ അവസാനം - സഞ്ചിയിൽ കട്ടകളൊന്നും അവശേഷിപ്പിക്കാതെ - ഞാൻ ഏഴക്ഷരങ്ങളുള്ള ഒരു വാക്ക് ഉണ്ടാക്കി. അതിന്റെ അർത്ഥം കളി അവസാനിച്ചു എന്നാണ്. ഒപ്പം എനിക്ക് അൻപത് ബോണസ് പോയിന്റും കട്ടകൾ അവശേഷിച്ചവരുടെ കട്ടകളും ലഭിച്ചു. അങ്ങനെ ഞാൻ പിന്നിൽ നിന്നും മുന്നിലേക്ക് എത്തി. ഇപ്പോൾ ഞങ്ങൾ എപ്പോഴോക്കെ കളിച്ചാലും ആരെങ്കിലും പിന്നിലാകുമ്പോൾ, അവർ പ്രതീക്ഷ കൈവിടാതെ ഒരു "കറ്റാര"യ്ക്കുവേണ്ടി കാത്തിരിക്കും.\nകഴിഞ്ഞ നാളുകളിൽ സംഭവിച്ചത് ഓർക്കുന്നത് നമ്മുടെ ആത്മാവിനെ ഉയർത്താനും നമുക്ക് പ്രത്യാശ നൽകുവാനും ഇടയാകും. അതെ കാര്യമാണ് യിസ്രായേല്യർ പെസഹാ ആഘോഷിച്ചപ്പോൾ ചെയ്തത്. ഫറവോനാലും തന്റെ ജനത്താലും യിസ്രായേൽ ജനം പീഢിപ്പിക്കപ്പെട്ടപ്പോൾ ദൈവം ചെയ്തതിനെ ഓർമ്മിക്കലാണ് പെസഹാ (പുറപ്പാട് 1:6-14). അവർ ദൈവത്തോട് നിലവിളിച്ചപ്പോൾ, അവിടുന്ന് അത്ഭുതകരമായി അവരെ വിടുവിച്ചു. അവരുടെ വാതിൽപ്പടികളിൽ രക്തം പുരട്ടുവാനും അതിനാൽ സംഹാരകൻ അവരുടെയും അവരുടെ മൃഗങ്ങളുടെയും ആദ്യജാതനെ "കടന്ന് പോകും" (12:12-13) എന്ന് അവൻ അവരോട് പറഞ്ഞു. അങ്ങനെ അവർ മരണത്തിൽ നിന്ന് സംരക്ഷിക്കപ്പെടും.\nനൂറ്റാണ്ടുകൾക്കുശേഷം, പാപത്തിൽ നിന്നും മരണത്തിൽ നിന്നും നമ്മെ വിടുവിച്ച, യേശുവിന്റെ കുരിശിലെ യാഗത്തെ ഓർത്തുകൊണ്ട് അവന്റെ വിശ്വാസികൾ പതിവായി കൂട്ടായ്മ ആചരിക്കുന്നു. (1 കൊരിന്ത്യർ 11:23-26). കഴിഞ്ഞ നാളുകളിലെ ദൈവത്തിന്റെ സ്‌നേഹനിർഭരമായ പ്രവൃത്തികൾ ഓർക്കുന്നത് ഇന്ന്\nനമുക്ക് പ്രത്യാശ നൽകുന്നു.\nകട്ടാര പാറ്റൺ | ജൂൺ 7\nമുഖത്ത് ഒരു പുഞ്ചിരിയോടെ എന്റെ പ്രായമായ വലിയ അമ്മായി അവരുടെ രോഗക്കിടക്കയിൽ കിടന്നു. അവരുടെ കവിളുകളിൽ ചുളുക്കം ബാധിച്ചിരുന്നു, നരച്ച മുടികൾ മുഖത്തുനിന്നും പുറകിലേക്ക് ഒതുക്കിയിരുന്നു. അവർ അധികമൊന്നും സംസാരിച്ചിരുന്നില്ല, എന്നാൽ ഞാനും അച്ഛനും അമ്മയും ഒരിക്കൽ സന്ദർശിച്ചപ്പോൾ അവർ പറഞ്ഞത് ഞാൻ ഇപ്പോഴും ഓർക്കുന്നു. അവർ മന്ത്രിച്ചു, "ഞാൻ ഒറ്റക്കല്ല, യേശു എന്റെ കൂടെയുണ്ട്."\nതനിച്ച് താമസിക്കുന്ന ഒരു സ്ത്രീ എന്ന നിലയിൽ അവരുടെ പ്രസ്താവന എന്നിൽ ആശ്ചര്യം ഉളവാക്കി. അവരുടെ ഭർത്താവ് ദീർഘ വർഷങ്ങൾ മുൻപ് മരിച്ചു, മക്കളാണെങ്കിൽ വളരെ ദൂരെയാണ് താമസിക്കുന്നത്. തൊണ്ണൂറ് വയസ്സിനോട് അടുക്കുന്ന അവർ, തന്റെ കിടക്കയിൽ, കഷ്ടിച്ച് നീങ്ങാൻ പോലും കഴിയാതെ ഒറ്റക്കാണ് കഴിയുന്നത്. എങ്കിലും താൻ ഒറ്റക്കല്ല എന്ന് പറയുവാൻ അവർക്ക് കഴിഞ്ഞു.\nഎന്റെ അമ്മായി യേശു തന്റെ ശിഷ്യന്മാരോട് പറഞ്ഞത് അക്ഷരാർത്ഥത്തിൽ സ്വീകരിച്ചു: "ഞാനോ ലോകാവസാനത്തോളം എല്ലാനാളും നിങ്ങളോടുകൂടെ ഉണ്ടു" (മത്തായി 28:20). യേശു തന്റെ ശിഷ്യന്മാരോട് ലോകത്തിലേക്ക് പോയി തന്റെ സുവിശേഷം മറ്റുള്ളവരുമായി പങ്കുവെക്കുവാൻ പഠിപ്പിച്ചപ്പോൾ ചെയ്തതുപോലെ, ക്രിസ്തുവിന്റെ ആത്മാവ് തന്നോട് കൂടെയുണ്ടെന്ന് അവർ അറിഞ്ഞിരുന്നു (വാ.19). പരിശുദ്ധാത്മാവ് ശിഷ്യന്മാരോട് കൂടെയും നമ്മോടു കൂടെയും ഉണ്ടാവുമെന്ന് യേശു പറഞ്ഞു (യോഹന്നാൻ 14:16-17).\nഎന്റെ അമ്മായി ആ വാഗ്ദത്തതിന്റെ യാഥാർഥ്യം അനുഭവിച്ചിട്ടുണ്ടെന്ന് എനിക്കുറപ്പുണ്ട്. അവൾ ആ കിടക്കയിൽ കിടക്കുമ്പോഴും പരിശുദ്ധാത്മാവ് തന്റെ ഉള്ളിൽ ഉണ്ട്. പരിശുദ്ധാത്മാവ് അനന്തരവളായ എന്നോട് ഈ സത്യം പങ്കുവയ്ക്കാൻ അവളെ ഉപയോഗിച്ചു.\nകട്ടാര പാറ്റൺ | മെയ് 13\nഎന്റെ നാൽപ്പത് മിനിറ്റ് വ്യായാമത്തിന്റെ അവസാന നിമിഷങ്ങളിലേക്ക് ഞാൻ പ്രവേശിക്കുമ്പോൾ, എന്റെ പരിശീലകൻ നിർദ്ദേശിക്കും, "ശക്തമായി പൂർത്തിയാക്കുക!" എനിക്ക് അറിയാവുന്ന ഓരോ വ്യക്തിഗത പരിശീലകനോ ഗ്രൂപ്പ് ഫിറ്റ്നസ് ലീഡറോ വ്യായാമം അവസാനിപ്പിക്കുന്നതിന്റെ കുറച്ച് മിനിറ്റ് മുമ്പ് ഈ വാചകം ഉപയോഗിക്കുന്നു. വ്യായാമത്തിന്റെ അവസാനം തുടക്കംപോലെ തന്നെ പ്രധാനപ്പെട്ടതാണെന്ന് അവർക്കറിയാം. കുറച്ചുസമയം ചലനത്തിലായിരിക്കുമ്പോൾ തനിയെ വേഗത കുറയ്ക്കാനോ മന്ദഗതിയിലാക്കാനോ ആഗ്രഹിക്കുന്ന പ്രവണത മനുഷ്യശരീരത്തിനുണ്ടെന്ന് അവർക്ക് അറിയാം.\nയേശുവുമായുള്ള നമ്മുടെ യാത്രയിലും ഇത് സത്യമാണ്. ജറുസലേമിലേക്ക് പോകുമ്പോൾ എഫെസോസിലെ സഭയിലെ മൂപ്പന്മാരോടു പൗലോസ് പറഞ്ഞു: അവിടെ ക്രിസ്തുവിന്റെ അപ്പോസ്തലനെന്ന നിലയിൽ പീഡനങ്ങൾ നേരിടേണ്ടിവരുമെന്ന് ഉറപ്പായിരുന്നു എങ്കിലും, തനിക്ക് തന്റെ ദൗത്യം ശക്തമായി പൂർത്തിയാക്കേണ്ടതുണ്ട് (പ്രവൃ. 20: 17-24). പൗലോസ് തളർന്നില്ല, താൻ ആരംഭിച്ച യാത്ര പൂർത്തിയാക്കുകയും ദൈവം തന്നെ വിളിച്ച കാര്യം ചെയ്യുകയുമായിരുന്നു അദ്ദേഹത്തിന്റെ ദൗത്യം - "ദൈവകൃപയുടെ സുവിശേഷം" പറയാൻ (വാ. 24) അവൻ ശക്തമായി ആഗ്രഹിച്ചു. ബുദ്ധിമുട്ട് അവനെ കാത്തിരിക്കുകയാണെങ്കിൽപ്പോലും (വാ. 23), അവൻ തന്റെ ഫിനിഷിങ്ങ് ലൈനിലേക്ക് ഓടിക്കൊണ്ടിരിക്കുവാൻ ശ്രദ്ധിക്കുകയും തന്റെ ഓട്ടത്തിൽ ഉറച്ചുനിൽക്കുവാൻ തീരുമാനിക്കുകയും ചെയ്തു.\nനാം നമ്മുടെ ശാരീരിക പേശികൾ ശക്തമാക്കാൻ വ്യായാമം ചെയ്യുകയോ അല്ലെങ്കിൽ നമ്മുടെ വാക്കുകളിലൂടെയും പ്രവൃത്തികളിലൂടെയും ദൈവം നൽകിയ കഴിവുകൾ വികസിപ്പിച്ചെടുക്കുകയോ ചെയ്യുന്നുവെങ്കിൽ, ശക്തമായി പൂർത്തിയാക്കുവാൻ ഉള്ള ഓർമ്മപ്പെടുത്തൽ നമുക്കും പ്രോത്സാഹജനകമാണ്. "മടുത്തുപോകരുത് " (ഗലാത്യർ 6: 9). ക്ഷീണിക്കരുത്. നിങ്ങളുടെ വേല ശക്തമായി പൂർത്തിയാക്കുവാൻ വേണ്ട ശക്തി ദൈവം നിങ്ങൾക്ക് നൽകും.\nകട്ടാര പാറ്റൺ | ഏപ്രിൽ 4\nഞാൻ സെമിനാരിയിൽ പഠിച്ചിരുന്നപ്പോൾ ഞാൻ മുഴുവൻ സമയം ജോലിക്കാരനായിരുന്നു. പുറമെ ചാപ്ലിൻ ൻ്റെ ക്രമവും ഒരു സഭയിലെ ഇന്റേൺഷിപ്പും ഉണ്ടായിരുന്നു. തിരക്കായിരുന്നു എനിക്ക്. എന്റെ പിതാവ് എന്നെ സന്ദർശിച്ചപ്പോൾ പറഞ്ഞു: “ഇങ്ങനെയായാൽ നീ മാനസികമായി തകർന്നു പോകും.” ഈ തലമുറയെ മനസ്സിലാക്കാൻ കഴിയാത്തതുകൊണ്ടും ഒരു ലക്ഷ്യം മുന്നിൽക്കണ്ട് പ്രവർത്തിക്കുന്നതിനെക്കുറിച്ച് അറിയാത്തതു കൊണ്ടുമാണ് അദ്ദേഹം അങ്ങനെ പറയുന്നത് എന്ന് ചിന്തിച്ച് ഞാൻ ആ മുന്നറിയിപ്പിനെ അവഗണിച്ചു.\nഞാൻ തകർന്നൊന്നും പോയില്ല. എന്നാൽ വിരസവും മനം മടുപ്പിക്കുന്നതുമായ തിരക്ക് എന്നെ മാനസികമായി തളർത്തുവാനിടയായി. അതിനു ശേഷം, ഞാൻ മുന്നറിയിപ്പുകൾ -പ്രത്യേകിച്ച് പ്രിയപ്പെട്ടവർ നല്കുന്നത്-ഒന്നും അവഗണിക്കാറില്ല.\nഇത് മോശയുടെ ജീവിതം എന്നെ ഓർമിപ്പിക്കുന്നു. അദ്ദേഹവും യിസ്രായേലിന്റെ ന്യായാധിപൻ എന്ന നിലയിൽ അത്യധ്വാനം ചെയ്യുകയായിരുന്നു (പുറപ്പാട് 18:13). പക്ഷെ, അദ്ദേഹം തന്റെ ഭാര്യാപിതാവിന്റെ മുന്നറിയിപ്പിന് ചെവി കൊടുത്തു (വാ.17-18). യിത്രോക്ക് അവരുടെ കാര്യങ്ങളിൽ ഗ്രാഹ്യമില്ലായിരുന്നെങ്കിലും മോശെയെയും കുടുംബത്തെയും അവൻ സ്നേഹിച്ചിരുന്നതിനാൽ അവർ അഭിമുഖീകരിക്കുന്ന പ്രയാസം തിരിച്ചറിയാൻ കഴിഞ്ഞു. അതുകൊണ്ടാകാം മോശെ അദ്ദേഹത്തിന്റെ വാക്കുകൾക്ക് ചെവി കൊടുത്തത്. മോശെ, ചെറിയ പ്രശ്നങ്ങൾ കൈകാര്യം ചെയ്യാൻ “പ്രാപ്തിയുള്ള പുരുഷന്മാരെ സകലജനത്തിൽ നിന്നും” നിയമിക്കുകയും പ്രയാസമുളള പ്രശ്നങ്ങൾ സ്വയം കൈകാര്യം ചെയ്യുകയും ചെയ്തു (വാ. 21, 22). യിത്രോയുടെ വാക്ക് കേട്ടതിനാൽ, ജോലി ക്രമീകരിക്കാനും, മറ്റുള്ളവരെ ഉൾപ്പെടുത്തി അമിതഭാരം കുറക്കാനും തളരാതെ മുന്നോട്ടു പോകാനും മോശെക്ക് കഴിഞ്ഞു.\nനമ്മിൽ പലരും ദൈവത്തിനു വേണ്ടിയും കുടുംബത്തിനു വേണ്ടിയും മററുള്ളവർക്കു വേണ്ടിയുമുള്ള അദ്ധ്വാനം ഗൗരവമായും തീവ്രമായും ചെയ്യുന്നവരാണ്. എന്നിരുന്നാലും നമ്മുടെ വിശ്വസ്തരായ പ്രിയപ്പെട്ടവരുടെ ഉപദേശം ശ്രദ്ധിക്കുന്നതും നാം ചെയ്യുന്നതിലെല്ലാം ദൈവത്തിന്റെ ജ്ഞാനത്തിലും ശക്തിയിലും ആശ്രയിക്കുന്നതും ആവശ്യമാണ്.\nനമ്മുടെ സമയത്തെ വീണ്ടെടുക്കുക\nകട്ടാര പാറ്റൺ | മാർച്ച് 19\n1960-കളിൽ എന്റെ അച്ഛനെ വിവാഹം കഴിക്കാനായി താൻ കോളേജിൽ ചേരാതിരിക്കുവാൻ തീരുമാനിച്ചതെങ്ങനെയെന്ന് എന്റെ അമ്മ എന്നോട് പങ്കുവച്ചു.പക്ഷേ, ഒരു ഗാർഹിക സാമ്പത്തികശാസ്ത്ര അദ്ധ്യാപിക ആകാനുള്ള മോഹം താൻഎപ്പോഴും അടക്കിപ്പിടിച്ചു. മുന്നു കുഞ്ഞുങ്ങൾക്ക് ശേഷം, ഒരു കോളേജ് ബിരുധം കരസ്ഥമാക്കിയില്ലെങ്കിലും,താൻഒരു സർക്കാർ സ്ഥാപനത്തിലെ ന്യൂട്രീഷ്യന്റെ സഹായി ആയിത്തീർന്നു. ആരോഗ്യകരമായ ഭക്ഷണ രീതികൾ കാണിച്ചു കൊടുക്കുവാൻതാൻആഹാരം പാകം ചെയ്തു - ഒരു ഗാർഹിക സാമ്പത്തിക ശാസ്ത്ര അദ്ധ്യാപികയെ പോലെ. തന്റെ ജീവിതത്തിലെ സംഭവങ്ങൾ വിവരിച്ച് താൻതന്റെ സ്വപ്നങ്ങൾ എന്നോട് പങ്കിട്ടപ്പോൾ, ദൈവം തീർച്ചയായും തന്റെപ്രാർത്ഥനകൾ കേട്ടെന്നും തന്റെ ഹൃദയത്തിലെ ആഗ്രഹങ്ങളെ തനിക്ക് നൽകിയെന്നും താൻപ്രസ്ഥാവിച്ചു.\nജീവിതം അങ്ങനെയാകാം. നമ്മുടെ ആഗ്രഹം ഒരു ദിശയിലേക്ക് വിരൽ ചൂണ്ടുന്നു, എന്നാൽ യാഥാർത്ഥ്യം മറ്റൊരു വഴിയിൽ പോകുന്നു. എന്നാൽ ദൈവത്തോടൊപ്പംനാം നിലനിന്നാൽ, നമ്മുടെ സമയവും ജീവിതവും, തന്റെ അനുകമ്പയുടെയും സ്നേഹത്തിന്റെയും പുനഃസ്ഥാപനത്തിന്റെയും മനോഹര പ്രദർശനങ്ങളാക്കി മാറ്റാൻ സാധിക്കും. "വെട്ടുക്കിളി”കളാൽ(യോവേൽ 2:25) നഷ്ട്ടപ്പെട്ടതോ നശിച്ചതോ ആയ സംവത്സരങ്ങൾക്കു താൻ "പകരം നൽകും" (2:21) എന്നു ദൈവം യഹൂദാജനത്തോട് പറഞ്ഞു.നാം അഭിമുഖീകരിക്കുന്ന വെല്ലുവിളികളിലും പൂർത്തകരിക്കപ്പെടാത്ത സ്വപ്നങ്ങളിലും നമ്മെ സഹായിക്കുവാൻ അവിടുന്ന് തുടർന്നും പ്രവർത്തിക്കുന്നു. തനിക്കു വേണ്ടിയുള്ള നമ്മുടെ ത്യാഗങ്ങളെ ആദരിക്കുകയും പ്രതിഫലം നൽകുകയും ചെയ്യുന്ന വീണ്ടെടുപ്പുകാരനായ ദൈവത്തെയാണ് നാംസേവിക്കുന്നത് (മത്തായി 19:29).\nവിനാശകരമായ വെല്ലുവിളിയെ നേരിടുകയാണെങ്കിലും,യാഥാർത്ഥ്യമാകാത്ത സ്വപ്നങ്ങളുടെ സമയമായാലും, പുനരുദ്ധരിക്കുന്നദൈവത്തെ നമുക്ക് വിളിക്കുകയും അവിടുത്തെ സ്തുതിക്കുകയും ചെയ്യാം.\nകട്ടാര പാറ്റൺ | ജനുവരി 24\n1952ൽ ഒരു കടയുടമ അശ്രദ്ധരായ ആളുകൾ കടയിലെ സാധങ്ങൾ പൊട്ടിക്കുന്നുത് തടയാനായി ഇങ്ങനെ ഒരു ബോർഡ് വെച്ചു: “നിങ്ങൾ പൊട്ടിക്കുന്നത് നിങ്ങൾ വാങ്ങുക" (You break it, you buy it). ആകർഷകമായ ഈ വാചകം സാധനം വാങ്ങുന്നവർക്ക് ഒരു മുന്നറിയിപ്പായി മാറി. ഇതു പോലുള്ള മുന്നറിയിപ്പുകൾ ഇപ്പോൾ പല വ്യാപാരശാലകളിലും കാണാം.\nയഥാർത്ഥ കുശവന്റെ കടയിൽ വിരോധാഭാസം പോലെ മറ്റൊരു സൂചന വെക്കാം. “നിങ്ങൾ ഇത് പൊട്ടിച്ചാൽ ഞങ്ങളതിനെ മികച്ച മറ്റെന്തെങ്കിലും ആക്കാം.” അത് തന്നെയാണ് യിരമ്യാവ് 18ൽ വെളിപ്പെടുത്തിയിരിക്കുന്നത്.\nയിരമ്യാവ് കുശവന്റെ വീട് സന്ദർശിച്ചു, അവിടെ കുശവൻ "ഉടഞ്ഞുപോയ" കളിമണ്ണ് ശ്രദ്ധയോടെ മെനഞ്ഞു “മറ്റൊരു പാത്രമാക്കിത്തീർത്തു“(വാ. 4) എന്ന് കണ്ടു. ദൈവം ഒരു വിദഗ്ദനായ കുശവൻ ആണെന്നും, നമ്മൾ കളിമണ്ണാണെന്നും പ്രവാചകൻ ഓർമ്മിപ്പിക്കുന്നു. ദൈവം സർവ്വശക്തനായതുകൊണ്ട് താൻ നിർമ്മച്ചതിനെ ഉപയോഗിച്ച് തിന്മയെ നശിപ്പിക്കാനും നമ്മിൽ സൗന്ദര്യം ഉണ്ടാക്കുവാനും കഴിയും.\nതകർന്നോ ഉടഞ്ഞോ ഇരിക്കുമ്പോഴും ദൈവത്തിനു നമ്മളെ പണിയാൻ കഴിയും. വിദഗ്ദ്ധ കുശവാനായ അവിടുന്ന്, നമ്മുടെ തകർന്ന കഷണങ്ങളിൽ നിന്നും പുതിയ അമൂല്യമായ പാത്രം ഉണ്ടാക്കുവാൻ കഴിയുന്നവനും അങ്ങനെ ചെയ്യാൻ തയ്യാറുള്ളവനുമാണ്. നമ്മുടെ തകർന്ന ജീവിതങ്ങളെ, കുറ്റങ്ങളെ, മുൻ പാപങ്ങളെ ഒന്നും ഉപയോഗശൂന്യമായ വസ്തുക്കളായി അവിടുന്ന് കാണുന്നില്ല. പകരം അവിടുന്ന് നമ്മുടെ പൊട്ടിയ കഷണങ്ങളെ എടുത്ത് ഏറ്റവും മികച്ചതെന്ന് തനിക്ക് തോന്നുന്നതുപോലെ രൂപാന്തരം വരുത്തുന്നു.\nനമ്മുടെ തകർന്ന അവസ്ഥയിലും നമ്മുടെ വിദഗ്‌ദ്ധ കുശവനു നാം ഉന്നത മൂല്യമുള്ളവരാണ്. നമ്മുടെ തകർന്ന ജീവിതങ്ങൾ അവിടുത്തെ കരത്തിൽ, അവിടുത്തേക്ക് ഉപയോഗിക്കാൻ പറ്റുന്നതരത്തിൽ മനോഹര പാത്രങ്ങളായി രൂപപ്പെടുത്താൻ കഴിയും. (വാ.4).\nഎച്ച് എ സ്കെച്ച് പാപമോചനം\nകട്ടാര പാറ്റൺ | ജനുവരി 10\nആ ചെറിയ ചുവന്ന ചതുരപ്പെട്ടി മാന്ത്രികമായിരുന്നു. കുട്ടിയായിരുന്നപ്പോൾ അതുമായി മണിക്കൂറുകൾ ഞാൻ കളിക്കുമായിരുന്നു. അതിലെ ഒരു നോബ് തിരിക്കുമ്പോൾ സ്ക്രീനിൽ എനിക്ക് തിരശ്ചീന രേഖകൾ ഉണ്ടാക്കാം. മറ്റേ നോബ് തിരിക്കൂ— ഇതാ ലംബ രേഖ. രണ്ടു നോബുകളും ഒരുമിച്ച് തിരിച്ചാൽ എനിക്ക് കോണോടുകോൺ, വൃത്തങ്ങൾ,ഡിസൈനുകൾ എന്നിയൊക്കെ നിർമ്മിക്കാമായിരുന്നു. എച്ച് എ സ്കെച്ച് കളിപ്പാട്ടം തലകീഴായി പിടിച്ചു ചെറുതായി കുലുക്കുമ്പോഴാണ് യഥാർത്ഥ മാജിക്ക് വരുന്നത്. പുതിയൊരു ഡിസൈൻ നിർമ്മിക്കാൻ അവ്സരം നൽകി ഒരു ശൂന്യമായ സ്ക്രീൻ പ്രത്യക്ഷപ്പെടുന്നു.\nദൈവത്തിന്റെ പാപക്ഷമ പ്രവർത്തിക്കുന്നത് എച്ച് എ സ്കെച്ച് പോലെയാണ്. അവൻ നമ്മുടെ പാപങ്ങളെ തുടച്ചു നീക്കി നമുക്കായ് ഒരു വെടിപ്പുള്ള ക്യാൻവാസ് സൃഷ്ടിക്കുന്നു. ചെയ്ത തെറ്റുകളെ നാം ഓർത്താലും ദൈവം പൊറുക്കാനും മറക്കാനും തീരുമാനിക്കുന്നു. നമ്മുടെ പാപങ്ങളെ കണക്കിടുന്നില്ല, അവൻ അത് തുടച്ചു കളഞ്ഞു. അവൻ നമ്മുടെ പാപങ്ങൾക്ക് ഒത്തവണ്ണം നമ്മോടു ചെയ്യുന്നില്ല (സങ്കീർത്തനങ്ങൾ 103:10) പകരം പാപക്ഷമയിലൂടെ കൃപ ലഭിക്കുമാറാക്കുന്നു. നമുക്ക് വൃത്തിയുള്ള ഒരു എഴുത്തുപലകയുണ്ട്—നാം ദൈവത്തിന്റെ ക്ഷമയെ അന്വേഷിക്കുമ്പോൾ പുതിയൊരു ജീവിതം നമ്മെ കാത്തിരിക്കുന്നു. അവന്റെ നമ്മോടുള്ള അത്ഭുതകരമായ ദാനം നിമിത്തം നമുക്ക് കുറ്റബോധത്തിൽ നിന്നും ലജ്ജയിൽ നിന്നും വിടുതൽ പ്രാപിക്കാം.\nഉദയം അസ്തമയത്തോട് അകന്നിരിക്കുന്നതുപോലെ അവൻ നമ്മുടെ ലംഘനങ്ങളെ നമ്മോട് അകറ്റിയിരിക്കുന്നു എന്ന് സങ്കീർത്തനക്കാരൻ നമ്മെ ഓർമ്മിപ്പിക്കുന്നു (വാ. 12). അത് നിങ്ങൾക്ക് എത്താവുന്നതിലും അകലെയാണ്! ദൈവത്തിന്റെ ദൃഷ്ടിയിൽ, കടും ചുവപ്പ് അക്ഷരങ്ങൾ പോലെയോ ഒരു മോശം ചിത്രം പോലെയോ നമ്മുടെ പാപങ്ങൾ ഇനി നമ്മിൽ ഒട്ടി നിൽക്കുന്നില്ല. തന്റെ അത്ഭുതകരമായ കൃപയ്ക്കും കരുണക്കും ദൈവത്തിനു നന്ദി പറയുവാനും അവനിൽ സന്തോഷിക്കുവാനുമുള്ള കാരണമാണത്.


ഡിഐജി തനിക്ക് അമ്മാവനെ പോലെ, പോലീസുകാരനൊപ്പമുള്ള കറക്കത്തെപ്പറ്റി നടി അര്‍ച്ചന - ഇ വാർത്ത | evartha\nഡിഐജി തനിക്ക് അമ്മാവനെ പോലെ, പോലീസുകാരനൊപ്പമുള്ള കറക്കത്തെപ്പറ്റി നടി അര്‍ച്ചന\nജയില് ഡിഐജിയ്‌ക്കൊപ്പം ഔദ്യോഗിക വാഹനത്തില് കറങ്ങിയെന്ന ആരോപണത്തെ തുടര്‍ന്ന് വിവാദത്തിലായ പ്രമുഖ സീരിയല് നടി അര്‍ച്ചന സുശീലന് പ്രതികരണവുമായി രംഗത്ത്. ഫേസ്ബുക്ക് പോസ്റ്റിലൂടെയാണ് അര്‍ച്ചന തനിക്കെതിരായ വിവാദങ്ങള്‍ക്ക് മറുപടി നല്‍കിയിരിക്കുന്നത്. ഫേസ്ബുക്ക് പോസ്റ്റില് മാധ്യമങ്ങള്‍ക്കെതിരെയും അര്‍ച്ചന വിമര്‍ശനം ഉന്നയിച്ചിട്ടുണ്ട്. ഐജി തനിക്ക് അമ്മാവനെ പോലെയാണെന്നും സ്വന്തം നേട്ടങ്ങള്‍ക്കു വേണ്ടി മാധ്യമപ്രവര്‍ത്തകര് എഴുതിപ്പിടിപ്പിക്കുന്നത് തികച്ചും ലജ്ജാവഹമാണെന്നും അര്‍ച്ചന പറയുന്നു.\nഅര്‍ച്ചന ഫേസ് ബുക്കില് നടത്തിയ പ്രതികരണം ഇങ്ങനെ: സുഹൃത്തുക്കളെ നടന്ന സംഭവത്തിലെ വാസ്തവമറിയാതെ മാധ്യമങ്ങള് നല്‍കുന്ന വാര്‍ത്തകളില് ഞാന് അതീവ ദു:ഖിതയാണ്. ചാനലുകള് അവരുടെ റേറ്റിംഗ് പോയിന്റ് കൂട്ടാന് വേണ്ടി ഉപയോഗിക്കുന്ന പൊതുമുതലുകളാണ് നടിമാര് എന്നു ധരിക്കരുത്. സോഷ്യല് മീഡിയയ്ക്ക് ധാരാളം നല്ലവശങ്ങള് ഉണ്ട്. ഇപ്പോള് ഞങ്ങള് പൊതുജനങ്ങളുമായി സംവദിക്കുന്നത് തന്നെ ഫേസ്ബുക്ക് വഴിയാണ്. എന്നെ മോശമായി പരാമര്‍ശിക്കുന്ന വാര്‍ത്ത പല സുഹൃത്തുക്കളും അയച്ചു തന്നതിനെത്തുടര്‍ന്നാണ് ഞാന് ഇത്തരമൊരു പോസ്റ്റിടുന്നതിനെ പറ്റി ആലോചിക്കുന്നത്. കുറേ കാലങ്ങള്‍ക്കുമുമ്പ് പ്രചരിച്ച ഇത്തരമൊരു വാര്‍ത്തയോട് അന്നു പ്രതികരിക്കാതിരുന്നതാണ് ഞാന് ചെയ്ത ഏറ്റവും വലിയ തെറ്റ്. അന്ന് സോഷ്യല് മീഡിയ ഇത്രയധികം സജീവമായിരുന്നില്ല. സീരിയലിന്റെ തിരക്കുള്ളതിനാല് വ്യാജ വാര്‍ത്ത പ്രചരിപ്പിച്ച ചാനലിനെതിരേ കേസുകൊടുക്കാനൊന്നും അന്ന് മിനക്കെട്ടില്ല. എന്നാല് ഈ സംഭവം ഞാന് അങ്ങനെ വിടാന് ഉദ്ദേശിച്ചിട്ടില്ല. ഒരു ഔദ്യോഗിക പരിപാടിയ്ക്കിടെ നടന്ന സംഭവത്തിലെ വാസ്തവം നിങ്ങളോട് വെളിപ്പെടുത്താന് ഞാന് ആഗ്രഹിക്കുകയാണ്.\nആ ചടങ്ങിലെ ക്ഷണിതാവായാണ് ഞാന് അവിടെ എത്തുന്നത്. എന്റെ അച്ഛന്റെ പഴയ സൃഹൃത്തായ ഡിജിപിയാണ് എന്നെ ആ ചടങ്ങിലേക്ക് ക്ഷണിച്ചത്. എന്റെ അച്ഛന് ഡെപ്യൂട്ടി കമാന്‍ഡന്റ് ആയി പോലീസില് നിന്നു വിരമിച്ചയാളാണ്. എന്റെ അച്ഛനുമായുള്ള വ്യക്തിപരമായ ബന്ധത്തെത്തുടര്‍ന്നാണ് ഡിഐജി ഞങ്ങളെ വീട്ടില് വന്ന് കൊണ്ടുപോയതും ചടങ്ങിനു ശേഷം തിരികെ വീട്ടില് കൊണ്ടുവിട്ടതും. ആ ചെറിയ ചടങ്ങിനെ ചില ആളുകളും മാധ്യമങ്ങളും ചേര്‍ന്ന് പെരുപ്പിച്ച് കാട്ടുകയായിരുന്നു. സംഭവത്തെ വളച്ചൊടിച്ച് ചാനല് റേറ്റിംഗ് കൂട്ടാനും ചിലര് ശ്രമിച്ചു.\nഇതു പോലെ എന്നെ ലക്ഷ്യം വയ്ക്കുന്നത് ഇതാദ്യമല്ല കുറേ കാലം മുമ്പ് ഒരു പെണ്‍കുട്ടിയെ പോലീസ് കസ്റ്റഡിയിലെടുത്തപ്പോള് വാര്‍ത്താ ചാനലുകള് അത് ഞാനാണെന്ന തരത്തില് പ്രചരിപ്പിച്ചു. ഈ സംഭവത്തില് പഴയതു പോലെ അബദ്ധം പറ്റാതിരിക്കാനാണ് ഞാന് ആ ചടങ്ങിനു ശേഷം മാതാപിതാക്കള്‍ക്കും ഡിഐജിയ്ക്കും ഒപ്പമെടുത്ത ഫോട്ടോ ഇതിനൊപ്പം പോസ്റ്റ് ചെയ്തിരിക്കുന്നത്. ഞാന് എന്റെ മാതാപിതാക്കള്‍ക്കൊപ്പം പോയ ചടങ്ങിനെയാണ് ചുറ്റി കറങ്ങലായി ചിലര് വ്യാഖ്യാനിച്ചെടുത്തത്. ഡിഐജി തനിക്ക് അമ്മാവനെ പോലെയാണ്. സ്വന്തം നേട്ടങ്ങള്‍ക്കു വേണ്ടി മാധ്യമപ്രവര്‍ത്തകര് എഴുതിപ്പിടിപ്പിക്കുന്നത് തികച്ചും ലജ്ജാവഹമാണ് എന്നുപറഞ്ഞാണ് അര്‍ച്ചന പോസ്റ്റ് അവസാനിപ്പിക്കുന്നത്.


അമ്മ വിറ്റ 15കാരിയെ രക്ഷപ്പെടുത്തി. - EBM News Malayalam\nന്യുഡല്‍ഹി: ബദാര്‍പുരിലുള്ള തന്റെ സഹോദരിയുടെ വീട്ടിലേക്ക് എന്നും പറഞ്ഞ് മകളെ കൂട്ടിക്കൊണ്ടുപോയി പെണ്‍വാണിഭ സംഘഷത്തില് നിന്നും ഒരു ലക്ഷം രൂപവാങ്ങി അമ്മ വിറ്റ 15കാരിയായ മകളെ ഡല്‍ഹി വനിതാ കമ്മീഷനും പോലീസും അയല്‍വാസികളും ചേര്‍ന്ന് രക്ഷപ്പെടുത്തി.\nനിസാമുദ്ദീനിലുള്ള ഒരു ഹോട്ടലിലേക്കാണ് കൊണ്ടുപോയത്. അമ്മ തന്നെ അവിടെ ഉപേക്ഷിച്ച് പോയി. ഒരാള് വന്ന് തന്നെ അയാളുടെ വീട്ടിലേക്ക് കൂട്ടിക്കൊണ്ടുപോകുകയായിരുന്നു. അവിടെ വേറെയും പെണ്‍കുട്ടികളുണ്ടായിരുന്നു. വിവാഹ വസ്ത്രം നല്‍കിയിട്ട് ഉടന് ഒരുങ്ങിയിരിക്കാന് അവര് തന്നോട് ആവശ്യപ്പെട്ടു. തന്നെ അമ്മ ഒരു ലക്ഷം രൂപയ്ക്ക് വിറ്റതാണെന്ന് അവരാണ് തന്നോട് പറഞ്ഞതെന്നും കൗമാരക്കാരി മൊഴി നല്‍കിയതായി വനിതാ കമ്മീഷന് അറിയിച്ചു.\nഅമ്മയ്ക്കും രണ്ടാനച്ഛനും നാല് സഹോദരങ്ങള്‍ക്കുമൊപ്പമാണ് പെണ്‍കുട്ടി കഴിഞ്ഞിരുന്നത്. അമ്മയ്ക്ക് വലിയ കടമുണ്ടെന്നും അതു വീട്ടുന്നതിനാണ് തന്നെ വിറ്റതെന്നും പെണ്‍കുട്ടി പറയുന്നു. പോലീസ് കേസ് രജിസ്റ്റര് ചെയ്തുവെങ്കിലും ആരെയും അറസ്റ്റു ചെയ്തിട്ടില്ല. കൂടാതെ ഒരു വയസ്സുള്ള ഇളയ മകനെയും ഒരു മാസം മുന്‍പ് അമ്മ വിറ്റതായി മകള് മൊഴി നല്‍കിയതായി വനിതാ കമ്മീഷന് അറിയിച്ചു.\nസംഘത്തില് നിന്നും രക്ഷപ്പെട്ട പെണ്‍കുട്ടി ഭാവനയിലുള്ള തന്റെ അയല്‍വാസികളുടെ അടുത്തെത്തി സഹായം അഭ്യര്‍ത്ഥിച്ചു. അവരാണ് വിവരം വനിതാ കമ്മീഷന് കൈമാറിയത്. പെണ്‍കുട്ടിയെ പോലീസ് സ്റ്റേഷനില് എത്തിക്കുകയായിരുന്നു. തുടര്‍ന്ന് പെണ്‍കുട്ടിയെ അഭയ കേന്ദ്രത്തിലേക്ക് മാറ്റി.\nഎന്‍ജീനിയറിംഗ് വിദ്യാര്‍ത്ഥിയെ പൊതുസ്ഥലത്ത് കുത്തിക്കൊന്ന സംഭവം മുന് എംഎല്‍എയുടെ…\nകളിയാക്കിയതില് പ്രതികരിച്ച ഇരുപത്തിയെട്ടുകാരിയെ പീഡിപ്പിക്കാന് ശ്രമിച്ച ബെംഗലുരു…\nതെലങ്കാനയില് പ്രണയാഭ്യര്‍ത്ഥന നിരസിച്ചതിന് പെണ്‍കുട്ടിയെ ക്രൂരമായി കൊലപ്പെടുത്തി\nരാജസ്ഥാനില് 500 രൂപ മോഷ്ടിച്ചുവെന്ന് ആരോപിച്ച് ദളിത് യുവാക്കള്‍ക്ക് ക്രൂരമര്‍ദ്ദനം


വിഷം കഴിച്ച യുവാവിനെ ആശുപത്രിയിലെത്തിക്കാതെ ക്ഷേത്രത്തില് കൊണ്ടുപോയി; ചികിത്സ വൈകി മരിച്ചു\nGurugram, First Published 16, May 2019, 11:16 PM IST\nആശുപത്രിയില് കൊണ്ടുപോകുന്നതിന് പകരം വീട്ടുകാര് ഇയാളെ ധാരാളം വെള്ളം കുടിപ്പിക്കുകയും ക്ഷേത്രത്തിലേക്ക് കൊണ്ടുപോകുകയും ചെയ്യുകയായിരുന്നു.\nഗുരുഗ്രാം: വിഷം കഴിച്ച് അവശനിലയിലായ യുവാവിനെ ആശുപത്രിയില് കൊണ്ടു പോകാതെ ക്ഷേത്രത്തിലെത്തിച്ചതിനെ തുടര്‍ന്ന് ചികിത്സ വൈകി യുവാവ് മരിച്ചു. ഹരിയാനയിലെ ഗുരുഗ്രാമില് മെയ് 13നാണ് സംഭവം. 28കാരനായ ജീവ് രാജ് റാത്തോറിനെയാണ് വീട്ടുകാര് തടാകക്കരയില് വിഷം കഴിച്ച അബോധാവസ്ഥയിലായ നിലയില് കണ്ടെത്തിയത്.\nഎന്നാല്, ആശുപത്രിയില് കൊണ്ടുപോകുന്നതിന് പകരം വീട്ടുകാര് ഇയാളെ ധാരാളം വെള്ളം കുടിപ്പിക്കുകയും ക്ഷേത്രത്തിലേക്ക് കൊണ്ടുപോകുകയും ചെയ്യുകയായിരുന്നു. വെള്ളത്തിനൊപ്പം വിഷം പുറത്തുവരുമെന്നായിരുന്നു വീട്ടുകാര് വിശ്വസിച്ചിരുന്നത്. എന്നാല്, യുവാവിന്‍റെ ആരോഗ്യനില വഷളായതിനെ തുടര്‍ന്ന് ആശുപത്രിയിലെത്തിച്ചെങ്കിലും രക്ഷിക്കാനായില്ല.\nമെയ് 12ന് കേരളത്തിലും സമാന സംഭവമുണ്ടായിരുന്നു. പേവിഷ ബാധിച്ച 11 വയസ്സുള്ള കുട്ടിയെ മന്ത്രിവാദിയുടെ അടുത്ത് കൊണ്ടുപോയിരുന്നു. ദില്ലിയില് മന്ത്രവാദത്തെ തുടര്‍ന്ന് കുടുംബത്തിലെ 11 പേര് കൂട്ട ആത്മഹത്യ ചെയ്തത് സംഭവം രാജ്യത്തെ ഞെട്ടിച്ചിരുന്നു.\nLast Updated 16, May 2019, 11:18 PM IST\npoisoned man dies